cyanic-selkie/wikianc huggingface dataset:
ᱵᱤ. ᱟᱨ. ᱟᱢᱵᱮᱫᱽᱠᱚᱨ
ᱞᱟᱯᱷᱟᱝ ᱥᱮᱪᱮᱫ
ᱜᱟᱭᱚᱠᱣᱟᱰ ᱨᱩᱞᱚᱨ (ruler) ᱫᱚ ᱑᱙᱑᱓ ᱥᱟᱞᱮᱨᱮ ᱭᱩᱱᱟᱭᱤᱴᱮᱰ ᱱᱮᱥᱳᱱᱥ ᱟᱢᱮᱨᱤᱠᱟ ᱨᱮᱭᱟᱜ ᱠᱳᱞᱳᱢᱵᱤᱭᱟᱹ ᱡᱮᱜᱮᱛ ᱵᱤᱨᱫᱟᱹ ᱜᱟᱲᱨᱮ ᱪᱟᱞᱟᱣ ᱠᱟᱛᱮ ᱵᱷᱤᱢᱨᱟᱣ ᱟᱢᱵᱮᱫᱽᱠᱚᱨ ᱮ ᱵᱟᱪᱷᱟᱣ ᱠᱮᱫᱮᱭᱟ ᱟᱨ ᱚᱱᱟ ᱥᱟᱶᱛᱮ ᱱᱚᱶᱟ ᱞᱟᱹᱜᱤᱫ ᱢᱤᱫ ᱑᱑. ᱕ ᱰᱳᱞᱟᱨ ᱡᱚᱛᱚ ᱪᱟᱸᱫᱚ ᱨᱮᱭᱟᱜ ᱥᱠᱳᱞᱟᱨᱥᱤᱯ ᱦᱚᱸ ᱠᱚ ᱮᱢᱟ ᱫᱮᱭᱟ ᱾ ᱱᱤᱣᱩᱭᱚᱨᱠ ᱵᱟᱡᱟᱨ ᱮ ᱦᱮᱡ ᱮᱱ ᱛᱟᱭᱚᱢ, ᱰᱨ. ᱵᱷᱤᱢᱨᱟᱣ ᱟᱢᱵᱮᱫᱽᱠᱚᱨ ᱫᱚ ᱨᱟᱡᱽ-ᱟᱹᱨᱤ ᱥᱟᱬᱮᱥ ᱛᱷᱚᱱᱚᱛ ᱨᱮ ᱥᱚᱱᱮᱨ ᱯᱟᱲᱦᱟᱣ ᱠᱟᱹᱢᱤᱨᱮ ᱵᱷᱤᱥᱮᱞᱮᱫ ᱠᱚ ᱮᱢᱟ ᱫᱮᱭᱟ ᱾ ᱡᱤᱨᱟᱹᱣᱥᱟᱲᱟ ᱨᱮ ᱛᱤᱱᱟᱹᱝ ᱫᱤᱱ ᱮ ᱛᱟᱦᱮᱸ ᱮᱱ ᱛᱟᱭᱚᱢ ᱩᱱᱤ ᱵᱷᱟᱨᱚᱛᱤᱭᱟᱹ ᱪᱮᱛᱮᱫᱤᱭᱟᱹ ᱠᱚ ᱦᱚᱛᱮᱛᱮ ᱪᱟᱞᱟᱣᱜ ᱠᱟᱱ ᱢᱤᱫ ᱟᱵᱟᱥ ᱠᱞᱳᱵᱽ ᱨᱮ ᱛᱟᱦᱮᱸᱱ ᱮ ᱥᱮᱱ ᱮᱱᱟ ᱟᱨ ᱩᱱᱤ ᱫᱚ ᱟᱡᱤᱡ ᱢᱤᱫ ᱯᱟᱨᱥᱤ ᱡᱚᱴᱟᱣ ᱱᱚᱵᱷᱟᱞ ᱵᱷᱟᱛᱮᱱᱟ ᱥᱟᱶ ᱢᱤᱫ ᱠᱷᱩᱸᱫᱽᱲᱤᱭ ᱦᱟᱛᱟᱣ ᱠᱮᱜᱼᱟ ᱾ ᱑᱙᱑᱖ ᱥᱟᱞᱮᱨᱮ ᱟᱡᱟᱜ ᱢᱤᱫ ᱠᱷᱚᱸᱫᱽᱨᱚᱝ ᱠᱷᱟᱹᱛᱤᱨ ᱯᱤ. ᱮᱪᱰᱤ ᱢᱟᱹᱱ ᱛᱮᱠᱚ ᱢᱟᱹᱱ ᱦᱟᱞᱟᱝ ᱠᱮᱫᱮᱭᱟ ᱾ ᱱᱚᱶᱟ ᱠᱷᱚᱸᱫᱽᱨᱚᱝ ᱫᱚ ᱛᱟᱭᱚᱢ ᱛᱮ ᱩᱱᱤ ᱫᱚ ᱯᱚᱛᱚᱵ ᱤᱵᱷᱳᱞᱭᱩᱥᱳᱱ ᱳᱯᱷ ᱯᱨᱳᱵᱷᱤᱱᱥᱤᱭᱟᱞ ᱯᱟᱭᱤᱱᱟᱱᱥ ᱤᱱ ᱵᱨᱤᱴᱤᱥ ᱤᱱᱰᱤᱭᱟ ᱨᱩᱯᱨᱮ ᱯᱟᱨᱥᱟᱞ ᱦᱩᱭ ᱮᱱᱟ ᱾ ᱚᱱᱠᱟ ᱫᱚ ᱩᱱᱤᱭᱟᱜ ᱢᱤᱫ ᱯᱟᱨᱥᱟᱞ ᱠᱟᱹᱢᱤ ᱢᱤᱫ ᱚᱱᱚᱞ ᱡᱟᱦᱟᱸ ᱨᱮᱭᱟᱜ ᱥᱟᱛᱟᱢ ᱵᱷᱟᱨᱚᱛ ᱨᱮ ᱡᱟᱹᱛᱤ : ᱩᱱᱠᱩᱣᱟᱜ ᱵᱤᱦᱤᱛ, ᱮᱛᱚᱦᱚᱵ ᱟᱨ ᱩᱛᱱᱟᱹᱣ ᱾ ᱟᱡᱟᱜ ᱰᱟᱠᱴᱚᱨᱮᱴ ᱨᱮᱭᱟᱜ ᱰᱤᱜᱽᱨᱤ ᱤᱫᱤ ᱠᱟᱛᱮ ᱥᱟᱞ ᱑᱙᱑᱖ ᱨᱮ ᱰᱨ. ᱟᱢᱵᱮᱫᱽᱠᱚᱨ ᱞᱚᱱᱰᱚᱱ ᱮ ᱪᱟᱞᱟᱣ ᱮᱱᱟ ᱡᱟᱦᱟᱸᱨᱮ ᱩᱱᱤ ᱫᱚ ᱜᱨᱮᱭ' ᱡᱽ ᱤᱱ ᱟᱨ ᱞᱚᱱᱰᱚᱱ ᱥᱠᱩᱞ ᱚᱯᱷ ᱮᱠᱳᱱᱳᱢᱤᱠᱥ ᱨᱮ ᱠᱟᱱᱩᱱ ᱨᱮᱭᱟᱜ ᱯᱟᱲᱦᱟᱣ ᱟᱨ ᱠᱟᱹᱣᱰᱤ-ᱟᱹᱨᱤ ᱨᱮ ᱰᱟᱠᱴᱚᱨᱮᱴ ᱠᱷᱚᱸᱫᱽᱨᱚᱝ ᱨᱮᱭᱟᱝ ᱥᱟᱯᱲᱟᱣ ᱞᱟᱹᱜᱤᱫ ᱟᱡᱟᱜ ᱧᱩᱛᱩᱢ ᱮ ᱚᱞ ᱦᱚᱪᱚ ᱠᱮᱜᱼᱟ ᱾ ᱫᱚᱥᱟᱨ ᱥᱮᱨᱢᱟ ᱥᱠᱳᱞᱟᱨᱥᱤᱯ ᱛᱷᱩᱠᱟᱹᱢᱚᱜ ᱛᱮᱜᱮ ᱩᱱᱤ ᱫᱚ ᱵᱚᱲᱦᱮ ᱠᱟᱛᱮ ᱟᱡᱟᱜ ᱯᱟᱲᱦᱟᱣ ᱠᱟᱹᱢᱤ ᱠᱚ ᱟᱛᱨᱟ ᱨᱮᱜᱮ ᱵᱟᱹᱜᱤ ᱦᱚᱴᱚ ᱠᱟᱛᱮ ᱵᱷᱟᱨᱚᱛ ᱨᱩᱣᱟᱹᱲ ᱦᱩᱭ ᱟᱫᱮᱭᱟ ᱱᱚᱣᱟ ᱫᱚ ᱯᱩᱭᱞᱩ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮᱭᱟᱜ ᱠᱟᱞ ᱛᱟᱦᱮᱸ ᱠᱟᱱᱟ ᱾ ᱵᱚᱰᱚᱫᱳᱨᱟ ᱯᱚᱱᱚᱛ ᱨᱤᱱ ᱥᱮᱱᱟ ᱥᱩᱛᱨᱮᱛ ᱞᱮᱠᱟᱛᱮ ᱱᱚᱣᱟ ᱠᱟᱹᱢᱤ ᱨᱮᱠᱚ ᱠᱟᱹᱢᱤ ᱮᱫ ᱛᱩᱞᱩᱡ ᱟᱡᱟᱜ ᱡᱤᱭᱚᱱ ᱨᱮ ᱴᱟᱴᱠᱟ ᱜᱮ ᱟᱨ ᱦᱚᱸ ᱦᱮᱡ ᱮᱱ ᱡᱟᱹᱛᱤ ᱵᱷᱮᱫᱽᱵᱷᱟᱣ ᱠᱷᱟᱹᱛᱤᱨ ᱰᱨ. ᱟᱢᱵᱮᱫᱽᱠᱚᱨ ᱫᱚ ᱟᱨ ᱦᱚᱸᱭ ᱢᱚᱠᱚᱧ ᱜᱚᱫ ᱮᱱᱟ ᱟᱨ ᱟᱡᱟᱜ ᱪᱟᱹᱠᱨᱤ ᱵᱟᱹᱜᱤ ᱠᱟᱛᱮ ᱟᱡᱟᱜ ᱢᱤᱫ ᱴᱭᱩᱴᱚᱨ ᱟᱨ ᱮᱠᱟᱶᱱᱴᱮᱱᱴ ᱞᱮᱠᱟᱛᱮ ᱠᱟᱹᱢᱤᱭ ᱪᱟᱞᱟᱣ ᱠᱮᱜᱼᱟ ᱾ ᱩᱱᱟᱹᱜ ᱫᱷᱟᱹᱵᱤᱡ ᱡᱮ ᱟᱡᱟᱜ ᱠᱚᱱᱥᱚᱞᱴᱤᱝ ᱵᱤᱡᱽᱱᱮᱥ ᱦᱚᱸᱭ ᱮᱛᱚᱦᱚᱵ ᱠᱮᱜᱼᱟ ᱡᱟᱦᱟᱸ ᱫᱚ ᱟᱡᱟᱜ ᱥᱟᱶᱛᱟᱨᱤ ᱦᱟᱞᱟᱛ ᱠᱷᱟᱹᱛᱤᱨ ᱵᱟᱝ ᱡᱚ-ᱵᱟᱦᱟ ᱟᱠᱟᱱᱟ ᱾ ᱟᱡᱤᱡ ᱢᱤᱫ ᱤᱸᱜᱽᱞᱤᱥ ᱪᱤᱱᱦᱟᱹᱣᱤᱡ ᱵᱚᱢᱵᱮ ᱨᱤᱱᱤᱡ ᱟᱭᱟᱨ ᱨᱟᱡᱽᱡᱚᱯᱟᱲᱞᱚᱨᱰ ᱥᱤᱰᱱᱮᱢ ᱠᱷᱟᱹᱛᱤᱨ ᱩᱱᱤ ᱫᱚ ᱵᱚᱢᱵᱮ ᱨᱮᱭᱟᱜ ᱥᱤᱰᱱᱮᱢ ᱠᱚᱞᱮᱡᱽ ᱳᱯᱷ ᱠᱚᱢᱚᱨᱥ ᱮᱱᱰ ᱤᱠᱚᱱᱚᱢᱤᱠᱥ ᱨᱮ ᱨᱟᱡᱽ-ᱟᱹᱨᱤᱭᱟᱹ ᱠᱟᱹᱣᱰᱤ ᱵᱮᱵᱚᱥᱛᱟ ᱨᱤᱱᱤᱡ ᱯᱨᱳᱯᱷᱮᱥᱚᱨ ᱨᱩᱯᱨᱮ ᱪᱟᱹᱠᱨᱤᱭ ᱧᱟᱢ ᱠᱮᱜᱼᱟ ᱾ ᱑᱙᱒᱐ ᱨᱮ ᱠᱚᱞᱦᱟᱯᱩᱨ ᱨᱤᱱᱤᱡ ᱢᱟᱦᱟᱨᱟᱡᱟ, ᱟᱡᱤᱡ ᱯᱟᱨᱥᱤ ᱡᱚᱴᱟᱣᱟᱜ ᱜᱚᱲᱚ ᱥᱚᱦᱚᱫ ᱛᱮ ᱟᱡᱟᱜ ᱥᱟᱧᱪᱟᱣ ᱠᱷᱟᱹᱛᱤᱨ ᱩᱱᱤ ᱫᱚ ᱟᱨ ᱢᱤᱫ ᱫᱷᱟᱣ ᱞᱚᱱᱰᱚᱱ ᱨᱩᱣᱟᱹᱲ ᱞᱟᱹᱜᱤᱫ ᱮ ᱡᱤᱛᱠᱟᱹᱨ ᱮᱱᱟ ᱾ ᱑᱙᱒᱓ ᱨᱮ ᱩᱱᱤ ᱫᱚ ᱟᱡᱟᱜ ᱠᱷᱚᱸᱫᱽᱨᱚᱝ ᱯᱨᱚᱵᱞᱮᱢᱥ ᱳᱯᱷ ᱫᱤ ᱨᱩᱯᱤ (ᱠᱟᱹᱣᱰᱤ ᱨᱮᱭᱟᱜ ᱮᱴᱠᱮᱴᱚᱬᱮ) ᱭ ᱥᱟᱹᱛ ᱠᱮᱜᱼᱟ ᱾ ᱩᱱᱤ ᱞᱚᱱᱰᱚᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱛᱮᱛᱮ "ᱰᱚᱠᱴᱚᱨ ᱳᱯᱷ ᱥᱟᱸᱭᱤᱱᱥ" ᱢᱟᱹᱱ ᱠᱚ ᱪᱟᱞ ᱟᱫᱮᱭᱟ ᱾ ᱟᱨ ᱩᱱᱤᱭᱟᱜ ᱠᱟᱱᱩᱱ ᱨᱮᱭᱟᱜ ᱯᱚᱲᱦᱚᱱ ᱥᱟᱹᱛᱚᱜ ᱥᱟᱶ-ᱥᱟᱶ ᱛᱮᱜᱮ ᱩᱱᱤ ᱵᱨᱤᱴᱤᱥ ᱵᱟᱨ ᱨᱤ ᱵᱟᱨᱤᱥᱴᱚᱨ ᱞᱮᱠᱟᱛᱮ ᱵᱚᱞᱚᱱ ᱨᱮᱭᱟᱜ ᱫᱟᱣ ᱮ ᱧᱟᱢ ᱠᱮᱜᱼᱟ ᱾ ᱵᱷᱟᱨᱚᱛ ᱮ ᱨᱩᱣᱟᱹᱱ ᱠᱟᱱ ᱚᱠᱛᱚ ᱨᱮ ᱰᱨ. ᱵᱷᱤᱢᱨᱟᱣ ᱟᱢᱵᱮᱫᱽᱠᱚᱨ ᱫᱚ ᱯᱮ ᱪᱟᱸᱫᱚ ᱡᱚᱨᱢᱟᱱᱤ ᱨᱮᱭ ᱛᱟᱦᱮᱸ ᱮᱱᱟ ᱾ ᱡᱟᱦᱟᱸ ᱨᱮ ᱩᱱᱤ ᱟᱡᱟᱜ ᱠᱟᱹᱣᱰᱤ-ᱟᱹᱨᱤ ᱨᱮᱭᱟᱜ ᱯᱚᱲᱦᱚᱱ, ᱵᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭ ᱮᱛᱚᱦᱚᱵ ᱠᱮᱜᱼᱟ ᱾ ᱩᱱᱤ ᱫᱚ ᱯᱷᱳᱨᱢᱟᱞᱤ ᱞᱮᱠᱟᱛᱮ ᱘ ᱡᱩᱱ ᱑᱙᱒᱗ ᱨᱮ ᱠᱚᱞᱚᱢᱵᱤᱭᱟ ᱡᱮᱜᱮᱛ ᱵᱤᱨᱫᱟᱹ ᱜᱟᱲ ᱦᱚᱛᱮᱛᱮ ᱯᱤ. ᱮᱪᱰᱤ ᱛᱮᱠᱚ ᱢᱟᱹᱱ ᱦᱟᱞᱟᱝ ᱠᱮᱫᱮᱭᱟ ᱾
ᱵᱮᱛᱞᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
ᱵᱮᱛᱞᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱞᱟᱛᱮᱦᱟᱨ ᱦᱚᱱᱚᱛ ᱨᱮ ᱪᱷᱚᱴᱟᱱᱟᱜᱽᱯᱩᱨ ᱵᱩᱨᱩ ᱜᱚᱰᱟ ᱨᱮ ᱢᱮᱱᱟᱜᱼᱟ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱾ ᱵᱟᱜᱟᱱ ᱨᱮ ᱟᱹᱰᱤ ᱞᱮᱠᱟᱱ ᱠᱚ ᱵᱤᱨᱡᱤᱣ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ
ᱮᱦᱚᱵ ᱨᱮ ᱯᱟᱞᱟᱢᱩ ᱴᱟᱭᱜᱟᱨ ᱨᱤᱡᱚᱨᱵᱷ ᱨᱮᱱᱟᱜ ᱑,᱐᱒᱖ ᱠᱤᱞᱚᱢᱤᱴᱚᱨ2 (᱓᱙᱖ ᱫᱚᱦᱨᱟ ᱢᱤᱞ), ᱢᱤᱫ ᱱᱚᱣᱟ ᱥᱟᱞᱟᱜ ᱛᱮ ᱒᱒᱖ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱘᱗ ᱫᱚᱦᱨᱟ ᱢᱤᱞ) ᱑᱙᱘᱙ ᱨᱮ ᱵᱟᱜᱟᱱ ᱨᱮ ᱡᱚᱲᱟᱣ ᱮᱱᱟ ᱟᱨ ᱢᱚᱦᱩᱟᱰᱟᱨ ᱜᱚᱨᱯᱷ ᱟᱵᱷᱭᱟᱨᱚᱬᱭ ᱨᱮ ᱖᱓ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱒᱔ ᱫᱚᱦᱨᱟ ᱢᱤᱞ) ᱛᱟᱦᱮᱸ ᱠᱟᱱᱟ ᱾ ᱵᱮᱛᱞᱟ ᱯᱨᱚᱡᱮᱠᱴ ᱴᱟᱭᱜᱟᱨ ᱨᱮᱱᱟᱜ ᱴᱚᱴᱷᱟ ᱛᱟᱨᱩᱯ ᱨᱤᱡᱚᱨᱵᱷ ᱴᱚᱴᱷᱟ ᱵᱮᱱᱟᱣ ᱣᱟᱜ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱛᱟᱦᱮᱸ ᱠᱟᱱᱟ ᱾ ᱵᱟᱜᱟᱱ ᱵᱤᱨ ᱵᱤᱵᱷᱟᱜ ᱟᱜ ᱮᱰᱢᱤᱱᱤᱥᱴᱨᱟᱥᱚᱱ ᱱᱟᱜ ᱥᱟᱛᱟᱢ ᱠᱟᱱᱟ ᱾
ᱧᱮᱞᱡᱚᱝ ᱴᱷᱟᱶ
ᱵᱟᱜᱟᱱ ᱟᱹᱰᱤ ᱞᱮᱠᱟᱱᱟᱜ ᱵᱤᱨ ᱡᱤᱭᱟᱹᱞᱤ ᱧᱮᱞ ᱞᱟᱹᱜᱤᱫ ᱢᱮᱱᱟᱜᱼᱟ ᱾ ᱵᱟᱜᱟᱱ ᱵᱷᱤᱛᱤᱨ ᱫᱟᱬᱟᱱ ᱞᱟᱹᱜᱤᱫ ᱛᱮ ᱜᱟᱭᱤᱰ ᱥᱟᱶᱛᱮ ᱥᱟᱫᱚᱢ ᱛᱮ ᱥᱮᱱᱚᱜᱟᱦ ᱟᱨ ᱡᱤᱯ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱵᱤᱨ ᱡᱤᱵᱽ ᱡᱤᱭᱟᱹᱞᱤ ᱧᱮᱧᱮᱞ ᱞᱟᱹᱜᱤᱫ ᱣᱳᱪ ᱴᱟᱣᱟᱨ ᱟᱨ ᱜᱨᱟᱩᱸᱰ ᱦᱟᱭᱤᱰ ᱵᱮᱱᱟᱣ ᱟᱠᱟᱱᱟ ᱾
ᱵᱟᱜᱟᱱ ᱜᱚᱴᱟ ᱵᱚᱪᱷᱚᱨ ᱡᱤᱦ ᱜᱮ ᱛᱟᱦᱮᱸᱱᱟ ᱾ ᱥᱤᱛᱩᱝ ᱡᱟᱯᱩᱛ (ᱵᱟᱹᱭᱥᱟᱹᱠ ᱠᱷᱚᱱ ᱡᱷᱮᱴ) ᱨᱮ ᱵᱤᱨ ᱡᱤᱵᱽ ᱡᱤᱭᱟᱹᱞᱤ ᱧᱮᱧᱮᱞ ᱞᱟᱹᱜᱤᱫ ᱟᱹᱰᱤ ᱥᱟᱜᱮ ᱛᱟᱦᱮᱸᱱᱟ, ᱟᱫᱚ ᱥᱟᱠᱟᱢ ᱩᱱᱟᱹᱜ ᱢᱚᱴᱟ ᱦᱩᱭᱩᱜ ᱟ ᱾ ᱦᱚᱭ ᱫᱟᱜ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ ᱥᱮᱱᱚᱜ ᱞᱟᱹᱜᱤᱫ ᱫᱚ ᱟᱹᱰᱤ ᱨᱟᱹᱥᱠᱟᱹ ᱨᱚᱢᱚᱡᱽ ᱚᱠᱛᱚ ᱫᱚ ᱱᱚᱵᱷᱮᱢᱵᱚᱨ ᱟᱨ ᱢᱟᱨᱪ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱚ ᱛᱷᱚᱠ:ᱞᱟᱛᱮᱦᱟᱨ ᱦᱚᱱᱚᱛ ᱛᱷᱚᱠ:Chota Nagpur dry deciduous forests
ᱱᱚᱣᱟᱠᱛᱥᱩᱛ
ᱱᱚᱣᱟᱠᱛᱥᱩᱛ (ᱯᱷᱨᱮᱸᱪ: [nwakʃɔt], ᱟᱨᱚᱵᱤᱠ: نواكشوط, ᱵᱮᱨᱵᱮᱨ: Nawākšūṭ) ᱫᱚ ᱢᱚᱣᱨᱤᱛᱟᱱᱤᱭᱟ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱫᱚ ᱥᱟᱦᱮᱞ ᱴᱚᱴᱷᱟ ᱨᱮᱭᱟᱜ ᱦᱚᱸ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱚᱣᱨᱤᱛᱟᱱᱤᱭᱟ ᱨᱮᱭᱟᱜ ᱪᱟᱪᱞᱟᱣ ᱟᱨ ᱠᱟᱹᱣᱰᱤᱭᱟᱹᱨᱤ ᱛᱟᱞᱢᱟ ᱦᱚᱸ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱟᱡᱽᱜᱟᱲ ᱛᱷᱚᱠ: ᱢᱚᱣᱨᱤᱛᱟᱱᱤᱭᱟ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ
ᱠᱩᱫᱽ
ᱠᱩᱫ (ᱤᱝᱨᱮᱡᱤ Java plum ᱱᱤᱭᱟᱸ ᱫᱚ ᱢᱤᱫ ᱞᱮᱠᱟᱱ ᱡᱚᱢ ᱡᱚ ᱠᱟᱱᱟ᱾ ᱱᱤᱭᱟᱸ ᱫᱚ ᱟᱭᱢᱟ ᱞᱮᱠᱟᱱ ᱫᱤᱥᱟᱹᱢ ᱨᱮ ᱟᱭᱢᱟ ᱞᱮᱠᱟᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ᱾ ᱡᱮ ᱞᱮᱠᱟ ᱡᱟᱢᱵᱩᱞ, ᱡᱟᱢᱵᱷᱩᱞ, ᱡᱟᱢᱵᱩ, ᱡᱟᱢᱵᱩᱞᱟ, ᱡᱟᱵᱷᱟ ᱯᱞᱟᱢ, ᱡᱟᱢᱩᱱ, ᱦᱮᱱᱫᱮ ᱠᱩᱫ(ᱠᱟᱞᱳ ᱡᱟᱢ), ᱡᱟᱢ ᱵᱞᱟᱝ, ᱡᱟᱢᱵᱚᱞᱟᱱ, ᱦᱮᱱᱫᱮ ᱯᱞᱟᱢ (ᱠᱟᱞᱳ ᱯᱞᱟᱢ), ᱰᱮᱢᱥᱚᱱ ᱯᱞᱟᱢ, ᱰᱩᱦᱟᱞ ᱯᱞᱟᱢ, ᱡᱟᱢᱰᱚᱯᱞᱟᱱ ᱞᱮᱠᱟ ᱟᱨᱦᱚᱸ ᱟᱭᱢᱟ ᱧᱩᱛᱩᱢ ᱜᱮ ᱢᱮᱱᱟᱜ-ᱟ᱾ ᱛᱮᱞᱮᱜᱩ ᱯᱟᱹᱨᱥᱤ ᱛᱮᱫᱚ ᱱᱮᱫᱮᱨᱫᱩ ᱯᱟᱱᱰᱩ ᱠᱚ ᱢᱮᱛᱟᱜ ᱠᱟᱱᱟ, ᱢᱟᱞᱟᱭᱟᱢ ᱯᱟᱹᱨᱥᱤ ᱛᱮ ᱫᱚ ᱱᱟᱵᱷᱟᱞ ᱯᱟᱞᱡᱟᱢ, ᱟᱨᱦᱚᱸ ᱯᱷᱤᱞᱤᱯᱟᱭᱤᱱ ᱫᱚ ᱠᱚ ᱢᱮᱛᱥᱜ-ᱟ ᱰᱩᱦᱟᱴ
ᱜᱚᱴᱷᱚᱱ
ᱱᱤᱭᱟᱹ ᱫᱚ ᱑ ᱠᱷᱚᱱ ᱒ᱹ᱔ ᱥᱮᱱᱴᱮᱢᱤᱴᱟᱨ ᱦᱩᱭᱩᱜ-ᱟ᱾ ᱱᱤᱭᱟᱹ ᱫᱟᱨᱮ ᱫᱚ ᱮᱴᱟᱜ ᱫᱟᱨᱮ ᱞᱮᱠᱟ ᱜᱮ ᱑᱔ ᱠᱷᱚᱱ ᱖᱐ ᱯᱷᱩᱴ ᱥᱮ ᱱᱤᱭᱟᱹ ᱠᱷᱚᱱ ᱦᱚᱸ ᱢᱟᱨᱟᱝ ᱦᱚᱸ ᱦᱩᱭᱩᱜ ᱜᱮᱭᱟ᱾ ᱥᱟᱠᱟᱢ ᱫᱚ ᱥᱚᱡᱦᱤ ᱟᱨ ᱜᱳᱞ ᱧᱚᱜ ᱦᱩᱭᱩᱜ-ᱟ᱾ ᱱᱤᱭᱟᱹ ᱦᱚᱸ ᱦᱟᱹᱲᱤᱭᱟᱹᱲ ᱜᱮᱭᱟ᱾ ᱟᱨ ᱱᱤᱭᱟᱸ ᱫᱟᱨᱮ ᱦᱟᱹᱲᱤᱭᱟᱹᱲ ᱛᱮ ᱱᱤᱭᱟᱹ ᱫᱟᱨᱮ ᱮᱴᱟᱜ ᱫᱟᱨᱮ ᱞᱮᱠᱟ ᱜᱮ ᱟᱹᱰᱤ ᱜᱮ ᱢᱟᱱ ᱢᱮᱱᱟᱜ-ᱟ᱾ ᱱᱤᱭᱟᱹ ᱫᱟᱨᱮ ᱫᱚ ᱢᱟᱨᱪ ᱮᱯᱨᱤᱞ ᱥᱮ ᱵᱟᱦᱟᱜ-ᱟ᱾ ᱠᱟᱫ ᱵᱟᱦᱟ ᱫᱚ ᱠᱟᱴᱤᱜ ᱟᱨ ᱥᱚᱱᱦᱟᱲ ᱥᱚᱸ ᱵᱟᱦᱟ ᱠᱟᱱᱟ᱾ ᱢᱮ ᱡᱩᱱ ᱪᱟᱸᱫᱚ ᱠᱚᱛᱮ ᱱᱤᱭᱟᱹ ᱡᱚ ᱫᱚ ᱴᱟᱹᱴᱩᱜ-ᱟ᱾ ᱱᱤᱭᱟᱹ ᱡᱚ ᱫᱚ ᱟᱹᱰᱤ ᱫᱚ ᱵᱟᱝ ᱞᱟᱹᱴᱩᱜ ᱨᱮᱦᱚᱸ ᱵᱤᱞᱤ ᱞᱮᱠᱟᱱ ᱜᱳᱞ ᱠᱟᱱᱟ᱾ ᱱᱤᱭᱟᱹ ᱡᱚ ᱫᱚ ᱯᱩᱭᱞᱩ ᱨᱮ ᱦᱟᱹᱲᱤᱭᱟᱹᱲ ᱜᱮ ᱧᱮᱞᱚᱜ-ᱟ, ᱠᱟᱧᱰᱮ ᱨᱮᱫᱚ ᱜᱳᱞᱟᱯᱤ‌ᱨᱚᱝ, ᱚᱱᱟ ᱛᱟᱭᱚᱢ ᱵᱤᱞᱤ ᱠᱩᱫ ᱫᱚ ᱦᱮᱱᱫᱮ ᱦᱮᱱᱫᱮ ᱥᱮ ᱦᱮᱱᱫᱮ ᱧᱚᱜ ᱵᱮᱜᱩᱱᱤ ᱨᱚᱝ ᱦᱩᱭᱩᱜ-ᱟ᱾ ᱱᱤᱭᱟᱹ ᱡᱚ ᱡᱚᱢ ᱞᱮᱱᱠᱷᱟᱱ ᱟᱠᱟᱝ ᱠᱚᱦᱚᱸ ᱵᱮᱜᱩᱱᱤ ᱨᱚᱝ ᱦᱩᱭᱩᱜ-ᱟ᱾
ᱧᱟᱢᱟᱠᱟᱱ ᱦᱟᱜᱟᱠᱚ
ᱠᱩᱫ ᱫᱚ ᱵᱷᱟᱨᱚᱛ ᱫᱤᱥᱟᱹᱢ ᱠᱷᱚᱱ ᱜᱚᱴᱟ ᱫᱤᱥᱟᱹᱢ ᱨᱮ ᱯᱮ ᱟᱥᱱᱟᱣ ᱟᱠᱟᱱᱟ᱾ ᱵᱟᱝᱞᱟᱫᱮᱥ ᱨᱮ ᱫᱚ ᱵᱟᱨ ᱞᱮᱠᱟᱱ ᱠᱩᱫ ᱧᱮᱞ ᱟᱠᱟᱱᱟ᱾ ᱠᱷᱩᱫᱤ ᱠᱩᱫ ᱚᱱᱟ ᱫᱚ ᱟᱹᱰᱤ ᱜᱮ ᱠᱟᱴᱤᱡ ᱜᱮᱭᱟ, ᱟᱨ ᱢᱤᱫᱴᱟᱝ ᱫᱚ ᱢᱚᱦᱤᱥᱤ ᱠᱩᱫ ᱱᱤᱭᱟᱹ ᱫᱚ ᱠᱷᱩᱫᱤ ᱠᱩᱫ ᱠᱷᱚᱱ ᱫᱚ ᱞᱟᱹᱴᱩ ᱜᱮᱭᱟ᱾ ᱱᱤᱭᱟᱹ ᱫᱚ ᱡᱟᱹᱯᱩᱛ ᱥᱮ ᱵᱟᱹᱨᱥᱟ ᱫᱤᱱ ᱵᱤᱞᱤᱜ-ᱟ᱾ ᱱᱤᱭᱟᱹ ᱡᱚ ᱨᱮᱱᱟᱜ ᱨᱚᱝ ᱫᱚ ᱱᱟᱥᱮ ᱦᱮᱱᱫᱮ ᱜᱮᱭᱟ᱾ ᱤᱠᱷᱟᱹᱱ ᱡᱚᱢ ᱨᱮᱫᱚ ᱦᱮᱲᱮᱢ ᱥᱟᱶ ᱱᱟᱥᱮ ᱡᱚᱡᱚ ᱤᱠᱟᱹᱜ-ᱟ᱾
ᱵᱮᱵᱦᱟᱨ ᱠᱟᱛᱷᱟ
ᱠᱩᱫ ᱫᱚ ᱡᱟᱹᱥᱛᱤ ᱜᱮ ᱡᱚᱢ ᱡᱚ ᱞᱟᱹᱜᱤᱫ ᱜᱮᱠᱚ ᱵᱮᱵᱦᱟᱨ ᱵᱟᱲᱟᱭᱟ᱾ ᱡᱚᱡᱚ ᱦᱮᱲᱮᱢ ᱱᱤᱭᱟᱹ ᱡᱚ ᱟᱹᱰᱤ ᱱᱟᱯᱟᱭ ᱤᱠᱟᱹᱜ-ᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱠᱤᱵᱤᱨᱟᱡᱽ ᱥᱮ ᱦᱮᱠᱤᱢᱤ ᱠᱚᱴᱷᱮᱱ ᱱᱤᱭᱟᱹ ᱨᱮᱱᱟᱜ ᱨᱟᱱ ᱦᱚᱸ ᱨᱟᱱ ᱫᱟᱨᱮ ᱠᱟᱱᱟ᱾ ᱟᱭᱢᱟ ᱞᱮᱠᱟᱱ ᱨᱩᱣᱟᱹ ᱨᱮᱱᱟᱜ ᱨᱟᱱ ᱨᱮᱦᱮᱫ ᱞᱟᱹᱜᱤᱫ ᱥᱤᱧᱚᱛ, ᱵᱟᱝᱞᱟᱫᱮᱥ]] ᱥᱟᱶ ᱤᱱᱫᱚᱱᱤᱭᱟ ᱨᱮ ᱱᱤᱭᱟᱹ ᱨᱟᱱ ᱧᱟᱢᱚᱜ ᱟᱸᱡᱚᱢ ᱟᱠᱟᱱᱟ᱾
ᱢᱩᱸ
ᱢᱩᱸ ᱫᱚ ᱡᱟᱸᱦᱟᱸᱱ ᱡᱤᱵ ᱡᱤᱭᱟᱹᱞᱤ ᱟᱜ ᱦᱚᱲᱢᱚ ᱠᱷᱚᱱ ᱦᱚᱭ ᱟᱫᱮᱨ ᱟᱨ ᱩᱰᱩᱝ ᱞᱟᱹᱜᱤᱛ ᱢᱤᱫ ᱚᱝᱥᱚ ᱠᱟᱱᱟ᱾ ᱢᱩᱸ ᱠᱷᱚᱱ ᱦᱚᱭ ᱦᱟᱛᱟᱣ ᱥᱮ ᱵᱟᱦᱮᱨ ᱠᱟᱛᱮ ᱜᱮ ᱡᱟᱸᱦᱟᱸᱭ ᱡᱤᱵᱽ ᱫᱚ ᱵᱟᱸᱪᱟᱣ ᱠᱚ ᱛᱟᱸᱦᱮᱸᱱᱟ᱾ ᱵᱤᱥᱮᱥ ᱠᱟᱛᱮ ᱢᱚᱪᱟ ᱪᱮᱛᱟᱱ ᱨᱮ ᱢᱩᱸ ᱫᱚ ᱛᱟᱸᱦᱮᱸᱱᱟ᱾
ᱦᱚᱭ ᱟᱫᱮᱨ ᱵᱟᱦᱮᱨ
ᱢᱩᱸ ᱫᱚ ᱥᱟᱸᱦᱮᱫ ᱦᱟᱛᱟᱣ ᱨᱮᱱᱟᱜ ᱯᱟᱹᱦᱤᱞ ᱚᱝᱥᱚ ᱠᱟᱱᱟ᱾ ᱱᱚᱣᱟ ᱫᱟᱨᱟᱭ ᱛᱮ ᱵᱟᱨᱦᱮ ᱠᱷᱚᱱ ᱦᱚᱲᱢᱚ ᱵᱷᱤᱛᱨᱤᱨᱮ ᱦᱚᱭ ᱵᱚᱞᱚᱜᱼᱟ ᱟᱨ ᱦᱚᱲᱢᱚ ᱨᱮᱱᱟᱜ ᱠᱟᱨᱵᱚᱱ ᱰᱟᱭ ᱚᱠᱥᱟᱭᱤᱰ ᱵᱟᱨᱦᱮ ᱩᱰᱩᱝ ᱪᱟᱞᱟᱜᱼᱟ᱾
ᱡᱟᱸᱦᱟᱸ ᱞᱮᱠᱟᱱ ᱢᱟᱹᱭᱞᱟᱹ ᱡᱟᱛᱮ ᱢᱩᱸ ᱛᱟᱞᱟᱛᱮ ᱦᱚᱲᱢᱚᱨᱮ ᱵᱟᱝ ᱵᱚᱞᱚᱜ ᱚᱱᱟ ᱞᱟᱹᱜᱤᱛ ᱢᱩᱸ ᱵᱷᱤᱛᱨᱤ ᱨᱮ ᱠᱟᱹᱴᱤᱡ ᱠᱟᱹᱴᱤᱡ ᱩᱵ ᱛᱟᱸᱦᱮᱸᱱᱟ᱾ ᱫᱤᱥᱟᱹ ᱩᱫᱩᱜᱽ
ᱟᱨᱦᱚᱸ ᱧᱮᱞᱢᱮ
ᱢᱟᱹᱱᱢᱤ ᱟᱜ ᱢᱩᱸ
ᱪᱚᱢᱵᱚᱞ ᱠᱷᱚᱸᱰ
ᱪᱚᱢᱵᱚᱞ ᱠᱷᱚᱸᱰ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱚᱛᱱᱚᱜ ᱠᱟᱱᱟ ᱾ ᱪᱚᱢᱵᱚᱞ ᱧᱩᱛᱩᱢ ᱨᱮᱱᱟᱜ ᱢᱤᱫ ᱜᱟᱰᱟ, ᱡᱚᱢᱩᱱᱟ ᱜᱟᱰᱟ ᱨᱮᱱᱟᱜ ᱜᱚᱲᱚᱥᱚᱦᱚᱫ ᱜᱟᱰᱟ, ᱪᱚᱢᱵᱚᱞ ᱠᱷᱚᱸᱰ ᱨᱮᱱᱟᱜ ᱪᱮᱛᱟᱱ ᱴᱷᱟᱶ ᱨᱮ ᱨᱟᱡᱚᱥᱛᱷᱟᱱ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱛᱟᱞᱟ ᱨᱮᱱᱟᱜ ᱥᱤᱢᱟᱹ ᱵᱮᱱᱟᱣᱟ ᱾ ᱢᱩᱨᱮᱱᱟ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱒᱐᱑᱒ ᱥᱟᱞ ᱫᱷᱟᱹᱵᱤᱡ, ᱠᱷᱚᱸᱰ ᱨᱮ ᱯᱮᱭᱟ ᱦᱚᱱᱚᱛ ᱫᱚ ᱵᱷᱤᱸᱰ ᱦᱚᱱᱚᱛ, ᱢᱩᱨᱮᱱᱟ ᱦᱚᱱᱚᱛ ᱟᱨ ᱥᱭᱚᱯᱩᱨ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾
ᱱᱚᱣᱟ ᱠᱷᱚᱸᱰ ᱨᱤᱱᱤᱡ ᱱᱤᱛᱚᱜ ᱢᱮᱱᱟᱭ ᱠᱷᱚᱸᱰ ᱠᱚᱢᱤᱥᱚᱱᱟᱨ ᱞᱮᱠᱟᱛᱮ ᱢᱟᱹᱱ ᱟᱥᱤᱥ ᱥᱚᱠᱥᱮᱱᱟ, ᱟᱭᱤᱮᱮᱥ ᱒᱐᱐᱓ ᱜᱩᱴ ᱨᱤᱱᱤᱡ ᱥᱚᱸᱥᱚᱫᱽ ᱠᱮᱰᱚᱨ ᱾ ᱟᱡ ᱴᱷᱮᱱ ᱪᱚᱢᱵᱚᱞ ᱠᱷᱚᱸᱰ ᱨᱮᱱᱟᱜ ᱮᱰᱰᱤᱥᱚᱱᱟᱞ ᱪᱟᱨᱡᱽ ᱦᱚᱸ ᱢᱮᱱᱟᱜᱼᱟ ᱾ ᱢᱟᱹᱱᱤᱡ ᱨᱮᱱᱩ ᱛᱤᱣᱟᱨᱤ ᱟᱭᱤᱮᱮᱥ ᱒᱐᱐᱐ ᱜᱩᱴ ᱫᱚ ᱠᱷᱚᱸᱰ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱠᱚᱢᱤᱥᱚᱱᱟᱨ ᱮ ᱛᱟᱦᱮᱸ ᱠᱟᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱷᱚᱸᱰ ᱠᱚ ᱛᱷᱚᱠ:ᱢᱩᱨᱮᱱᱟ
ᱨᱳᱢᱟᱱᱤ ᱯᱟᱹᱨᱥᱤ
ᱨᱳᱢᱟᱱᱤ (ᱨᱳᱢᱟᱱᱤ: rromani ćhib) ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱤᱣᱨᱳᱯ ᱨᱮᱭᱟᱜ ᱟᱭᱢᱟ ᱜᱟᱱ ᱫᱤᱥᱚᱢ ᱨᱮᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ: ᱟᱞᱵᱮᱱᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱚᱥᱴᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱚᱥᱱᱤᱭᱟ ᱟᱨ ᱦᱟᱨᱡᱮᱜᱳᱵᱷᱤᱱᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱩᱞᱜᱮᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱚᱞᱚᱢᱵᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱪᱮᱠ ᱯᱨᱚᱡᱟᱛᱚᱱᱛᱨᱚ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱯᱷᱤᱱᱞᱟᱸᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱟᱨᱢᱟᱱᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱦᱟᱝᱜᱮᱨᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱳᱥᱳᱵᱷᱳ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱚᱱᱴᱮᱱᱤᱜᱽᱨᱳ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱮᱫᱟᱨᱞᱮᱱᱰᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱛᱚᱢ ᱢᱮᱥᱤᱰᱳᱱᱳᱭᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱚᱨᱣᱮ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱯᱳᱞᱮᱱᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱰᱮᱱᱢᱟᱨᱠ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱨᱳᱢᱟᱱᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱟᱨᱵᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱞᱳᱵᱷᱟᱠᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱞᱳᱵᱷᱮᱱᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱣᱤᱰᱮᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱥᱟᱥᱤ ᱠᱟᱯᱩᱨ
ᱥᱟᱥᱤ ᱠᱟᱯᱩᱨ (ᱡᱟᱱᱟᱢᱺ ᱑᱘ ᱢᱟᱨᱪ, ᱑᱙᱓᱘) ᱫᱚ ᱥᱤᱧᱚᱛ ᱫᱤᱥᱚᱢ ᱵᱚᱞᱤᱣᱩᱰ ᱥᱤᱱᱮᱢᱟ ᱨᱮᱱ ᱜᱟᱹᱠᱷᱩᱲ ᱜᱟᱭᱟᱱ ᱵᱟᱰᱚᱦᱤ ᱠᱟᱱᱟᱭ| ᱪᱟᱹᱪᱩ ᱪᱷᱟᱹᱴᱤᱭᱟᱹᱨ ᱚᱠᱛᱮ ᱩᱱᱤᱭᱟᱜ ᱧᱩᱛᱩᱢ ᱫᱚ ᱵᱟᱞᱵᱤᱤᱨ ᱯᱨᱤᱛᱷᱤ ᱨᱟᱡᱽ ᱠᱟᱯᱩᱨ ᱛᱟᱸᱦᱮᱸ ᱠᱟᱱ ᱛᱟᱭᱟ| ᱥᱟᱥᱤ ᱠᱟᱯᱩᱨ ᱫᱚ ᱥᱤᱧᱚᱛ ᱥᱤᱱᱮᱢᱟ ᱨᱟᱡᱚᱥᱴᱤ ᱨᱮᱱ ᱜᱟᱹᱠᱷᱩᱲ ᱠᱟᱯᱩᱨ ᱜᱷᱟᱨᱚᱸᱡᱽ ᱨᱮᱱ ᱨᱟᱹᱥᱤᱭᱟᱹ ᱠᱟᱟᱱᱟᱭ| ᱩᱤ ᱫᱚ ᱥᱤᱧᱚᱛ ᱥᱤᱱᱮᱢᱟᱟ ᱨᱮᱱ ᱢᱤᱫᱴᱮᱱ ᱜᱟᱭᱱᱟᱦᱟ, ᱯᱨᱚᱰᱤᱭᱩᱥᱟᱨ, ᱫᱤᱥᱟᱹ ᱩᱫᱩᱜᱤᱡ ᱟᱨ ᱫᱟᱫᱟ ᱥᱟᱦᱮᱵᱽ ᱯᱷᱟᱞᱠᱮ ᱥᱤᱨᱯᱟᱹ ᱦᱟᱹᱢᱮᱴᱤᱭᱟᱹ ᱠᱟᱱᱟᱭ|
ᱟᱡᱟᱜ ᱡᱤᱭᱚᱢ
ᱥᱟᱥᱤ ᱠᱟᱯᱩᱨ ᱫᱚ ᱵᱽᱨᱤᱴᱤᱥ ᱤᱱᱰᱤᱭᱟ ᱨᱮᱭᱟᱜ ᱠᱚᱞᱠᱟᱛᱟ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱟᱯᱟᱛ ᱛᱮᱫ ᱯᱨᱤᱛᱦᱤ ᱨᱟᱡᱽ ᱠᱟᱯᱩᱨ ᱫᱚ ᱜᱟ.ᱠᱷᱩᱲ ᱥᱤᱱᱮᱢᱟ ᱵᱟᱰᱚᱦᱤ ᱛᱟᱦᱮᱸ ᱠᱟᱱᱟ | ᱑᱙᱕᱖ ᱥᱮᱨᱢᱟ ᱨᱮ ᱩᱱᱤ ᱫᱚ ᱠᱚᱞᱠᱟᱛᱟ ᱨᱮ ᱠᱟᱹᱢᱤ ᱚᱠᱛᱮ ᱟᱯᱟᱱ ᱟᱯᱤᱱ ᱛᱷᱤᱭᱟᱴᱟᱨ ᱨᱮ ᱠᱟᱹᱢᱤ ᱚᱠᱛᱮ ᱤᱝᱨᱟᱹᱡᱤ ᱜᱟᱭᱱᱟᱦᱤ ᱡᱮᱱᱤᱯᱷᱟᱨ ᱠᱮᱱᱰᱮᱞᱟ ᱥᱟᱶᱮ ᱧᱟᱯᱟᱢ ᱞᱮᱱᱟ| ᱩᱱ ᱚᱠᱛᱮ ᱡᱮᱱᱤᱯᱷᱟᱨ ᱨᱮᱱ ᱟᱯᱟᱛ ᱡᱤᱭᱚᱯᱷᱨᱤ ᱠᱮᱱᱰᱮᱞᱟ ᱨᱮᱱ ᱛᱦᱤᱭᱚᱴᱟᱨ ᱫᱚᱞ ᱥᱮᱠᱥᱯᱤᱭᱟᱨᱟᱱ ᱜᱽᱨᱩᱯ ᱦᱚᱸ ᱠᱚᱞᱠᱟᱛᱟ ᱨᱮ ᱱᱟᱴᱚᱠ ᱠᱚ ᱩᱫᱚᱜᱮᱫ ᱠᱟᱱ ᱛᱟᱸᱦᱮᱱᱟ| ᱚᱱᱟ ᱧᱟᱯᱟᱢ ᱛᱟᱭᱚᱢ ᱜᱮ ᱫᱩᱞᱟᱹᱲ ᱥᱟᱹᱜᱟᱹᱭ ᱛᱚᱯᱚᱞ ᱮᱱᱟ| ᱠᱮᱱᱰᱮᱞᱟ ᱜᱦᱟᱨᱚᱧᱡᱽ ᱨᱮᱱ ᱵᱟᱝ ᱠᱩᱥᱤ ᱨᱮ ᱦᱚᱸ ᱟᱡ ᱦᱤᱞᱤ ᱵᱚᱞᱤᱣᱩᱰ ᱨᱮ ᱱᱟᱭᱤᱠᱟ ᱜᱤᱛᱟᱵᱟᱞᱤ ᱟᱡ ᱜᱚᱲᱚ ᱥᱚᱯᱚᱦᱚᱫ ᱛᱮ ᱑᱙᱕᱙ ᱥᱮᱨᱢᱟ ᱨᱮ ᱨᱮᱭᱟᱜ ᱡᱚᱞᱟᱭ ᱪᱟᱱᱫᱚ ᱨᱮ ᱠᱤᱱ ᱵᱟᱯᱞᱟ ᱭᱮᱱᱟ | ᱩᱱᱤ ᱵᱟᱱᱟ ᱦᱚᱲ ᱜᱮ ᱟᱭᱢᱟ ᱥᱤᱱᱮᱢᱟ ᱨᱮ ᱢᱤᱫ ᱴᱮ ᱠᱤᱱ ᱚᱵᱷᱤᱱᱚᱭ ᱞᱮᱫᱟ|ᱩᱱᱠᱤᱱ ᱨᱮᱱ ᱫᱚ ᱯᱮᱭᱟ ᱠᱚᱲ ᱠᱩᱲᱤ ᱦᱚᱯᱚᱱ ᱠᱚ ᱦᱩᱭ ᱞᱮᱱᱟ, ᱦᱚᱯᱚᱱ ᱠᱩᱱᱟᱞ ᱠᱟᱯᱩᱨ, ᱠᱟᱨᱟᱱ ᱠᱟᱯᱩᱨ ᱟᱨ ᱦᱚᱯᱚᱱ ᱮᱨᱟ ᱥᱟᱱᱡᱟᱱᱟ ᱠᱟᱯᱩᱨ| ᱱᱩᱠᱤᱱ ᱡᱩᱨᱤ ᱯᱟᱹᱨᱤ ᱫᱚ ᱑᱙᱗᱘ ᱥᱮᱨᱢᱟ ᱨᱮ ᱢᱩᱢᱵᱟᱭ ᱨᱮ ᱯᱨᱤᱛᱷᱤᱵᱤ ᱛᱦᱤᱭᱚᱴᱟᱨ ᱠᱤᱱ ᱵᱟᱱᱫᱷᱟᱣ ᱠᱮᱫᱟ |᱑᱙᱙᱔ ᱥᱮᱨᱢᱟ ᱡᱮᱱᱤᱯᱷᱟᱨ ᱠᱮᱱᱪᱟᱨ ᱟᱡᱟᱨ ᱛᱮ ᱡᱟᱹᱵᱲᱤ ᱠᱟᱛᱮ ᱜᱩᱡ ᱛᱟᱭᱚᱢ ᱥᱟᱥᱤ ᱠᱟᱯᱩᱨ ᱫᱚ ᱦᱟᱫᱳᱥ ᱩᱛᱟᱹᱨ ᱮᱱᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱵᱟᱰᱚᱦᱤ
ᱡᱷᱟᱨᱥᱩᱜᱩᱰᱟ
ᱡᱷᱟᱨᱥᱩᱜᱩᱰᱟ ᱫᱚ ᱳᱰᱤᱥᱟ, ᱥᱤᱧᱚᱛ ᱯᱚᱱᱚᱛ ᱨᱮᱟᱜ ᱢᱤᱫᱴᱟ.ᱝ ᱡᱤᱞᱞᱟ. ᱠᱟᱱᱟ ᱾ ᱡᱷᱟᱨᱥᱩᱜᱩᱰᱟ ᱡᱤᱞᱞᱟ. ᱨᱮᱟᱜ ᱦᱮᱰᱠᱭᱟᱴᱚᱨ ᱫᱚ ᱡᱷᱟᱨᱥᱩᱜᱩᱰᱟ (ᱢᱩᱱᱥᱤᱯᱟᱞᱴᱤ ᱵᱞᱚᱠ) ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱴᱟ.ᱝ Industrial town (ᱤᱱᱰᱚᱥᱴᱨᱤᱟᱞ ᱴᱟᱩᱱ) ᱠᱟᱱᱟ ᱾ ᱡᱷᱟᱨᱥᱩᱜᱩᱰᱟ ᱫᱚ ᱱᱮᱥᱱᱟᱞ ᱦᱟᱭᱣᱮ ᱔᱙ ᱛᱮ ᱥᱚᱢᱵᱚᱞᱯᱩᱨ ᱥᱚᱦᱚᱨ ᱥᱟᱞᱟᱜ ᱛᱮ ᱡᱩᱰᱟᱶ ᱟᱠᱫ-ᱟ ᱾ ᱚᱱᱟ ᱥᱟᱦᱚᱨ ᱨᱮ "ᱣᱤᱨ ᱥᱩᱨᱮᱱᱫᱨᱚ ᱥᱟᱭ ᱮᱟᱨᱯᱚᱴ(ᱩᱰᱟ.ᱱ ᱵᱟᱦᱤᱸ)" ᱧᱩᱛᱩᱢ ᱛᱮ ᱢᱤᱴᱝ ᱩᱰᱟ.ᱱ ᱵᱟᱦᱤᱸ ᱦᱚᱸ ᱢᱮᱱᱟᱜᱼᱟ ᱾
ᱡᱷᱟᱨᱥᱩᱜᱩᱰᱟ ᱫᱚ 21.85°N, 84.03°W ᱨᱮᱟᱜ ᱠᱚᱨᱰᱤᱱᱮᱴᱥ ᱨᱮ ᱢᱮᱱᱟᱜ-ᱟ ᱾
ᱵᱟᱦᱨᱮ ᱠᱦᱳᱸᱡᱟ
ᱛᱷᱚᱠ:ᱳᱰᱤᱥᱟ
ᱟᱢᱨᱤᱛᱥᱚᱨ ᱦᱚᱱᱚᱛ
ᱟᱢᱨᱤᱛᱥᱚᱨ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱱᱟᱜ ᱢᱟᱡᱷᱟ ᱴᱚᱴᱷᱟ ᱨᱮ ᱢᱮᱱᱟᱜ ᱒᱒ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱧᱩᱛᱩᱢ ᱟᱱ ᱦᱚᱱᱚᱛ ᱠᱟᱱᱟ ᱾ ᱟᱢᱨᱤᱛᱥᱚᱨ ᱥᱚᱦᱚᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱱᱟᱜᱟᱢ
ᱟᱨᱠᱷᱟᱱ ᱫᱚ ᱢᱚᱜᱚᱞ ᱮ ᱥᱟᱨᱦᱟᱣ ᱠᱮᱫᱮᱭᱟ, ᱑᱖᱐᱖ ᱨᱮ ᱱᱚᱣᱟ ᱥᱚᱦᱚᱨ ᱨᱮ ᱞᱟᱦᱚᱨ ᱨᱤᱱᱤᱡ ᱜᱟᱵᱷᱟᱨᱱᱚᱨ ᱟᱜ ᱯᱨᱤᱡᱚᱱᱟᱨ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱤᱡ ᱵᱮᱴᱟ ᱦᱟᱨ ᱜᱳᱵᱤᱸᱫᱽ ᱫᱚ ᱢᱟᱸᱜᱚᱞᱚ ᱟᱜ ᱵᱤᱨᱚᱫᱷᱽ ᱨᱮ ᱞᱟᱹᱲᱦᱟᱹᱭ ᱮ ᱫᱚᱦᱚ ᱠᱮᱜᱼᱟ ᱟᱨ ᱩᱱᱤ ᱥᱟᱞᱟᱜ ᱵᱷᱮᱡᱟ ᱠᱮᱫ ᱠᱤᱱᱟ ᱾ ᱢᱤᱫ ᱟᱵᱷᱤᱭᱟᱱ ᱨᱮ ᱦᱟᱨᱟᱣ ᱠᱮᱫᱮᱭᱟ, ᱟᱫᱚ ᱤᱱᱰᱤᱸᱜ ᱨᱮ ᱚᱱᱟ ᱯᱚᱧᱡᱟᱵᱽ ᱮ ᱟᱲᱟᱜ ᱠᱟᱫᱼᱟ ᱟᱨ ᱩᱱᱤ ᱜᱚᱡᱽ ᱮᱱᱟ ᱾
ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱟᱢᱨᱤᱛᱥᱚᱨ ᱦᱚᱱᱚᱛ ᱞᱟᱦᱚᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱟᱨ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ ᱓ ᱛᱟᱦᱥᱤᱞ ᱨᱮ ᱦᱟᱴᱤᱧ ᱞᱮᱱᱟ ᱛᱟᱦᱮᱸᱫ ᱼ ᱟᱢᱨᱤᱛᱥᱚᱨ, ᱟᱡᱽᱱᱟᱞᱟ ᱟᱨ ᱛᱚᱨᱱᱛᱟᱨᱚᱱ ᱦᱚᱱᱚᱛ ᱾ ᱟᱫᱚ,᱑᱙᱔᱗ ᱨᱮ ᱥᱤᱧᱚᱛ ᱦᱟᱴᱤᱧ ᱨᱮᱱᱟᱜ ᱴᱷᱟᱶ ᱞᱮᱠᱟᱛᱮ ᱟᱢᱨᱤᱛᱥᱚᱨ ᱦᱚᱱᱚᱛ ᱫᱚ ᱛᱟᱨᱟ ᱦᱟᱴᱤᱧ ᱠᱷᱚᱱ ᱵᱷᱮᱡᱟᱨ ᱠᱮᱜᱼᱟ ᱠᱚ ᱟᱨ ᱥᱤᱧᱚᱛ ᱫᱚ ᱦᱚᱱᱚᱨᱮᱰ ᱠᱮᱜᱼᱟ ᱠᱚ ᱾ ᱟᱫᱚ, ᱯᱟᱴᱴᱤ ᱟᱨ ᱠᱷᱮᱢ ᱠᱚᱨᱚᱬ ᱞᱮᱠᱟ ᱠᱮᱡ ᱴᱷᱟᱶ ᱫᱚ ᱞᱟᱦᱚᱨ ᱨᱮ ᱦᱤᱡᱩᱜᱼᱟ, ᱟᱫᱚ ᱦᱟᱴᱤᱧ ᱨᱮᱱᱟᱜ ᱠᱟᱨᱚᱱ, ᱱᱚᱣᱟ ᱥᱚᱦᱚᱨ ᱟᱢᱨᱤᱛᱥᱚᱨ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱦᱟᱴᱤᱧ ᱨᱮᱱᱟᱜ ᱚᱠᱛᱚ, ᱦᱚᱱᱚᱛ ᱨᱤᱱ ᱢᱩᱥᱞᱤᱢ ᱦᱚᱲ ᱮᱞ, ᱠᱮᱡ ᱔᱖%, ᱯᱟᱠᱤᱥᱛᱷᱟᱱ ᱠᱚ ᱨᱩᱣᱟᱲ ᱮᱱᱟ ᱠᱚ, ᱟᱫᱚ ᱱᱟᱣᱟ ᱵᱮᱱᱟᱣᱟᱜ ᱯᱟᱠᱤᱥᱛᱷᱟᱱ ᱨᱮ ᱯᱟᱪᱮ ᱯᱚᱧᱡᱟᱵᱽ ᱠᱷᱚᱱ ᱦᱤᱱᱫᱩ ᱟᱨ ᱥᱤᱠᱷ ᱩᱞᱴᱟ ᱫᱤᱥᱟᱹ ᱠᱚ ᱪᱟᱞᱟᱣ ᱮᱱᱟ ᱠᱚ ᱾ ᱥᱤᱠᱷ ᱟᱨ ᱦᱤᱱᱫᱩ (᱓᱗% ᱟᱨ ᱑᱕.᱓᱘%) ᱟᱢᱨᱤᱛᱥᱚᱨ ᱦᱚᱱᱚᱛ ᱨᱮ ᱟᱹᱰᱤ ᱥᱟᱸᱜᱮ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱚᱭᱟᱜ ᱦᱚᱲ ᱮᱞ ᱑᱙᱔᱗ ᱨᱮᱱᱟᱜ ᱵᱷᱮᱡᱟᱨ ᱢᱟᱲᱟᱝ ᱕᱒% ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱠᱷ ᱟᱜ ᱦᱚᱲ ᱮᱞ ᱖᱙% ᱢᱮᱱᱟᱜᱼᱟ ᱟᱫᱚ ᱦᱤᱱᱫᱩ ᱟᱜ ᱒᱘%, ᱤᱥᱟᱭ ᱟᱜ (᱒%) ᱟᱨ ᱢᱩᱥᱞᱟᱹᱢᱟᱱ ᱟᱜ ᱠᱚᱢ ᱮᱞ ᱢᱮᱱᱟᱜ ᱠᱚᱣᱟ ᱾
ᱥᱤᱱᱫᱷ
ᱥᱤᱱᱫᱷ (ᱥᱤᱱᱫᱷᱤ: سنڌ‎ ; ᱩᱨᱫᱩ: سِندھ‬‎) ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱯᱚᱱᱭᱟ ᱴᱚᱴᱷᱟ ᱥᱮ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱠᱟᱱᱟ, ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱮᱛᱚᱢ - ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ-ᱟ᱾ ᱱᱟᱜᱟᱢᱤᱭᱟᱹ ᱞᱮᱠᱟ ᱛᱮ ᱥᱤᱱᱫᱷᱤ ᱦᱚᱲ ᱟᱜ ᱚᱲᱟᱜ ᱟᱨ ᱵᱮᱯᱟᱨ ᱥᱤᱧᱩᱛᱤᱭᱟᱹ ᱩᱯ ᱢᱚᱦᱟᱫᱮᱥ ᱨᱮᱭᱟᱜ ᱱᱟᱜᱟᱢ ᱥᱟᱶ ᱡᱚᱲᱟᱣ ᱢᱮᱱᱟᱜ-ᱟ᱾ ᱱᱚᱣᱟ ᱟᱨᱦᱚ' ᱢᱮᱦᱨᱟᱱ ᱵᱮᱰᱟ ᱢᱮᱱᱛᱮ ᱦᱚ ᱠᱚ ᱢᱮᱛᱟᱜ ᱜᱮᱭᱟ᱾  ᱥᱤᱫᱷ ᱫᱚ ᱡᱟᱭᱜᱟ ᱨᱮᱭᱟᱜ ᱡᱯᱠᱷᱟ ᱞᱮᱠᱟ ᱛᱮ ᱛᱮᱥᱟᱨ ᱢᱟᱨᱟᱝ ᱴᱚᱴᱷᱟ ᱠᱟᱱᱟ, ᱟᱨ ᱯᱟᱧᱡᱟᱵᱽ ᱛᱟᱭᱚᱢ ᱫᱚᱥᱟᱨ ᱢᱟᱨᱟᱝ ᱴᱚᱴᱷᱟ ᱠᱟᱱᱟ ᱦᱚᱲ ᱞᱮᱠᱷᱟ ᱦᱤᱥᱟᱹᱯ ᱛᱮ᱾
ᱥᱤᱱᱫᱷ ᱯᱟᱠᱤᱛᱟᱱ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱠᱟᱹᱣᱰᱤ ᱟᱹᱨᱤ ᱱᱮᱢᱟᱜ-ᱟ᱾ ᱠᱟᱨᱟᱪᱤ ᱠᱷᱚᱱ ᱜᱮ ᱯᱟᱠᱩᱥᱛᱟᱱ ᱨᱮᱭᱟᱜ ᱡᱚᱛᱚ ᱵᱮᱝᱠ ᱪᱟᱞᱟ ᱵᱟᱱᱟᱣᱚᱜ ᱠᱟᱱᱟ᱾ ᱥᱤᱱᱫᱷ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱤᱨᱤᱛ ᱵᱟᱠᱷᱚᱞ ᱠᱚ ᱢᱟᱛᱟᱜ ᱠᱟᱱᱟ ᱟᱨ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱟᱨᱭᱟ ᱵᱮᱯᱟᱨᱤ ᱯᱚᱨᱴ, ᱯᱚᱨᱴ ᱵᱤᱱ ᱠᱟᱥᱤᱢ ᱟᱨ ᱠᱟᱨᱟᱪᱤ ᱯᱚᱨᱴ ᱦᱚ ᱢᱮᱱᱟᱜ-ᱟ᱾ ᱥᱤᱱᱫᱷ ᱫᱤᱥᱚᱢ ᱞᱟᱹᱜᱤᱫ ᱡᱚᱢ ᱧᱩᱣᱟᱜ, ᱟᱲᱟᱜ ᱥᱟᱠᱟᱢ, ᱦᱚ'ᱭ ᱟᱨᱡᱟᱣᱮᱫ ᱠᱟᱱᱟ᱾ ᱥᱤᱱᱫᱷ ᱯᱟᱠᱤᱥᱛᱟᱱ ᱨᱮᱛᱟᱜ ᱯᱷᱟᱨᱟᱥᱤᱴᱤᱠᱮᱞ ᱵᱤᱨᱤᱛ ᱨᱮᱭᱟᱜ ᱛᱟᱞᱢᱟ ᱠᱟᱱᱟ᱾
ᱯᱚᱱ ᱠᱚᱱᱟ
ᱥᱤᱱᱫᱷ ᱨᱮᱭᱟᱜ ᱯᱟᱪᱷᱮ ᱱᱟᱠᱷᱟ ᱨᱮ ᱵᱮᱞᱚᱪᱤᱥᱛᱟᱱ ᱢᱮᱱᱟᱜ-ᱟ, ᱟᱨ ᱠᱚᱭᱮ ᱱᱟᱠᱷᱟ ᱨᱮᱫᱚ ᱯᱟᱧᱡᱟᱵᱽ ᱾ ᱥᱤᱱᱫᱷ ᱨᱮᱭᱟᱜ ᱥᱟᱢᱟᱝ ᱥᱤᱢᱟᱹ ᱫᱚ ᱟᱨᱦᱚ' ᱥᱤᱧᱩᱛᱤᱭᱟᱹ ᱯᱚᱱᱚᱛ ᱜᱩᱡᱨᱟᱛ ᱟᱨ ᱨᱟᱡᱮᱥᱛᱷᱟᱱ ᱨᱮᱦᱚ' ᱡᱟᱯᱟᱜ ᱟᱠᱟᱱᱟ, ᱟᱨ ᱮᱛᱚᱢ ᱱᱟᱠᱷᱟ ᱫᱚ ᱟᱨᱚᱵᱤᱭᱟᱱ ᱫᱚᱨᱭᱟ᱾ᱥᱤᱱᱫᱷ ᱨᱮᱱᱟᱜ ᱰᱷᱮᱨ ᱡᱟᱭᱜᱟ ᱜᱮ ᱥᱤᱱᱫᱷᱩ ᱜᱟᱰᱟ ᱨᱮᱭᱟᱜ ᱵᱮᱰᱟ, ᱥᱤᱧᱩᱛ ᱥᱤᱢᱟᱹᱱᱟ ᱨᱮᱭᱟᱜ ᱥᱩᱨ ᱥᱩᱯᱩᱨ ᱛᱷᱟᱨ ᱦᱟᱦᱟᱝᱠᱟᱨ ᱟᱨ ᱯᱟᱪᱷᱮ ᱨᱮ ᱠᱮᱱᱛᱷᱟᱨ ᱵᱩᱨᱩᱢᱟᱞᱟ ᱢᱮᱱᱟᱜ-ᱟ᱾ᱥᱤᱱᱫᱜᱴᱷ ᱨᱮᱭᱟᱜ ᱦᱚᱭ ᱦᱤᱥᱤᱫ ᱠᱟᱹᱴᱤᱡ ᱞᱚᱞᱚ ᱢᱟᱪᱷᱟ ᱜᱮᱭᱟ᱾ ᱴᱚᱴᱷᱟ ᱫᱚᱵᱟᱹᱴᱤᱭᱟᱹ ᱥᱮ ᱫᱚ ᱠᱟᱨᱟᱪᱤ ᱠᱟᱱᱟ, ᱟᱨ ᱱᱚᱣᱟ ᱱᱚᱝᱜᱽᱨᱟᱦᱟ ᱜᱮ ᱯᱟᱠᱤᱥᱛᱟᱱ ᱨᱮᱭᱟᱜ ᱢᱟᱮᱟᱝ ᱩᱛᱟᱹᱨ ᱱᱟᱝᱜᱽᱨᱟᱦᱟ ᱟᱨ ᱠᱟᱹᱣᱰᱤ ᱟᱨᱤ ᱟᱣᱛᱟᱱ ᱜᱟᱲ᱾
ᱧᱩᱛᱩᱢ
ᱥᱤᱱᱫᱷ ᱟᱹᱲᱟᱹ ᱫᱚ ᱥᱚᱝᱥᱠᱨᱤᱛ ᱟᱹᱲᱟᱹ ᱠᱷᱚᱱ ᱚᱢᱚᱱ ᱟᱠᱟᱱᱟ, ᱱᱤᱭᱟᱹ ᱨᱮᱭᱟᱜ ᱢᱮᱱᱮᱠ ᱫᱚ ᱜᱟᱰᱟ ᱠᱟᱱᱟ, ᱡᱟᱦᱟ ᱫᱚ ᱥᱤᱫᱷᱩ ᱜᱟᱰᱟ ᱵᱩᱡᱷᱟᱹᱣᱚᱜ ᱠᱟᱱᱟ᱾ ᱥᱤᱱᱫᱷ ᱯᱚᱨᱩᱥᱚᱫᱽ ᱨᱮ ᱯᱟᱥ ᱟᱠᱟᱱ ᱢᱤᱫ 1988 ᱥᱮᱨᱢᱟ ᱨᱮᱭᱟᱜ ᱟᱹᱨᱩ ᱯᱷᱮᱨᱟᱣ ᱵᱤᱞ ᱦᱚᱛᱮ ᱛᱮ ᱱᱚᱣᱟ ᱨᱮᱭᱟᱜ ᱟᱲᱟᱝ ᱫᱚ ᱥᱤᱱᱫᱷ ᱢᱮᱱᱛᱮ ᱛᱚᱞ ᱫᱚᱦᱚᱭᱮᱱᱟ᱾
ᱱᱟᱜᱟᱢ
ᱟᱞᱮᱠᱡᱮᱰᱟᱨ ᱫᱟ ᱜᱨᱮᱴ ᱟᱜ ᱟᱹᱭᱩᱨ ᱛᱮ 325 ᱢᱟᱹᱥᱤ ᱢᱟᱲᱟᱝ ᱨᱮ ᱥᱤᱱᱫᱷ ᱫᱤᱥᱚᱢᱮ ᱡᱤᱛᱠᱟᱹᱨ ᱞᱮᱫᱟ᱾ ᱩᱱ ᱠᱷᱚᱱ ᱜᱮ ᱜᱨᱤᱠ ᱦᱚᱲ ᱠᱚᱫᱚ ᱤᱱᱫᱚ ᱢᱮᱱ ᱛᱮᱠᱚ ᱧᱩᱢ ᱦᱟᱞᱟᱝ ᱫᱮᱞᱟ᱾
ᱯᱟᱹᱨᱥᱤ
ᱥᱤᱱᱫᱷ ᱴᱚᱴᱷᱟ ᱨᱮ ᱨᱚᱲᱚᱜ ᱠᱟᱱᱟ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱫᱚ ᱥᱤᱱᱫᱷᱤ ᱠᱟᱱᱟ᱾ ᱥᱤᱱᱫᱷᱤ ᱯᱟᱠᱤᱥᱛᱟᱱ ᱨᱮᱭᱟᱜ (ᱯᱟᱧᱡᱟᱵᱤ ᱟᱨ ᱯᱟᱥᱛᱚ ᱛᱟᱭᱚᱢ) ᱛᱮᱥᱟᱨ ᱢᱟᱨᱟᱝ ᱯᱟᱹᱨᱥᱤ ᱠᱟᱱᱟ ᱟᱨ ᱮᱥᱠᱟᱨ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ᱾ ᱱᱚᱣᱟ ᱯᱟᱹᱨᱥᱤ ᱵᱟᱹᱲᱛᱤ ᱥᱤᱱᱫᱷᱤ ᱦᱚᱲ ᱠᱚᱠᱚ ᱞᱟᱲᱪᱟᱲᱮᱫ ᱠᱟᱱᱟ ᱩᱱᱠᱩ ᱥᱟᱶ ᱥᱟᱶᱛᱮ ᱢᱤᱫ ᱵᱟᱨ ᱥᱤᱱᱫᱷᱤ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱦᱚ ᱢᱮᱱᱟᱜ-ᱟ, ᱡᱮᱞᱮᱠᱟ- ᱞᱟᱫᱤ, ᱠᱩᱪᱩ, ᱛᱷᱟᱨᱤ ᱟᱨ ᱥᱤᱱᱫᱷᱤ ᱥᱟᱨᱟᱭᱠᱤ ᱮᱢᱟᱱ ᱯᱟᱹᱨᱥᱤ ᱦᱚ' ᱥᱤᱱᱫᱷᱤ ᱯᱟᱹᱨᱥᱤ ᱢᱮᱱ ᱛᱮᱜᱮ ᱢᱮᱱᱚᱜᱚᱜ ᱠᱟᱱᱟ᱾ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱤᱱᱰᱤᱭᱟ ᱴᱳᱰᱮ (ᱴᱤᱵᱷᱤ ᱪᱮᱱᱮᱞ)
ᱱᱟᱜᱟᱢ
᱒᱐᱐᱓ ᱥᱮᱨᱢᱟ ᱨᱮ ᱦᱤᱱᱫᱤ ᱟᱡ ᱛᱟᱠ ᱠᱷᱚᱵᱚᱨ ᱪᱮᱱᱮᱞ ᱨᱮᱱ ᱢᱤᱫ ᱜᱟᱛᱮ ᱪᱮᱱᱮᱞ ᱞᱮᱠᱟᱛᱮ ᱪᱮᱱᱮᱞ ᱫᱚ ᱮᱛᱚᱦᱚᱵ ᱞᱮᱱᱟ ᱾ ᱱᱚᱶᱟ ᱫᱚ ᱴᱤᱵᱷᱤ ᱴᱩᱰᱮ ᱱᱮᱴᱳᱣᱟᱨᱠ ᱨᱮᱭᱟᱜ ᱪᱮᱱᱮᱞ ᱰᱚᱜᱚᱨ ᱪᱮᱱᱮᱞ ᱠᱚ ᱢᱩᱫᱽᱨᱮ ᱢᱤᱫᱴᱟᱝ, ᱮᱴᱟᱜ ᱠᱚ ᱫᱚ ᱦᱩᱭᱩᱜ ᱠᱟᱱᱟ ' ᱟᱡ ᱛᱟᱠ ' ᱟᱨ ' ᱫᱤᱞᱞᱤ ' ᱟᱡ ᱛᱟᱠ ' ᱾ ᱴᱤᱵᱷᱤ ᱴᱩᱰᱮ ᱜᱟᱫᱮᱞ ᱫᱚ ᱤᱝᱨᱮᱡᱤ ᱠᱷᱚᱵᱚᱨ ᱪᱮᱱᱮᱞ ᱛᱷᱚᱱᱚᱛ ᱨᱮ ᱥᱤᱜᱤᱞ ᱞᱮᱠᱟᱛᱮ ᱮᱛᱚᱦᱚᱵ ᱞᱟᱹᱜᱤᱫ ᱟᱞᱚᱠ ᱵᱷᱟᱨᱢᱟ ᱫᱚ ᱠᱟᱹᱢᱤᱼᱵᱩᱫᱟᱹ ᱥᱟᱯᱲᱟᱣᱤᱡ ᱞᱮᱠᱟᱛᱮ ᱠᱚ ᱤᱫᱤ ᱞᱮᱫ ᱠᱚᱣᱟ ᱾ ᱒᱐᱑᱕ ᱥᱮᱨᱢᱟ ᱥᱟᱹᱦᱤᱛ ᱨᱮᱭᱟᱜ ᱥᱮᱯᱴᱮᱢᱵᱚᱨ ᱨᱮ ᱯᱷᱩᱴᱮᱡ ᱨᱮᱭᱟᱜ ᱵᱟᱝ ᱟᱹᱨᱤ ᱵᱮᱣᱦᱟᱨ ᱟᱨ ᱡᱳᱜᱥᱟᱣᱟᱱ ᱥᱟᱛᱟᱢ ᱞᱟᱹᱜᱤᱫ ᱛᱮ ᱢᱤᱭᱰᱤᱭᱟ ᱧᱮᱞᱟᱱ ᱠᱚ ᱪᱮᱱᱮᱞ ᱫᱚ ᱞᱟᱹᱞᱤᱥ ᱠᱚ ᱮᱢ ᱞᱮᱫᱟ ᱾
᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱚᱠᱴᱳᱵᱚᱨ ᱨᱮ, ᱢᱩᱢᱵᱟᱭ ᱯᱩᱞᱤᱥ ᱫᱟᱨᱟᱭ ᱛᱮ ᱯᱷᱤᱠᱮᱞ ᱴᱤᱭᱟᱨᱯᱤ ᱨᱮᱴᱤᱝ ᱥᱠᱮᱱᱰᱮᱞ ᱨᱮ ᱚᱞ ᱟᱠᱟᱱ ᱮᱯᱷ ᱟᱭᱤ ᱟᱨ ᱨᱮ ᱤᱱᱰᱤᱭᱟ ᱴᱩᱰᱮ ᱧᱩᱛᱩᱢ ᱦᱩᱭ ᱟᱠᱟᱱᱟ ᱾ ᱵᱤ ᱮ ᱟᱨ ᱥᱤ ᱫᱟᱨᱟᱭ ᱛᱮ ᱵᱷᱩᱭᱟᱨᱥᱤᱯ ᱢᱮᱱᱤᱯᱩᱞᱮᱴᱮᱱ ᱞᱟᱹᱜᱤᱫ ᱤᱱᱰᱤᱭᱟ ᱴᱩᱰᱮ ᱫᱚ ᱕ ᱞᱚᱠ ᱨᱩᱯᱤᱭ ᱨᱤᱱᱰᱤᱭ ᱞᱮᱫ ᱠᱚᱣᱟ ᱾ ᱤᱱᱰᱤᱭᱟ ᱴᱩᱰᱮ ᱧᱮᱞᱟᱱ ᱠᱚᱣᱟᱜ ᱵᱮᱼᱵᱮᱪᱷᱚᱱᱟ ᱞᱟᱹᱜᱤᱫ ᱡᱮᱹᱞᱮᱧ ᱧᱟᱢ ᱨᱮᱭᱟᱜ ᱮ ᱥᱤᱠᱟᱹᱨ ᱟᱠᱟᱫᱟ ᱾ ᱴᱤᱵᱷᱤ ᱴᱩᱰᱮ ᱱᱮᱴᱳᱣᱟᱨᱠ ᱫᱚ ᱵᱤ ᱮ ᱟᱨ ᱥᱤ ᱫᱟᱨᱟᱭ ᱛᱮ ᱮᱢ ᱕ ᱞᱚᱠ ᱡᱳᱨᱱᱤ ᱮᱢᱚᱜ ᱨᱮᱭᱟᱜ ᱮ ᱞᱟᱹᱭ ᱥᱚᱫᱚᱨ ᱟᱠᱟᱫᱟ ᱵᱳᱢᱵᱮ ᱦᱟᱭᱠᱳᱨᱴ ᱾
ᱡᱳᱜᱟᱡᱳᱜᱽᱤᱭᱟᱹᱠᱚ
ᱮᱝᱠᱟᱨ ᱠᱚ ᱢᱩᱫᱽᱨᱮ ᱢᱮᱱᱟᱜ ᱠᱚᱣᱟ ᱯᱨᱤᱛᱤ ᱪᱩᱫᱫᱷᱚᱨᱤ ᱥᱤᱵ ᱚᱨᱳᱨᱟ ᱜᱳᱨᱟᱵᱷ ᱥᱟᱣᱣᱟᱱᱛ ᱪᱚᱛᱤ ᱱᱟᱨᱩᱞᱟ, ᱱᱟᱵᱤᱞᱟ ᱡᱟᱢᱟᱞ ᱚᱠᱠᱷᱤᱛᱟ ᱱᱚᱱᱫᱚ ᱜᱳᱯᱟᱞ ᱾
ᱥᱤᱨᱯᱟᱹ
ᱤᱱᱰᱤᱭᱟ ᱴᱩᱰᱮ ᱟᱨ ᱚᱱᱟ ᱨᱮᱱ ᱵᱚᱭᱦᱟ ᱪᱮᱱᱮᱞ ' ᱟᱡ ᱛᱟᱠ ' ᱵᱷᱟᱨᱚᱛᱤᱭᱚ ᱴᱮᱞᱤᱵᱷᱤᱡᱚᱱ ᱮᱠᱟᱫᱮᱢᱤ (ᱟᱭᱤᱴᱤᱮ) ᱥᱤᱨᱯᱟᱹ ᱟᱨ ᱮᱠᱥᱪᱮᱱᱡᱽ ᱔ ᱢᱮᱰᱤᱭᱟ ᱱᱟᱶᱟ ᱩᱪᱷᱟᱹᱱ (ᱤᱮᱱᱵᱤᱮ) ᱥᱤᱨᱯᱟᱹ ᱨᱮ ᱟᱭᱢᱟ ᱥᱤᱨᱯᱟᱹ ᱦᱟᱢᱮᱴ ᱟᱠᱟᱫᱟ ᱾
ᱥᱟᱹᱠᱷᱭᱟᱹᱛ
<references group="" responsive="1">
ᱜᱩᱣᱟ.
ᱜᱩᱣᱟᱹ (ᱤᱝᱨᱟᱹᱡᱤ: Areca catechu) ᱯᱟᱹᱨᱤᱥ - Arecaceae। ᱜᱩᱣᱟᱹ ᱫᱚ ᱢᱤᱫᱴᱮᱱ ᱡᱚ ᱡᱤᱱᱤᱥ ᱠᱟᱱᱟ ᱨᱮᱦᱚᱸ, ᱱᱚᱣᱟ ᱫᱚ ᱡᱚ ᱡᱤᱱᱤᱥ ᱢᱮᱱ ᱛᱮ ᱵᱟᱠᱚ ᱵᱮᱣᱦᱟᱨᱟ| ᱜᱩᱣᱟᱹ ᱫᱚ ᱢᱤᱫ ᱞᱮᱠᱟᱱᱟᱜ Masticatory ᱛᱟᱸᱦᱟᱸ ᱛᱚᱜᱚᱡ ᱡᱚᱡᱚᱢ ᱡᱚ ᱠᱟᱱᱟ| ᱜᱩᱣᱟᱹ ᱫᱚ ᱟᱥᱚᱠᱟᱭ ᱛᱮ ᱮᱴᱟᱜᱜ ᱡᱚ ᱡᱤᱱᱤᱥ ᱞᱮᱠᱟ ᱡᱚᱛᱚ ᱦᱚᱲ ᱠᱚᱣᱟ ᱢᱚᱱᱮ ᱠᱩᱥᱤ ᱡᱚ ᱡᱤᱱᱤᱥ ᱫᱚ ᱱᱟᱝᱝ ᱠᱟᱱ ᱨᱮ ᱦᱚᱸ ᱟᱥᱟᱢ ᱯᱚᱱᱚᱛ ᱨᱮᱱ ᱦᱚᱲ ᱠᱚ ᱫᱚ ᱟᱭᱢᱟ ᱞᱮᱠᱟ ᱫᱷᱚᱨᱚᱢ ᱟᱠᱷᱲᱟ ᱠᱚ ᱨᱮ, ᱯᱚᱨᱚᱵᱽ - ᱯᱚᱨᱵᱟᱥ ᱠᱚ ᱨᱮ, ᱵᱟᱯᱞᱟ - ᱵᱵᱤᱦᱟᱹ ᱮᱢᱟᱱ ᱠᱚ ᱨᱮ ᱢᱤᱫ ᱴᱮᱱ ᱵᱟᱝ ᱵᱟᱜᱤ ᱫᱟᱲᱮᱭᱟᱜ ᱥᱮᱨᱣᱟ ᱠᱟᱱᱟ| ᱟᱭᱢᱟ ᱞᱮᱠᱟᱱ ᱵᱷᱟᱹᱜᱤ ᱠᱟᱹᱢᱤ  ᱠᱠᱚ ᱨᱮ ᱜᱩᱣᱟᱹ ᱯᱟᱱ ᱵᱟᱝ ᱠᱷᱟᱱ ᱪᱮᱫ ᱜᱮ  ᱵᱟᱝ ᱦᱚᱭᱚᱜ-ᱟ| ᱟᱥᱟᱢᱤᱭᱟ ᱥᱟᱢᱟᱡᱽ ᱨᱮ ᱩᱢᱮᱨᱟᱱ ᱦᱚᱲ ᱠᱚ ᱜᱩᱣᱟᱹ ᱯᱟᱱ ᱥᱟᱢᱟᱝ ᱠᱟᱛᱮ ᱥᱟᱹᱦᱟᱹᱭ ᱦᱟᱢᱮᱴ ᱨᱮᱭᱟᱜ ᱥᱮᱨᱣᱟ ᱦᱮᱡ ᱟᱹᱜᱩ ᱟᱠᱟᱱᱟ| ᱟᱥᱟᱢ ᱯᱚᱱᱚᱛ ᱨᱮᱱ ᱡᱚᱛᱚ ᱦᱚᱲ ᱟᱜ ᱚᱲᱟᱜ ᱫᱩᱣᱟᱹᱨ ᱵᱮᱲᱦᱟᱭ ᱛᱮ ᱜᱩᱣᱟᱹ ᱫᱟᱨᱮ ᱨᱚᱦᱚᱭ ᱠᱟᱛᱮ ᱥᱟᱡᱟᱣ ᱥᱚᱦᱟᱱᱟ ᱠᱚ|
ᱛᱟᱯᱟᱦᱮᱱ
ᱥᱤᱧᱚᱛ, ᱢᱟᱞᱮᱥᱤᱭᱟ, ᱥᱨᱤᱞᱚᱝᱠᱟ, ᱢᱭᱟᱱᱢᱟᱨ, ᱢᱟᱫᱟᱜᱟᱥᱠᱟᱨ, ᱯᱷ᱾ᱞᱤᱯᱟᱭᱤᱱ ᱮᱢᱟᱱ ᱫᱤᱥᱚᱢ ᱠᱚ ᱨᱮ ᱜᱩᱣᱟᱹ ᱫᱟᱨᱮ ᱠᱚ ᱫᱚ ᱟᱹᱰᱤ ᱵᱟᱹᱲᱛᱤ ᱜᱮ ᱦᱚᱭᱚᱜ-ᱟ ᱥᱮ ᱧᱮᱞ ᱧᱟᱢᱚᱜ-ᱟ| ᱥᱤᱧᱚᱢ ᱫᱤᱥᱚᱢ ᱨᱮ ᱫᱚ ᱟᱥᱟᱢ ᱯᱚᱱᱚᱛ ᱟᱨ ᱯᱟᱪᱷᱮ ᱵᱮᱝᱜᱚᱞ ᱯᱚᱱᱚ ᱨᱮ ᱜᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱭ ᱛᱮ ᱠᱚ ᱪᱟᱥᱟ|
ᱩᱱᱩᱨᱚᱢ
ᱟᱥᱚᱠᱟᱭ ᱛᱮ ᱱᱟᱥᱮ ᱩᱨᱜᱩᱢ ᱞᱮᱠᱟᱱ ᱦᱚᱭ ᱦᱤᱥᱤᱫ ᱴᱚᱴᱷᱟ ᱠᱚ ᱨᱮ ᱜᱩᱣᱟᱹ ᱫᱟᱨᱮ ᱫᱚ ᱟᱹᱰᱤ ᱵᱟᱹᱲᱛᱤ ᱜᱮ ᱦᱟᱨᱟ ᱵᱩᱨᱩᱜ-ᱟ| ᱵᱟᱪᱷᱟᱣ ᱵᱮᱜᱟᱨ ᱞᱟᱹᱴᱩ ᱫᱟᱨᱮ ᱨᱮ ᱵᱤᱞᱤ ᱡᱚ ᱠᱷᱚᱱ ᱜᱩᱣᱟᱹ ᱯᱚᱦᱟ ᱨᱚᱦᱚᱭ ᱞᱟᱹᱜᱤᱫ ᱡᱚ ᱫᱚ ᱠᱚ ᱵᱵᱟᱪᱷᱟᱣ ᱵᱮᱜᱟᱨᱟ ᱟᱨ ᱚᱱᱟ ᱢᱚᱧᱡᱽ ᱵᱤᱞᱤ ᱡᱚ ᱠᱷᱚᱱ ᱜᱮ ᱢᱚᱧᱡᱽ ᱯᱚᱦᱟ ᱫᱟᱨᱮ ᱫᱚ ᱦᱚᱭᱚᱜ-ᱟ| ᱵᱟᱨ ᱥᱮᱨᱢᱟ ᱦᱟᱨᱟ ᱵᱩᱨᱩ ᱣᱟᱠᱟᱱ  ᱜᱩᱣᱟᱹ ᱯᱚᱦᱟ ᱫᱟᱨᱮ ᱫᱚ ᱘ (ᱤᱨᱟᱹᱞ) ᱯᱷᱩᱴ ᱥᱟᱹᱯᱟᱹᱝᱜᱤᱧ ᱨᱮ ᱫᱟᱜ ᱵᱟᱝ ᱡᱟᱨᱣᱟᱜ ᱡᱟᱭᱜᱟ ᱨᱮ ᱠᱚ ᱨᱚᱦᱚᱭᱟ| ᱢᱤᱫ ᱴᱮᱱ ᱜᱩᱣᱟᱹ ᱫᱟᱨᱮ ᱫᱚ ᱕-᱖ ᱥᱮᱨᱢᱟ ᱠᱷᱚᱱ ᱜᱮ ᱜᱮᱞᱮ ᱮᱛᱚᱦᱚᱵᱚᱜ-ᱟ| ᱜᱮᱞᱮ ᱢᱟᱱᱮ ᱜᱩᱣᱟᱹ ᱫᱟᱨᱮ ᱨᱮᱭᱟᱜ ᱵᱟᱦᱟ ᱜᱮ ᱜᱮᱞᱮ ᱠᱚ ᱢᱮᱛᱟᱣᱟᱜ-ᱟ| ᱢᱤᱫ ᱴᱮᱱ ᱡᱚᱣᱟᱣ ᱜᱩᱣᱟᱹ ᱫᱟᱨᱮ ᱫᱚ ᱰᱤᱥᱮᱢᱵᱚᱨ ᱪᱟᱱᱫᱟ ᱜᱟᱱ ᱠᱷᱚᱱ ᱯᱮ ᱦᱟᱯᱛᱟ ᱛᱟᱭᱚᱢ ᱛᱟᱭᱚᱢ ᱥᱟᱠᱟᱢ ᱢᱟᱱᱮ ᱰᱷᱟᱯᱨᱟᱜ ᱧᱭᱨᱭᱜ-ᱟ| ᱱᱚᱝᱠᱟ ᱜᱮ ᱯᱮᱭᱟ ᱯᱚᱱᱭᱟ ᱥᱟᱠᱟᱢ ᱧᱩᱨᱦᱟᱹ ᱞᱮᱱ ᱠᱷᱟᱱ ᱚᱱᱟ ᱨᱮᱭᱟᱜ ᱩᱴᱤ ᱨᱮ ᱵᱟᱦᱟ ᱜᱮᱞᱮ-ᱟ (ᱚᱠᱟ ᱫᱚ ᱛᱟᱭᱱᱚᱢ ᱛᱮ ᱡᱚ ᱠᱚ ᱢᱮᱛᱟᱣᱟᱜ ᱠᱟᱱᱟ)| ᱢᱤᱫ ᱥᱮᱨᱢᱟ ᱨᱮ ᱢᱤᱫ ᱴᱮᱱ ᱫᱟᱨᱮ ᱨᱮ ᱢᱚᱬᱮ ᱠᱷᱚᱱ ᱛᱩᱨᱩᱭ ᱜᱚᱴᱟᱱ ᱛᱷᱚᱯᱟ ᱛᱟᱦᱮᱱᱟ| ᱡᱩᱫᱤ ᱦᱚᱸ ᱜᱚᱲ ᱞᱮᱠᱟ ᱛᱮ ᱢᱮᱱ ᱞᱮᱠᱷᱟᱱ ᱢᱤᱫ ᱴᱮᱱ ᱫᱟᱨᱮ ᱵᱟᱨᱭᱟ ᱥᱮ ᱯᱮᱭᱟ ᱠᱟᱛᱮ ᱜᱮ ᱛᱷᱚᱯᱟ ᱫᱚ ᱛᱟᱦᱮᱱᱟ| ᱜᱩᱣᱟᱹ ᱡᱚ ᱫᱚ ᱦᱟᱨᱟ ᱵᱩᱨᱩ ᱠᱟᱛᱮ ᱵᱤᱞᱤᱜ ᱞᱟᱹᱜᱤᱫ ᱖ ᱠᱷᱚᱱ ᱗ ᱪᱟᱱᱫᱚ ᱦᱟᱹᱵᱤᱡ ᱡᱟᱹᱨᱩᱲᱟ| ᱢᱤᱫᱴᱮᱱ ᱜᱩᱣᱟᱹ ᱫᱟᱨᱮ ᱨᱮ ᱠᱚᱢ ᱛᱮ ᱦᱚᱸ ᱒᱐᱐ ᱠᱷᱚᱱ ᱒᱕᱐ ᱜᱚᱴᱟᱱ ᱜᱩᱣᱟᱹ ᱡᱚ ᱛᱟᱦᱮᱸ ᱫᱟᱲᱮᱭᱟᱜ-ᱟ| ᱢᱤᱫᱴᱮᱱ ᱜᱩᱣᱟᱹ ᱫᱟᱨᱮ ᱫᱚ ᱔᱐ (ᱯᱚᱱ ᱜᱮᱞ) ᱠᱷᱚᱱ ᱖᱐ (ᱛᱩᱨᱩᱭ ᱜᱮᱞ) ᱯᱷᱩᱴ ᱩᱥᱩᱞ ᱦᱚᱭ ᱫᱟᱲᱮᱭᱟᱜ-ᱟ| ᱜᱩᱣᱟᱹ ᱫᱟᱨᱮ ᱨᱮᱭᱟᱥᱜ ᱡᱚᱛᱚ ᱪᱮᱛᱟᱱ ᱢᱟᱱᱮ ᱰᱚᱜᱽ ᱛᱮᱫ ᱫᱚ ᱢᱤᱫᱴᱮᱱ ᱡᱚᱲᱟᱣ ᱢᱩᱠᱛᱟ ᱞᱮᱠᱟ ᱧᱮᱞᱚᱜ-ᱟ ᱥᱮ ᱥᱟᱡᱟᱣ ᱠᱚᱜ-ᱟ| ᱜᱩᱣᱟᱹ ᱫᱟᱨᱮ ᱨᱮᱭᱟᱜ ᱥᱟᱠᱟᱢ ᱟᱨ ᱰᱷᱟᱯᱨᱟᱜ ᱛᱮ ᱔ (ᱯᱚᱱ) ᱠᱷᱚᱱ ᱖ (ᱛᱩᱨᱩᱭ) ᱯᱷᱩᱴ ᱡᱮᱞᱮᱧ ᱛᱟᱦᱮᱸᱱᱟ| ᱚᱱᱟ ᱥᱟᱠᱟᱱ ᱛᱮ ᱜᱮ ᱜᱩᱣᱟᱹ ᱡᱚ ᱫᱚ ᱟᱹᱰᱤ ᱢᱚᱧᱡᱽ ᱴᱚᱯᱟᱨ ᱮᱥᱫ ᱠᱚᱜ-ᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱫᱟᱨᱮ ᱱᱟᱹᱬᱤ
ᱟᱢᱵᱮᱫᱽᱠᱚᱨ ᱡᱚᱭᱚᱱᱛᱤ
ᱟᱢᱵᱮᱫᱽᱠᱚᱨ ᱡᱚᱭᱚᱱᱛᱤ ᱟᱨᱵᱟᱝ ᱵᱷᱤᱢ ᱡᱚᱭᱚᱱᱛᱤ ᱫᱚ ᱡᱚᱛᱚ ᱥᱮᱨᱢᱟ ᱑᱔ ᱮᱯᱨᱤᱞ ᱨᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱫᱚ ᱵᱤ. ᱟᱨ. ᱟᱢᱵᱮᱫᱽᱠᱚᱨ ᱩᱭᱦᱟᱹᱨ ᱞᱟᱹᱜᱤᱫ ᱛᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱫᱚ ᱵᱟᱵᱟ ᱥᱟᱦᱮᱵ ᱰᱨᱹ ᱵᱤᱹ ᱟᱨᱹ ᱟᱢᱵᱮᱫᱽᱠᱚᱨ ᱛᱤᱠᱤᱱᱟᱜ ᱡᱟᱱᱟᱢ ᱢᱟᱦᱟᱸ ᱠᱟᱱᱟ ᱾ ᱰᱨᱹ ᱵᱤᱹ ᱟᱨᱹ ᱟᱢᱵᱮᱫᱽᱠᱚᱨ ᱡᱟᱱᱟᱢ ᱫᱚ ᱑᱔ ᱮᱯᱨᱤᱞ ᱑᱘᱙᱑ ᱨᱮ ᱦᱩᱭ ᱞᱮᱱᱟ ᱾ ᱒᱐᱑᱕ ᱠᱷᱚᱱ ᱜᱮ ᱡᱚᱛᱚ ᱦᱚᱲ ᱞᱟᱹᱜᱤᱫ ᱳᱯᱷᱤᱥᱤᱟᱞ ᱰᱤᱜᱟᱹ ᱫᱤᱱ ᱞᱮᱠᱟ ᱵᱷᱟᱨᱚᱛ ᱡᱟᱠᱟᱛ ᱨᱮ ᱢᱟᱱᱟᱣ ᱵᱟᱛᱟᱣ ᱦᱩᱭ ᱦᱮᱡ ᱟᱠᱟᱱᱟ ᱾ ᱟᱢᱵᱮᱫᱽᱠᱚᱨ ᱡᱚᱭᱚᱱᱛᱤ ᱫᱚ ᱥᱤᱧᱚᱛ ᱫᱤᱥᱚᱢ ᱥᱩᱢᱩᱝ ᱫᱚ ᱵᱟᱝ, ᱢᱤᱨᱛᱷᱤᱠᱟ ᱜᱚᱴᱟ ᱠᱚ ᱢᱟᱱᱟᱣᱮᱫ ᱜᱮᱭᱟ ᱾
ᱟᱢᱵᱮᱫᱽᱠᱚᱨ ᱡᱚᱭᱚᱱᱛᱤ ᱫᱚ ᱥᱚᱵᱷᱟ ᱡᱟᱛᱨᱟ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱱᱟ ᱪᱚᱭᱤᱛᱭᱚ ᱵᱷᱩᱢᱤ ᱢᱩᱢᱵᱟᱤ ᱟᱨ ᱰᱤᱠᱥᱟ ᱵᱷᱩᱢᱤ ᱱᱟᱜᱯᱩᱨ ᱠᱷᱚᱱ ᱾ ᱱᱚᱶᱟ ᱡᱚᱭᱚᱱᱛᱤ ᱦᱤᱞᱚᱜ ᱫᱚ ᱞᱚᱠᱟᱵᱟᱨ ᱥᱤᱫᱷᱚ ᱢᱟᱨᱟᱝ ᱡᱟᱹᱛᱟᱱ/ᱡᱟᱛᱤᱭᱚ ᱢᱩᱴᱷᱟᱹᱱ, ᱨᱟᱥᱴᱨᱚᱯᱚᱛᱤ, ᱯᱨᱚᱫᱷᱟᱱ ᱢᱚᱱᱛᱨᱤ ᱟᱨ ᱡᱚᱛᱚ ᱫᱚᱞ ᱨᱟᱡᱽᱟᱹᱨᱤ ᱱᱮᱛᱟ ᱠᱚ ᱢᱟᱹᱱ/ᱥᱨᱚᱫᱷᱟᱱᱡᱚᱲᱤ ᱠᱚ ᱮᱢᱼᱟ ᱟᱢᱵᱮᱫᱽᱠᱚᱨ ᱟᱜ ᱵᱮᱱᱟᱣ ᱟᱱᱟᱱ ᱢᱩᱨᱛᱤ ᱢᱩᱴᱷᱟᱹᱱ ᱯᱟᱨᱞᱤᱭᱟᱢᱮᱴ ᱵᱷᱚᱵᱚᱱ ᱱᱟᱶᱟ ᱫᱤᱞᱞᱤ ᱨᱮ ᱾ ᱡᱚᱛᱚ ᱠᱚ ᱢᱟᱱᱟᱣ ᱵᱟᱛᱟᱣᱮᱫᱼᱟ ᱵᱟᱲᱛᱤ ᱠᱟᱭᱛᱮ ᱫᱚᱲᱤᱛ, ᱟᱹᱫᱤᱵᱟᱹᱥᱤ, ᱢᱩᱞᱤᱭᱟᱹ ᱢᱚᱡᱫᱩᱨ, ᱛᱤᱨᱞᱟᱹ ᱟᱨ ᱟᱠᱤᱱᱟᱜ ᱠᱟᱛᱷᱟ ᱞᱮᱠᱟᱛᱮ ᱦᱟᱛᱟᱣ ᱟᱠᱟᱫ ᱵᱩᱫᱷᱤᱡᱤᱢ ᱦᱚᱲ ᱠᱚ ᱢᱟᱱᱟᱣ ᱮᱜᱼᱟ ᱾ ᱥᱤᱧᱚᱛ ᱨᱮ, ᱵᱟᱹᱲᱛᱤ ᱦᱚᱲ ᱩᱭᱦᱟᱹᱨ ᱠᱤᱱ ᱞᱟᱹᱜᱤᱫ ᱟᱠᱚ ᱟᱹᱛᱳ ᱵᱟᱡᱟᱨ ᱥᱩᱨ ᱟᱡᱟᱜ ᱢᱩᱴᱷᱟᱹᱱ ᱠᱷᱚᱱ ᱨᱟᱹᱥᱠᱟᱹ ᱥᱟᱞᱟᱜ ᱠᱚ ᱥᱚᱵᱷᱟ ᱡᱟᱛᱨᱟᱭᱟ ᱟᱨ ᱢᱤᱫᱩᱱ ᱟᱛᱮ ᱜᱟᱞᱚᱪ ᱟᱠᱚ, ᱡᱚᱛᱚ ᱦᱚᱲ ᱠᱚ ᱩᱭᱦᱟᱹᱨ ᱚᱪᱚ ᱞᱟᱹᱜᱤᱫ ᱾ ᱵᱟᱵᱟᱥᱟᱦᱮᱵ ᱫᱚ ᱥᱤᱠᱷᱤᱛᱚᱜ(ᱥᱮᱪᱮᱫᱚᱜ) ᱯᱮ ᱥᱚᱝᱜᱷᱚᱴᱷᱤᱛ (ᱡᱩᱢᱤᱫᱚᱜ)ᱯᱮ ᱟᱨ ᱥᱚᱝᱜᱷᱚᱨᱥᱚ (ᱦᱚᱠ ᱞᱟᱹᱜᱤᱫ ᱞᱟᱹᱲᱦᱟᱹᱭ) ᱯᱮ ᱢᱮᱱᱛᱮ ᱢᱮᱱ ᱦᱚᱴᱚ ᱟᱠᱟᱜ ᱟᱭ ᱾
ᱱᱟᱜᱟᱢ
ᱵᱟᱵᱟ ᱥᱟᱦᱮᱵ ᱟᱢᱵᱮᱫᱽᱠᱚᱨ ᱟᱜ ᱮᱛᱚᱦᱚᱵ ᱡᱟᱱᱟᱢ ᱢᱟᱦᱟ ᱦᱚᱲᱠᱚ ᱛᱩᱞᱩᱡ ᱢᱟᱱᱟᱣ ᱫᱚ ᱢᱟᱹᱦᱤᱛ ᱑᱔ ᱮᱯᱨᱤᱞ ᱑᱙᱒᱘ ᱯᱩᱱᱮ ᱨᱮ ᱦᱩᱭ ᱞᱮᱱᱟ ᱾ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱟᱨ ᱟᱢᱵᱮᱫᱽᱠᱚᱨ ᱵᱟᱹᱫᱤ ᱡᱚᱱᱟᱨᱫᱷᱚᱱ ᱥᱚᱫᱟᱥᱤᱵᱽ ᱨᱚᱱᱚᱯᱤᱥᱚᱭ ᱦᱚᱛᱮᱛ ᱛᱮ ᱦᱩᱭ ᱞᱮᱱᱟ ᱾ ᱟᱡ ᱜᱮ ᱵᱟᱵᱟ ᱥᱟᱦᱮᱵ ᱟᱜ ᱡᱟᱱᱟᱢ ᱢᱟᱦᱟ ᱢᱟᱱᱟᱣ ᱟᱨ ᱟᱵᱮᱫᱽᱠᱚᱨ ᱡᱚᱭᱚᱱᱛᱤ ᱫᱚᱭ ᱮᱛᱚᱦᱚᱵ ᱟᱠᱟᱜᱼᱟ ᱾
᱑᱔ ᱮᱯᱨᱤᱞ ᱑᱙᱙᱐, ᱟᱢᱵᱮᱫᱽᱠᱚᱨ ᱫᱚ ᱵᱷᱟᱨᱚᱛ ᱨᱚᱛᱱᱚ ᱢᱟᱹᱱ ᱠᱚ ᱪᱟᱞ ᱟᱫᱮᱭᱟ ᱾ ᱑᱔ ᱮᱯᱨᱤᱞ ᱑᱙᱙᱐ ᱠᱷᱚᱱ ᱑᱔ ᱮᱯᱨᱤᱞ ᱑᱙᱙᱑ ᱢᱟᱱᱟᱣ ᱦᱩᱭ ᱞᱮᱱᱟ ᱵᱟᱵᱟ ᱥᱟᱦᱮᱵ ᱟᱜ ᱥᱢᱨᱩᱛᱤ ᱵᱟᱠᱷᱟᱨ " ᱥᱟᱶᱛᱟ ᱨᱮᱭᱟᱜ ᱱᱭᱟᱭ ᱥᱮᱨᱢᱟ" ᱾
ᱭᱩᱱᱟᱭᱴᱮᱰ ᱱᱮᱥᱚᱱ ᱦᱚᱸ ᱒᱐᱑᱖, ᱒᱐᱑᱗ ᱟᱨ ᱒᱐᱑᱘ ᱥᱟᱞ ᱨᱮ ᱟᱢᱵᱮᱫᱽᱠᱚᱨ ᱡᱚᱭᱚᱱᱛᱤ ᱢᱟᱱᱟᱣ ᱟᱠᱟᱜᱼᱟᱭ ᱾
ᱥᱨᱚᱫᱷᱟᱱᱡᱚᱲᱤ
ᱤᱱᱰᱤᱭᱟᱱ ᱯᱚᱥᱴᱟᱞ ᱥᱴᱟᱢ ᱟᱢᱵᱮᱫᱽᱠᱚᱨ ᱡᱟᱱᱟᱢ ᱢᱟᱦᱟ ᱨᱮ ᱑᱙᱖᱖, ᱑᱙᱗᱓, ᱑᱙᱙᱑, ᱒᱐᱐᱑ ᱟᱨ ᱒᱐᱑᱓ ᱟᱨ ᱦᱚᱸ ᱒᱐᱐᱙,᱒᱐᱑᱕,᱒᱐᱑᱖ ᱟᱨ ᱒᱐᱑᱗ ᱥᱚᱫᱚᱨ ᱟᱠᱟᱜᱼᱟᱭ ᱾
ᱵᱷᱟᱨᱚᱛ ᱥᱚᱨᱠᱟᱨ ᱑᱐ ᱴᱟᱠᱟ ᱟᱨ ᱑᱒᱕ ᱴᱟᱠᱟ ᱠᱚᱭᱮᱱ ᱒᱐᱑᱕ ᱨᱮ ᱑᱒᱕ ᱥᱮᱨᱢᱟ ᱡᱟᱱᱟᱢ ᱢᱟᱦᱟ ᱢᱟᱱᱟᱣ ᱚᱠᱛᱚ ᱱᱚᱣᱟᱠᱚ ᱩᱰᱩᱠ ᱩᱪᱷᱟᱹᱱ ᱥᱚᱫᱚᱨ ᱠᱮᱜᱼᱟᱭ ᱾
ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱥᱚᱨᱠᱟᱨ ᱑᱔ ᱮᱯᱨᱤᱞ ᱫᱚ ᱵᱩᱫᱷᱤ ᱜᱮᱭᱟᱱ ᱫᱤᱱ ᱢᱮᱱᱛᱮ ᱢᱟᱱᱟᱣ ᱟᱠᱚ ᱵᱟᱵᱟ ᱥᱟᱦᱮᱵᱽ ᱟᱢᱵᱮᱫᱽᱠᱚᱨ ᱩᱭᱦᱟᱨ ᱛᱮ ᱾ ᱜᱩᱜᱩᱞ ᱰᱩᱰᱩᱞ ᱑᱒᱔ ᱟᱱᱟᱜ ᱡᱟᱱᱟᱢ ᱢᱟᱦᱟ ᱯᱟᱨᱞᱮᱫ ᱛᱟᱦᱮᱱ ᱾ ᱒᱐᱑᱗ ᱥᱟᱞ ᱰᱨᱹ ᱟᱢᱵᱮᱫᱽᱠᱚᱨ ᱡᱚᱭᱚᱱᱛᱤ ᱧᱩᱛᱩᱢ ᱛᱮ ᱴᱩᱭᱴᱟᱨ ᱠᱚ ᱡᱷᱤᱡ ᱠᱮᱜᱼᱟ ᱾
ᱵᱷᱮᱞᱞᱳᱨ
ᱵᱷᱮᱞᱞᱳᱨ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮ ᱵᱷᱮᱞᱞᱳᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱨᱮ ᱯᱚᱞᱟᱨ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱟᱨ ᱱᱤᱭᱟᱹ ᱯᱩᱱᱭᱟᱹ ᱴᱚᱴᱷᱟ ᱨᱮ ᱦᱟᱯᱟᱴᱤᱧ ᱟᱠᱟᱱᱟ, ᱡᱟᱦᱟᱸ ᱫᱚ ᱖᱐ ᱣᱟᱨᱰ ᱨᱮ ᱦᱟᱯᱟᱴᱤᱧ ᱟᱠᱟᱱᱟ, ᱱᱚᱶᱟ ᱫᱚ ᱘᱗.᱙᱑᱕ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱟᱨ ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱔᱒᱓,᱔᱒᱕ ᱦᱚᱲ ᱮᱞ ᱟᱜ ᱚᱲᱟᱜ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱪᱮᱱᱱᱟᱭ ᱨᱮᱱᱟᱜ ᱯᱟᱪᱮ ᱨᱮ ᱑᱓᱗.᱒᱐ ᱠᱤᱞᱚᱢᱤᱴᱚᱨ (᱘᱕ ᱢᱤᱞ) ᱟᱨ ᱵᱟᱸᱜᱽᱞᱳᱨ ᱠᱷᱚᱱ ᱒᱑᱓.᱒᱐ ᱠᱤᱞᱚᱢᱤᱴᱚᱨ (᱑᱓᱒ ᱢᱤᱞ) ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱵᱷᱮᱞᱞᱳᱨ ᱫᱚ ᱢᱩᱢᱵᱟᱭ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ - ᱪᱮᱱᱱᱟᱭ ᱟᱨ ᱟᱨ ᱵᱷᱮᱞᱞᱳᱨ ᱰᱮᱦᱮᱨ ᱛᱮᱫ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱮ ᱡᱚᱲᱟᱣᱟ ᱾ ᱵᱷᱮᱞᱞᱳᱨ ᱫᱚ ᱢᱤᱫ ᱢᱮᱭᱚᱨ ᱟᱨ ᱵᱷᱮᱞᱞᱳᱨ ᱱᱚᱜᱚᱨ ᱱᱤᱜᱟᱢ ᱟᱜ ᱵᱷᱤᱛᱤᱨ ᱥᱟᱥᱚᱱ ᱢᱮᱱᱟᱜᱼᱟ ᱾ ᱱᱚᱶᱟ ᱵᱷᱮᱞᱞᱳᱨ ᱨᱮᱱᱟᱜ ᱞᱳᱠᱥᱚᱵᱷᱟ ᱟᱨ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱵᱟᱱᱟᱨ ᱢᱤᱫ ᱴᱷᱟᱶ ᱠᱟᱱᱟ ᱾
ᱵᱷᱮᱞᱞᱳᱨ ᱠᱨᱤᱥᱪᱤᱭᱟᱱ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱚᱲᱟᱜ ᱢᱮᱱᱟᱜᱼᱟ, ᱵᱷᱮᱞᱞᱳᱨ ᱤᱱᱥᱴᱤᱴᱭᱩᱴ ᱚᱯᱷ ᱴᱮᱠᱱᱚᱞᱚᱡᱤ ᱟᱨ ᱥᱨᱤᱯᱩᱨᱚᱢ ᱥᱚᱱᱟ ᱢᱚᱱᱫᱤᱨ ᱢᱮᱱᱟᱜᱼᱟ ᱾
ᱚᱛᱱᱚᱜ ᱟᱨ ᱦᱚᱭ ᱫᱟᱜ
ᱵᱷᱮᱞᱞᱳᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ 12.92°N, 79.13°W, ᱒᱒᱐ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱦᱚᱭ ᱫᱟᱜ ᱟᱫᱷᱟ ᱨᱚᱦᱚᱲ ᱜᱮᱭᱟ ᱾ ᱱᱚᱶᱟ ᱮᱛᱚᱢ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱵᱷᱮᱞᱞᱳᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱮᱱᱱᱟᱭ ᱠᱷᱚᱱ ᱫᱚ ᱑᱓᱕ ᱠᱤᱞᱚᱢᱤᱴᱚᱨ (᱘᱔ ᱢᱤᱞ) ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱵᱷᱮᱞᱞᱳᱨ ᱫᱚ ᱥᱟᱢᱟᱝ ᱜᱷᱟᱴ ᱴᱚᱴᱷᱟ ᱟᱨ ᱯᱚᱞᱟᱨ ᱜᱟᱰᱟ ᱵᱮᱥᱤᱱ ᱨᱮ ᱢᱮᱱᱟᱜᱼᱟ ᱾ ᱴᱚᱯᱚᱜᱨᱟᱯᱷᱤ ᱫᱚ ᱯᱟᱪᱮ ᱠᱷᱚᱱ ᱥᱟᱢᱟᱝ ᱥᱮᱦᱮᱫ ᱨᱮ ᱰᱷᱚᱞᱟᱱ ᱥᱟᱶ ᱥᱚᱢᱟᱛᱟᱞ ᱜᱮᱭᱟ ᱾
ᱦᱚᱲ ᱮᱞᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱮᱞᱞᱳᱨ ᱨᱤᱱ ᱦᱚᱲ ᱮᱞ ᱫᱚ ᱑,᱘᱕,᱘᱙᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱑,᱔᱖᱔ ᱠᱚᱲᱟ ᱟᱨ ᱙᱔,᱔᱓᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱮᱞᱞᱳᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱐᱙ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱖ ᱠᱷᱚᱱ ᱫᱚ ᱟᱹᱰᱤ ᱰᱮᱦᱮᱨ ᱜᱮᱭᱟ ᱾ ᱜᱩᱴ ᱔᱘,᱕᱔᱗ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱔,᱖᱙᱒ ᱠᱚᱲᱟ ᱟᱨ ᱒᱓,᱘᱕᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱮᱞᱞᱳᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱗.᱐᱙% ᱢᱮᱱᱟᱜᱼᱟ ᱱᱚᱶᱟ ᱡᱟᱹᱛᱤᱭᱟᱹᱨᱤ ᱥᱚᱦᱨᱤ ᱥᱮᱪᱮᱫ ᱫᱚ ᱘᱕% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱵᱷᱮᱞᱞᱳᱨ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱙᱒.᱐᱓% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱫᱚ ᱘᱒.᱒᱓% ᱛᱟᱦᱮᱸ ᱠᱟᱱᱟ ᱾ ᱵᱷᱮᱞᱞᱳᱨ ᱨᱮ ᱜᱩᱴ ᱥᱮᱪᱮᱫ ᱓᱗᱙,᱘᱔᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱙᱙,᱒᱔᱗ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱘᱐,᱖᱐᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱦᱚᱨ ᱨᱮ ᱜᱩᱴ ᱑᱑᱒,᱔᱘᱖ ᱚᱲᱟᱜ ᱛᱟᱦᱮᱸ ᱠᱟᱱᱟ,
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱷᱮᱞᱞᱳᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱵᱷᱮᱞᱞᱳᱨ
ᱵᱷᱚᱵᱟᱱᱤᱯᱟᱴᱬᱟ
ᱵᱷᱚᱵᱟᱱᱤᱯᱟᱴᱬᱟ ᱫᱚ ᱠᱟᱲᱟᱦᱟᱱᱰᱤ ᱡᱤᱞᱞᱟᱹ ᱨᱮᱭᱟᱜ ᱥᱚᱦᱚᱨ ᱟᱨ ᱡᱤᱞᱞᱟ. ᱦᱮᱰᱠᱣᱟᱴᱚᱨ ᱠᱟᱱᱟ ᱚᱠᱟ ᱫᱚ ᱥᱤᱧᱚᱛ, ᱳᱰᱤᱥᱟ ᱨᱮ ᱢᱮᱱᱟᱜ-ᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱱᱟᱱᱟ ᱯᱨᱚᱠᱟᱨ ᱟᱜᱽ ᱢᱚᱱᱫᱤᱨ ᱛᱮ ᱯᱮᱨᱮᱡ ᱠᱟᱱᱟ ᱟᱨ ᱟᱹᱰᱤᱜᱟᱱ ᱦᱚᱲ ᱱᱚᱱᱰᱮ ᱯᱩᱡᱟ ᱞᱟᱜᱤᱫ ᱛᱮ ᱠᱚ ᱦᱟᱭᱩᱜ-ᱟ ᱾ ᱱᱚᱲᱮ ᱫᱚ ᱦᱤᱱᱫᱤ ᱫᱚᱣᱛᱟ ᱠᱚᱜᱟ ᱟᱹᱰᱤ ᱯᱨᱚᱠᱟᱨᱟᱜ ᱢᱚᱱᱫᱤᱨ ᱢᱮᱱᱟᱜ-ᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱵᱷᱚᱵᱟᱱᱤᱼᱥᱚᱝᱠᱚᱨ ᱫᱮᱣᱛᱟ ᱪᱮᱛᱟᱱ ᱨᱮ ᱯᱟᱲᱦᱟᱣ ᱠᱟᱱᱟ ᱾
ᱦᱚᱲ ᱠᱚ
ᱱᱟ.ᱠᱩ ᱫᱚ ᱚᱱᱟ ᱥᱚᱦᱚᱨ ᱨᱤᱱ ᱞᱚᱠᱯᱨᱤᱭᱚ ᱦᱚᱲ ᱠᱟᱱᱟ ᱠᱚ ᱺ ᱼ
ᱵᱷᱩᱵᱟ.ᱱᱮᱥᱣᱟ.ᱨ ᱵᱮᱷᱮᱨᱟᱺ ᱮᱸᱡᱤᱸᱤᱭᱚᱨ, ᱮᱠᱟᱰᱮᱢᱤᱠ, ᱮᱰᱢᱤᱥᱴᱨᱮᱴᱚᱨᱥ ᱟᱨ ᱞᱮᱠᱷᱚᱠ ᱾
'''ᱨᱟᱢ ᱪᱚᱸᱰᱨᱟᱢᱨᱚ ᱯᱟᱨᱚ, ᱟᱤ. ᱮ. ᱮᱥ ᱺ''' (᱑᱙᱑᱙ᱼ᱒᱐᱑᱓) ᱵᱤᱭᱩᱨᱚᱠᱨᱟᱯᱷᱴ, ᱥᱚᱥᱤᱭᱟᱞ ᱣᱟᱨᱠᱚᱨ, ᱟᱨ ᱮᱰᱢᱤᱱᱤᱥᱴᱨᱮᱴᱚᱨ ᱾
ᱯᱨᱚᱯᱷᱩᱞᱞᱚ ᱨᱚᱛᱷᱚᱺ ᱱᱚᱛᱭᱚᱨᱟ.ᱥᱢᱤ ᱛᱮ ᱠᱚ ᱥᱚᱢᱢᱟᱱᱤᱛ ᱞᱮᱫᱮᱭᱟᱠᱚ ᱟᱡᱟᱜ ᱳᱰᱤᱭᱟ ᱰᱨᱟᱞ ᱚᱞ ᱞᱟᱜᱤᱫ ᱛᱮ ᱾
ᱫᱚᱭᱟᱱᱤᱫᱷᱤ ᱱᱟᱭᱚᱠᱺ ᱠᱚᱞᱟᱦᱟᱱᱰᱤ ᱤᱡ ᱫᱚᱞᱤᱛ ᱞᱤᱰᱚᱨ ᱟᱨ ᱢᱟᱲᱟᱝ ᱤᱡ ᱢᱚᱱᱛᱨᱤ ᱾
ᱠᱤᱥᱟᱱ ᱯᱟ.ᱴᱱᱟᱭᱟᱠᱺ ᱥᱚᱢᱟᱡ ᱥᱮᱵᱤ ᱾
ᱦᱚᱸᱰᱚ *
ᱦᱚᱸᱰᱚ ᱫᱚ ᱢᱤᱫ ᱞᱮᱠᱟᱱ ᱠᱟᱴᱠᱚᱢ ᱥᱟᱵ ᱥᱟᱸᱜᱚᱪ ᱠᱟᱱᱟ ᱾ ᱚᱱᱟ ᱫᱚ ᱦᱟᱥᱟ ᱴᱩᱠᱩᱡ ᱨᱮᱱᱟᱜ ᱠᱟᱱᱟ ᱾ ᱴᱩᱠᱩᱡ ᱨᱮ ᱜᱚᱝᱜᱷᱟ ᱞᱮᱠᱟᱱ ᱪᱟᱨᱟ ᱮᱢ ᱠᱟᱛᱮ,ᱢᱮᱱᱫᱚ ᱠᱟᱴᱠᱚᱢ ᱡᱚᱢ ᱞᱮᱠᱟᱱᱟᱜ ᱪᱟᱨᱟ ᱫᱚᱦᱚ ᱠᱟᱛᱮ, ᱟᱹᱭᱩᱵ ᱡᱚᱠᱷᱟᱜ ᱫᱟᱜ ᱨᱮ ᱠᱚ ᱡᱚᱵᱮ ᱦᱚᱴᱚ ᱠᱟᱜ-ᱟ ᱾ ᱫᱚᱥᱟᱨ ᱦᱤᱞᱚᱜ ᱥᱮᱛᱟᱜ ᱠᱚ ᱚᱣᱟᱨ ᱟᱹᱜᱩᱭᱟ ᱾ ᱟᱹᱰᱤᱜᱟᱱ ᱠᱟᱴᱠᱚᱢ ᱦᱟᱹᱠᱩ ᱠᱚ ᱯᱟᱲᱟᱣᱜ-ᱟ ᱾ ᱦᱩᱲᱩ ᱜᱟᱹᱪᱷᱤ ᱨᱮ ᱡᱚᱵᱮ ᱞᱮᱠᱷᱟᱱ ᱰᱷᱮᱨ ᱠᱚ ᱯᱟᱲᱟᱣᱜ-ᱟ ᱾
ᱜᱭᱟᱱᱯᱩᱨ
ᱜᱭᱟᱱᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱵᱷᱟᱰᱚᱦᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱟᱨ ᱱᱚᱜᱚᱨ ᱯᱟᱸᱪᱟᱭᱚᱛ ᱠᱟᱱᱟ ᱟᱨ ᱵᱷᱟᱰᱚᱦᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱚᱛᱱᱚᱜ
ᱜᱭᱟᱱᱯᱩᱨ 25.35°N, 82.47°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱘᱑ ᱢᱤᱴᱚᱨ (᱒᱖᱕ ᱯᱷᱤᱴ) ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ
ᱜᱭᱟᱱᱯᱩᱨ ᱥᱚᱲᱚᱠ ᱨᱮᱞᱣᱮ ᱥᱴᱮᱥᱚᱱ ᱫᱚ ᱜᱚᱯᱤᱜᱚᱸᱡᱽ, ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱮᱱᱟᱜᱼᱟ ᱾ ᱜᱭᱟᱱᱯᱩᱨ ᱥᱚᱲᱚᱠ ᱨᱮᱱᱟᱜ ᱥᱴᱮᱥᱚᱱ ᱠᱳᱰ (GYN) ᱠᱟᱱᱟ ᱾
ᱟᱥᱲᱟ
ᱡᱚᱵᱟᱦᱚᱨ ᱱᱟᱵᱚᱫᱟᱭ ᱵᱤᱫᱭᱟᱞᱚᱭ, ᱑᱙᱙᱑ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱᱟ, ᱢᱤᱫ ᱥᱤ.ᱵᱤ.ᱮᱥ.ᱤ ᱡᱚᱯᱚᱲᱟᱣ ᱟᱥᱲᱟ ᱠᱟᱱᱟ ᱟᱨ ᱛᱩᱨᱩᱭ ᱪᱟᱱᱚᱪ ᱠᱷᱚᱱ ᱜᱮᱞᱵᱟᱨ ᱪᱟᱱᱚᱪ ᱫᱷᱟᱹᱨᱤᱡ ᱢᱮᱱᱟᱜᱼᱟ ᱾
ᱢᱩᱱᱥᱤᱜᱚᱸᱡᱽ ᱦᱚᱱᱚᱛ
ᱢᱚᱱᱥᱤᱜᱚᱸᱡᱽ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱛᱟᱞᱟ ᱰᱷᱟᱠᱟ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ ᱢᱩᱱᱥᱤᱜᱚᱸᱡᱽ ᱫᱚ ᱰᱷᱟᱠᱟ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ᱾ ᱢᱩᱱᱥᱤᱜᱚᱸᱡᱽ ᱨᱮᱭᱟᱜ ᱯᱟᱹᱪᱷᱤᱢ ᱧᱩᱛᱩᱢ ᱫᱚ ᱵᱤᱠᱨᱚᱢᱯᱩᱨ᱾
ᱱᱟᱜᱟᱢ
ᱢᱩᱱᱥᱤᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱫᱚ ᱰᱷᱟᱠᱟ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱯᱷᱚᱨᱤᱫᱯᱩᱨ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱢᱮᱜᱷᱱᱟ ᱜᱟᱰᱟ ᱟᱨ ᱠᱩᱢᱤᱞᱞᱟ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱯᱟᱫᱢᱟ ᱜᱟᱰᱟ ᱟᱨ ᱯᱷᱚᱨᱤᱫᱯᱩᱨ ᱦᱚᱱᱚᱛ ᱢᱮᱱᱟᱜ-ᱟ᱾ ᱱᱤᱭᱟᱹ ᱫᱚ ᱙᱕᱔.᱙᱖ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱠᱟᱱᱟ᱾
ᱞᱟᱭᱚᱝ
ᱢᱩᱱᱥᱤᱜᱚᱸᱡᱽ ᱨᱮᱭᱟᱜ ᱞᱟᱭᱚᱝ ᱟᱹᱰᱤ ᱫᱚ ᱵᱟᱝ ᱢᱚᱡᱽ-ᱟ᱾ ᱨᱚᱦᱚᱲ ᱟᱨ ᱵᱟᱹᱲᱤᱡᱽ ᱡᱟᱜᱟ ᱠᱚ ᱦᱚᱸ ᱵᱟᱝ ᱠᱚᱢ-ᱟ᱾ ᱱᱚᱸᱰᱮ ᱱᱟᱜ ᱞᱟᱭᱚᱝ ᱪᱟᱸᱫᱚ ᱯᱤᱪᱷᱟᱹ ᱵᱚᱫᱚᱞᱚᱜ-ᱟ᱾ ᱨᱟᱵᱟᱝ ᱪᱟᱸᱫᱚ ᱟᱹᱰᱤ ᱜᱮᱭ ᱨᱟᱵᱟᱝ-ᱟ, ᱫᱤᱥᱟᱹᱢ ᱨᱮᱭᱟᱜ ᱮᱴᱟᱜ ᱮᱞᱟᱠᱟ ᱠᱷᱚᱱ ᱫᱚ ᱡᱟᱹᱥᱛᱤ ᱜᱮ᱾ ᱱᱤᱭᱟᱹ ᱫᱚ ᱵᱟᱨᱟᱝ ᱮᱞᱟᱠᱟ ᱠᱟᱱᱟ᱾
ᱦᱚᱲ ᱠᱚ
ᱢᱩᱱᱥᱤᱜᱚᱸᱡᱽ ᱦᱚᱱᱚᱛ ᱨᱮ ᱑᱒,᱙᱓,᱙᱗᱒ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱭᱟ᱾ ᱠᱚᱲᱟ ᱖᱕᱕᱕᱘᱓ ᱜᱚᱴᱟᱝ ᱠᱩᱲᱤ ᱖᱓᱘᱓᱘᱗ ᱜᱚᱴᱟᱝ ᱢᱩᱥᱞᱟᱹ ᱑᱑᱘᱑᱐᱑᱒ ᱜᱚᱴᱟᱝ ᱦᱤᱱᱫᱩ ᱑᱑᱐᱘᱐᱓ ᱜᱚᱴᱟᱝ ᱤᱥᱟᱹᱭ ᱑᱐᱓ ᱜᱚᱴᱟᱝ ᱮᱴᱟᱜ ᱠᱚ ᱓᱐᱘ ᱜᱚᱴᱟᱝ
ᱡᱚᱦᱤᱨ ᱨᱟᱭᱦᱟᱱ
ᱡᱚᱦᱤᱨ ᱨᱟᱭᱦᱟᱱ (᱑᱙ ᱟᱜᱚᱥᱴ ᱑᱙᱓᱕ — ᱓᱐ ᱡᱟᱱᱩᱣᱟᱨᱤ ᱑᱙᱗᱒) ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱧᱩᱛᱩᱢᱟᱱ ᱥᱤᱱᱮᱢᱟ ᱵᱮᱱᱟᱣᱤᱡᱽ, ᱩᱯᱳᱱᱱᱟᱥᱤᱠ ᱟᱨ ᱜᱚᱞᱯᱚ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱵᱟᱝᱞᱟ ᱥᱟᱦᱤᱛᱛᱚ ᱨᱮ ᱩᱱᱤ ᱑᱙᱗᱒ ᱥᱮᱨᱢᱟ ᱨᱮ ᱵᱟᱝᱞᱟ ᱮᱠᱟᱰᱮᱢᱤ ᱥᱤᱨᱯᱟᱹᱭ ᱦᱟᱢᱮᱴ ᱞᱮᱫᱟ᱾ ᱥᱤᱱᱮᱢᱟ ᱨᱮ ᱮᱱᱮᱢ ᱫᱚᱦᱚ ᱞᱟᱹᱜᱤᱛ ᱑᱙᱗᱗ ᱥᱮᱨᱢᱟ ᱨᱮ ᱮᱠᱩᱥᱮ ᱯᱚᱫᱚᱠ ᱟᱨ ᱑᱙᱙᱒ ᱥᱮᱨᱢᱟ ᱨᱮ ᱥᱟᱫᱷᱤᱱᱚᱛᱟ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾ ᱥᱤᱱᱮᱢᱟ ᱨᱮ ᱟᱭᱟᱜ ᱮᱱᱮᱢ ᱠᱷᱟᱹᱛᱤᱨ ᱑᱙᱗᱕ ᱥᱮᱨᱢᱟ ᱨᱮ ᱩᱱᱤ ᱫᱚ ᱢᱚᱨᱚᱱᱳᱛᱛᱳᱨ ᱥᱤᱨᱯᱹᱟᱭ ᱧᱟᱢ ᱞᱮᱫᱟ᱾
ᱢᱩᱱᱥᱤᱜᱚᱸᱡᱽ ᱦᱚᱱᱚᱛ
ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ
ᱢᱩᱱᱥᱤᱜᱚᱸᱡᱽ ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾ ᱛᱩᱨᱩᱭ ᱜᱚᱴᱟᱝ ᱩᱯᱚᱡᱮᱞᱟ ᱨᱮ ᱖᱗ ᱜᱚᱴᱟᱝ ᱤᱣᱱᱤᱭᱚᱱ ᱢᱮᱱᱟᱜ-ᱟ᱾
ᱠᱚᱯᱤᱞ ᱥᱤᱵᱟᱞ
ᱠᱚᱯᱤᱞ ᱥᱤᱵᱟᱞ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱟᱨ ᱩᱱᱤ ᱫᱚ ᱥᱤᱧᱚᱛ ᱥᱚᱨᱠᱟᱨ ᱨᱮᱱ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ |
ᱠᱚᱯᱤᱞ ᱥᱤᱵᱟᱞ ᱫᱚ ᱫᱤᱞᱞᱤ ᱨᱮᱭᱟᱜ ᱪᱟᱸᱫᱽᱱᱤ ᱪᱚᱣᱠ ᱠᱷᱚᱱ ᱞᱚᱠᱥᱚᱵᱷᱟ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱡᱤᱛᱠᱟᱹᱨ ᱞᱮᱱᱟᱭ ᱟᱨ ᱠᱮᱵᱤᱱᱮᱴ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ | ᱩᱱᱤ ᱫᱚ ᱒᱐᱑᱖ ᱥᱟᱞ ᱨᱮᱭᱟᱜ ᱦᱤᱱᱫᱤ ᱯᱷᱤᱞᱢ ᱥᱚᱨᱜᱩᱞ ᱞᱟᱹᱜᱤᱫ ᱛᱮᱨᱮ ᱵᱤᱱᱟ ᱟᱨ ᱢᱟᱥᱛ ᱦᱟᱣᱟ ᱥᱤᱨᱤᱧᱮ ᱚᱞ ᱟᱠᱟᱫᱟ |
ᱜᱟᱞᱤᱞᱤᱭᱚ ᱜᱟᱞᱤᱞᱤ
ᱥᱮᱪᱮᱫ ᱟᱨ ᱥᱤᱨᱤᱡᱽ
ᱯᱤᱥᱟ ᱨᱮ ᱥᱟᱬᱮᱥ ᱥᱮᱪᱮᱫ ᱞᱟᱹᱜᱩᱫ ᱧᱩᱛᱩᱢᱟᱱ ᱛᱟᱞᱢᱟ ᱛᱟᱦᱮᱸᱠᱟᱱᱟ, ᱟᱫᱚ ᱚᱸᱰᱮ ᱥᱮᱪᱮᱫᱚᱜ ᱨᱮᱭᱟᱜ-ᱮ ᱟᱸᱥ ᱠᱮᱜ-ᱟ ᱾ ᱢᱮᱱᱠᱷᱟᱱ ᱟᱯᱟᱛᱟᱜ ᱟᱸᱥ ᱫᱚ ᱧᱩᱛᱩᱢᱟᱱ ᱰᱟᱠᱛᱚᱨ ᱵᱮᱱᱟᱣ ᱚᱪᱚ ᱨᱮᱭᱟᱜ ᱾ ᱚᱱᱟᱛᱮ  ᱯᱤᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱨᱟᱱ-ᱢᱩᱨᱜᱟᱹᱱ ᱥᱟᱬᱮᱥ ᱥᱮᱪᱮᱫ ᱞᱟᱹᱫᱤᱫ ᱧᱩᱛᱩᱢᱮ ᱚᱞ ᱚᱪᱚ ᱞᱮᱜ-ᱟ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱟᱪᱮᱫ-ᱮ ᱛᱟᱦᱮᱸᱠᱟᱱ ᱒᱐ ᱥᱮᱨᱢᱟ ᱵᱚᱭᱚᱥ ᱠᱮ ᱢᱤᱫ ᱥᱟᱬᱮᱥᱤᱭᱟᱹ ᱠᱟᱛᱷᱟᱭ ᱥᱮᱸᱫᱽᱨᱟ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱯᱤᱥᱟ ᱨᱮᱱᱟᱜ ᱜᱤᱨᱡᱟᱹ ᱨᱮ ᱡᱚᱛᱚᱦᱚᱲ ᱫᱷᱮᱭᱟᱱ ᱛᱮ ᱠᱚ ᱚᱦᱬᱮᱭᱮᱫ ᱚᱠᱛᱚ ᱨᱮ, ᱜᱟᱞᱤᱞᱤᱭᱚ ᱜᱤᱨᱡᱟ ᱥᱟᱹᱲᱤᱢ ᱨᱮ ᱟᱠᱟ ᱦᱟᱠᱟᱱ ᱵᱟᱹᱛᱤ ᱨᱮᱱᱟᱜ ᱦᱤᱞᱟᱣᱜ(ᱰᱷᱤᱞᱣᱟᱹᱝ) ᱚᱜ ᱠᱟᱱ ᱚᱠᱛᱚ ᱦᱤᱥᱟᱹᱵ ᱞᱟᱹᱜᱤᱫ-ᱮ ᱨᱤᱠᱟᱹ ᱠᱮᱜ-ᱟ ᱾ ᱩᱱ ᱚᱠᱛᱚ ᱨᱮ ᱫᱚ ᱜᱷᱩᱲᱤ/ᱜᱷᱚᱱᱴᱟ (clock) ᱫᱚ ᱵᱟᱭ ᱚᱰᱚᱠ ᱞᱮᱱ ᱛᱟᱦᱮᱸᱫ᱾ ᱛᱤ ᱨᱮᱱᱟᱜ ᱱᱟᱹᱴᱠᱟᱹ ᱫᱷᱚᱯ ᱫᱷᱚᱯ ᱛᱟᱨᱠᱚ ᱦᱤᱥᱟᱹᱵ ᱠᱟᱛᱮ ᱧᱟᱢ ᱠᱮᱫᱟᱭ, ᱚᱱᱟ ᱵᱟᱛᱤ ᱠᱚ ᱨᱮᱱᱟᱜ ᱡᱚᱛᱚ ᱯᱩᱨᱟᱣ ᱰᱷᱤᱞᱣᱟᱹᱝ ᱨᱮᱱᱟᱜ ᱚᱠᱛᱚ ᱫᱚ ᱵᱟᱨᱟᱵᱟᱹᱨᱤ ᱜᱮᱭᱟ ᱟᱨ ᱱᱚᱶᱟ ᱫᱚ ᱡᱚᱛᱚ ᱵᱟᱹᱛᱤ ᱞᱟᱹᱜᱤᱫ ᱜᱮ ᱾  ᱛᱟᱭᱚᱢ ᱛᱮ ᱱᱚᱶᱟᱭ ᱯᱩᱥᱴᱟᱹᱣ ᱞᱮᱫ ᱛᱟᱦᱮᱸᱫ ᱪᱤ, ᱰᱷᱤᱞᱣᱟᱹᱝ ᱨᱮᱱᱟᱜ ᱚᱥᱟᱨ ᱫᱚ ᱡᱟᱦᱟᱸ ᱛᱤᱱᱟᱹᱣ ᱛᱟᱦᱮᱭᱮᱱ ᱜᱮ , ᱡᱤᱞᱤᱝ ᱵᱟᱨᱟᱵᱟᱹᱨᱤ ᱛᱟᱦᱮᱸᱱ ᱠᱷᱟᱨ ᱰᱷᱤᱞᱣᱟᱹᱝᱚᱜ ᱚᱠᱛᱚ ᱫᱚ ᱵᱟᱭ ᱵᱚᱫᱚᱞᱚᱜ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱟᱡ ᱛᱮᱭᱟᱨ ᱞᱮᱫ oscillator ᱛᱮ ᱨᱯᱜᱤᱭᱟᱜ ᱱᱟᱹᱴᱠᱟᱹ ᱦᱤᱥᱟᱹᱵ ᱞᱟᱹᱜᱤᱫ ᱢᱮᱛᱟᱫ ᱠᱚ ᱛᱟᱦᱮᱸᱫ ᱾ ᱰᱷᱤᱞᱣᱟᱹᱝ ᱜᱷᱚᱱᱴᱟ ᱛᱮᱭᱟᱨ ᱞᱟᱹᱜᱤᱫ ᱦᱚᱸᱭ ᱩᱭᱦᱟᱹᱨ ᱞᱮᱫ ᱛᱟᱦᱮᱸᱫ ᱾ ᱛᱟᱭᱚᱢ  ᱛᱮ ᱠᱷᱨᱤᱥᱴᱤᱭᱟᱱ ᱦᱟᱭᱡᱤᱱᱥ ᱢᱤᱫ ᱰᱷᱤᱞᱣᱟᱹᱝ ᱜᱷᱚᱱᱴᱟᱭ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱾
ᱥᱤᱨᱤᱡᱽ ᱟᱨ ᱛᱚᱠᱨᱟᱲ
᱑᱕᱘᱕ ᱨᱮ ᱠᱟᱹᱣᱰᱤ ᱚᱵᱷᱟᱵ ᱨᱮᱭ ᱧᱩᱨᱮᱱᱟ ᱾ ᱵᱤᱨᱫᱟᱹᱜᱟᱲ ᱠᱷᱚᱱ ᱧᱩᱛᱩᱢ ᱠᱚ ᱜᱮᱫ ᱠᱮᱫ ᱛᱟᱭᱟ ᱾ ᱛᱟᱭᱚᱢ ᱚᱲᱟᱜ ᱞᱮᱠᱟᱛᱮᱭ ᱯᱟᱲᱦᱟᱣᱮᱱᱟ ᱟᱨ ᱮᱞᱠᱷᱟ ᱨᱮ ᱵᱟᱹᱲᱛᱤ ᱱᱚᱡᱚᱨᱮ ᱮᱢ ᱠᱮᱫᱟ ᱾ ᱩᱱ ᱚᱠᱛᱚ ᱟᱨᱤᱥᱴᱚᱴᱚᱞ ᱫᱟᱨᱟᱭ ᱛᱮ ᱚᱰᱚᱠ ᱞᱮᱱ ᱜᱩᱰᱨᱟᱹᱣ ᱥᱟᱬᱮᱥ ᱤᱫᱤᱠᱟᱛᱮ ᱟᱹᱰᱤ ᱡᱩᱨᱮ ᱚᱠᱛᱮ ᱞᱮᱜ-ᱟ ᱾ ᱜᱟᱞᱤᱞᱤᱭᱚᱣᱟᱜ ᱜᱮᱭᱟᱱ ᱰᱩᱣᱩᱠᱟᱫ ᱱᱚᱡᱚᱨ ᱨᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱛᱟᱭᱚᱢ ᱯᱤᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱢᱟᱪᱮᱫ ᱨᱮᱱᱟᱜ ᱫᱟᱣ ᱠᱚ ᱮᱢᱟᱫ ᱫᱮᱭᱟ ᱾ ᱒᱕ ᱵᱚᱭᱚᱥ ᱨᱮ ᱮᱞᱠᱷᱟ ᱢᱟᱪᱮᱫ ᱞᱮᱠᱟᱛᱮ ᱪᱟᱹᱠᱨᱤ ᱠᱚ ᱮᱢᱟᱫ ᱫᱮᱭᱟ ᱾ ᱱᱩᱭ ᱡᱩᱣᱟᱹᱱ, ᱥᱚᱱᱮᱨ ᱞᱮᱠᱟᱱ ᱢᱟᱹᱱ ᱵᱟᱭ ᱟᱢᱮᱴ ᱟᱠᱟᱫᱟ ᱟᱨ ᱟᱨᱤᱥᱴᱚᱴᱚᱞᱟᱜ ᱢᱚᱛᱚ ᱠᱚᱭ ᱵᱤᱨᱩᱫᱮᱜ-ᱟ ᱾ ᱮᱴᱟᱜ ᱢᱟᱪᱮᱫ ᱠᱚ ᱱᱚᱶᱟ ᱫᱚ ᱟᱡᱟᱜ ᱢᱩᱨᱩᱠ ᱜᱚᱨᱚᱵᱽ ᱢᱮᱱᱛᱮ ᱠᱚ ᱢᱚᱱᱮ ᱠᱮᱜ-ᱟ ᱾ ᱚᱱᱟ ᱛᱟᱭᱚᱢ ᱮᱯᱮᱨᱦᱮᱸᱰᱮ ᱮᱦᱚᱵ ᱮᱱᱟ ᱾ ᱥᱟᱠᱟᱢ ᱟᱨ ᱫᱷᱤᱨᱤ ᱧᱩᱨᱩᱜ ᱠᱟᱛᱷᱟ ᱡᱟᱦᱟᱸ ᱫᱚ ᱟᱨᱤᱥᱴᱚᱴᱚᱞᱮ ᱢᱮᱱ ᱞᱮᱜ-ᱟ ᱚᱱᱟ ᱫᱚ ᱦᱩᱲᱟᱜ ᱜᱮᱭᱟ ᱾ ᱟᱨᱤᱥᱴᱚᱴᱚᱞ ᱦᱚᱭ (air) ᱛᱮ ᱛᱟᱹᱠᱤᱡ ᱫᱟᱨᱟᱢᱚᱜ ᱠᱟᱛᱷᱟ ᱫᱚᱭ ᱟᱛᱨᱮ ᱵᱟᱹᱜᱤ ᱞᱮᱫ ᱛᱟᱦᱮᱸᱫ ᱾ ᱟᱨᱩᱥᱴᱚᱴᱚᱞᱟᱜ ᱱᱚᱶᱟ ᱠᱟᱛᱷᱟ ᱦᱩᱲᱟᱹᱜ ᱢᱮᱱᱛᱮ ᱯᱩᱥᱴᱟᱹᱣ ᱞᱟᱹᱜᱤᱫ-ᱮ ᱨᱤᱠᱟᱹ ᱞᱮᱜ-ᱟ ᱾ ᱜᱟᱞᱤᱞᱤᱭᱚ ᱩᱫᱩᱜ ᱨᱮᱭᱟᱜ-ᱮ ᱨᱤᱠᱟᱹ ᱨᱤᱠᱟᱹᱞᱮᱫᱟ ᱪᱮᱛᱟᱱ  ᱠᱷᱚᱱ ᱧᱩᱨᱩᱫ ᱵᱷᱮᱜᱟᱨ ᱵᱷᱮᱜᱟᱨ ᱦᱟᱢᱟᱞ ᱨᱮᱱᱟᱜ ᱫᱷᱤᱨᱤ ᱚᱛ ᱨᱮ ᱢᱤᱫ ᱫᱷᱟᱣ ᱛᱮᱜᱮ ᱧᱩᱨᱩᱜ-ᱟ ᱾ ᱢᱮᱱᱠᱷᱟᱱ ᱾ ᱢᱮᱱᱠᱷᱟᱱ ᱟᱨᱤᱥᱴᱚᱴᱚᱞ ᱫᱚ ᱦᱟᱢᱟᱞᱟᱜ ᱢᱟᱬᱟᱝ ᱧᱩᱨᱩᱜ-ᱟ ᱢᱮᱱᱛᱮᱭ ᱢᱮᱱ ᱞᱮᱫ ᱛᱟᱦᱮᱸᱫ ᱾
ᱱᱚᱝᱠᱟ ᱟᱭᱢᱟ ᱠᱟᱛᱷᱟ ᱠᱚᱭ ᱯᱩᱥᱴᱟᱹᱣ ᱥᱚᱫᱚᱨᱮᱫ ᱛᱟᱦᱮᱸᱫ, ᱢᱮᱱᱠᱷᱟᱱ ᱟᱡ ᱵᱤᱨᱩᱫᱽ ᱦᱚᱲ ᱠᱚᱣᱟᱜ ᱢᱩᱛᱟᱹᱱ ᱰᱮᱦᱮᱨᱮᱱ ᱠᱷᱟᱹᱛᱤᱨ ᱑᱕᱙᱑ ᱥᱟᱞᱮᱨᱮ ᱯᱤᱥᱟ ᱡᱮᱜᱮᱛ ᱵᱱᱨᱫᱟᱹᱜᱟᱲ ᱠᱷᱚᱱ ᱠᱚ ᱚᱰᱚᱠ ᱠᱮᱫᱮᱭᱟ ᱾ ᱢᱮᱱᱠᱷᱟᱱ ᱚᱱᱟ ᱨᱮᱱᱟᱜ ᱢᱤᱫ ᱥᱮᱨᱢᱟ ᱛᱟᱭᱚᱢ ᱯᱚᱰᱩᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ (Padua university) ᱨᱮ ᱮᱞᱠᱷᱟ ᱯᱩᱨᱩᱫᱷᱩᱞ ᱢᱟᱪᱮᱛ ᱞᱮᱠᱟᱛᱮ ᱠᱟᱹᱢᱤ ᱞᱟᱹᱜᱤᱫ ᱫᱟᱣᱮ ᱧᱟᱢ ᱞᱮᱫᱟ ᱾ ᱩᱱ ᱤᱠᱛᱚ ᱨᱮᱜᱮ ᱴᱮᱞᱤᱥᱠᱚᱯ (telescope) ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾
ᱨᱟᱺᱪᱤ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱨᱟᱺᱪᱤ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱑᱔ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱟᱨ ᱨᱟᱺᱪᱤ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱮᱞᱮᱫ ᱢᱮᱱᱟᱜᱼᱟ ᱾
ᱵᱤᱫᱷᱟᱱᱥᱚᱵᱷᱟ ᱠᱷᱚᱸᱰ ᱠᱚ
ᱱᱤᱛᱚᱜ, ᱨᱟᱺᱪᱤ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱛᱩᱨᱩᱭ ᱜᱚᱴᱟᱝ ᱵᱤᱫᱷᱟᱱᱥᱚᱵᱷᱟ ᱠᱷᱚᱸᱰ ᱥᱮᱞᱮᱫ ᱢᱮᱱᱟᱜᱼᱟ:
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱛᱷᱚᱠ:ᱨᱟᱺᱪᱤ ᱦᱚᱱᱚᱛ
ᱪᱚᱸᱫᱽᱣᱟᱨᱟ ᱵᱚᱱᱚᱛ
ᱢᱤᱫ ᱧᱮᱱᱮᱞ
ᱠᱚᱰᱟᱨᱢᱟ ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱩᱥᱩᱞ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱓᱙᱗ ᱢᱤᱴᱚᱨ ᱪᱮᱛᱟᱱ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱪᱚᱸᱫᱽᱣᱟᱨᱟ 24.395°N, 85.48444°W ᱨᱮ ᱢᱮᱱᱟᱜᱼᱟ ᱾
ᱪᱚᱸᱫᱽᱣᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱦᱟᱨ ᱨᱮᱱᱟᱜ ᱱᱟᱣᱟᱫᱟ ᱦᱚᱱᱚᱛ ᱨᱮ ᱨᱚᱡᱳᱞᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱚᱰᱟᱨᱢᱟ ᱟᱨ ᱡᱚᱭᱱᱚᱜᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱪᱚᱣᱯᱟᱨᱚᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱚᱸᱫᱽᱣᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱘᱔,᱙᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱓,᱙᱖᱑ (᱕᱒%) ᱠᱚᱲᱟ ᱟᱨ ᱔᱐,᱙᱕᱓ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱑᱕,᱙᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱖,᱗᱖᱓ (᱑᱙.᱗᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱕᱖᱓ (᱐.᱖᱖%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱚᱸᱫᱽᱣᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱓,᱙᱓᱖ ᱜᱚᱴᱟᱝ (᱖᱓.᱗᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱗,᱔᱓᱒ (᱗᱖.᱘᱒%) ᱠᱚᱲᱟ ᱟᱨ ᱑᱖,᱕᱐᱔ (᱔᱙.᱖᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱗.᱑᱓% ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱠᱚᱰᱟᱨᱢᱟ ᱠᱷᱚᱱ ᱦᱟᱡᱟᱨᱤᱵᱟᱜᱽ ᱫᱷᱟᱹᱨᱤᱡ ᱗᱙.᱗ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱯᱷᱟᱥ ᱤᱥᱴᱮᱡᱽ ᱨᱮᱞᱣᱮ ᱯᱨᱚᱡᱮᱠᱴ ᱫᱚ ᱒᱐ ᱯᱷᱮᱵᱨᱩᱟᱨᱤ ᱒᱐᱑᱕ ᱥᱟᱞ ᱨᱮ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱳᱫᱤ ᱦᱚᱛᱮᱛᱮ ᱙᱓᱖ ᱠᱚᱨᱳᱲ ᱨᱮᱱᱟᱜ ᱮ ᱡᱷᱤᱡ ᱥᱟᱹᱜᱩᱱ ᱞᱟᱜᱼᱟ ᱛᱟᱦᱮᱸᱫ ᱾ ᱨᱮᱞᱣᱮ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱯᱤᱯᱨᱟᱰᱤᱦ ᱟᱨ ᱩᱨᱣᱟᱱ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱪᱚᱸᱫᱽᱣᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱨᱟᱭᱢᱟᱨᱤ ᱨᱮ ᱒᱙ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱖᱒ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱓᱕ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱙ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱢᱤᱫᱴᱟᱹᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱑᱒ ᱜᱚᱴᱟᱝ ᱟᱹᱛᱩ ᱨᱮᱫᱚ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱜᱮ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱰᱟᱨᱢᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱤᱫᱷᱟᱨᱛᱚ ᱥᱚᱝᱠᱚᱨ ᱨᱚᱭ
ᱥᱤᱫᱷᱟᱨᱛᱚ ᱥᱚᱝᱠᱚᱨ ᱨᱚᱭ (᱒᱐ ᱚᱠᱴᱚᱵᱚᱨ, ᱑᱙᱒᱐ - ᱖ ᱱᱚᱵᱷᱮᱢᱵᱚᱨ, ᱒᱐᱑᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱵᱟᱝᱜᱟᱞᱤ ᱨᱟᱡᱽᱟᱹᱨᱤ ᱟᱹᱭᱩᱨᱤᱭᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱢᱤᱫ ᱨᱟᱹᱥᱤᱭᱟᱹ ᱦᱚᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱧᱩᱛᱩᱢᱟᱱ ᱢᱤᱫ ᱩᱠᱤᱞ, ᱯᱚᱧᱡᱟᱵᱽ ᱨᱤᱱᱤᱡ ᱢᱟᱨᱮᱱ ᱨᱟᱡᱽᱭᱚᱯᱟᱞ ᱟᱨ ᱥᱤᱧᱚᱛ ᱨᱤᱱᱤᱡ ᱢᱟᱨᱮᱱ ᱥᱮᱪᱮᱫ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟ ᱾ ᱥᱤᱫᱷᱟᱨᱛᱚ ᱥᱚᱝᱠᱚᱨ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱟᱢᱵᱟᱥᱮᱰᱚᱨ ᱨᱮᱱᱟᱜ ᱟᱺᱜᱤᱵᱷᱟᱨ ᱦᱚᱭ ᱜᱚᱜ ᱞᱮᱫᱟ ᱾ ᱑᱙᱗᱒ ᱠᱷᱚᱱ ᱑᱙᱗᱗ ᱥᱟᱞ ᱫᱷᱟᱵᱤᱡ ᱯᱚᱪᱷᱤᱢ ᱵᱟᱝᱞᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟ ᱾
ᱯᱩᱰᱩᱪᱮᱨᱤ
ᱯᱩᱰᱩᱪᱮᱨᱤ (ᱮᱦᱚᱵᱺ ᱯᱚᱱᱰᱤᱪᱮᱨᱤ) ᱥᱤᱧᱚᱛ ᱨᱮᱭᱟᱜ ᱢᱤᱫ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱠᱟᱱᱟ ᱾ ᱮᱦᱚᱵ ᱯᱩᱰᱩᱨᱮᱨᱤ ᱢᱤᱫ ᱯᱷᱨᱟᱸᱥᱤᱥᱤ ᱮᱴᱟᱜ ᱫᱤᱥᱚᱢ ᱠᱷᱚᱱ ᱦᱮᱡ ᱠᱟᱛᱮ ᱵᱟᱥᱟ ᱮᱱᱟ ᱛᱟᱦᱮᱸᱫ ᱡᱚᱠᱷᱚᱱ
ᱡᱚᱜᱚᱛᱥᱤᱝᱯᱩᱨ ᱡᱤᱞᱞᱟᱹ
ᱡᱚᱜᱚᱛᱥᱤᱝᱯᱩᱨ ᱦᱚᱱᱚᱛ ᱳᱰᱤᱥᱟ ᱨᱮᱱᱟᱜ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱱ ᱳᱰᱤᱥᱟ ᱨᱮᱱᱟᱜ ᱓᱐ ᱦᱚᱱᱚᱛ ᱠᱷᱚᱱ ᱢᱤᱴᱤᱡ ᱜᱮ ᱢᱮᱱᱟᱜᱼᱟ ᱾ ᱑ ᱟᱯᱨᱮᱞ ᱑᱙᱙᱓ ᱥᱟᱞᱮ ᱨᱮ ᱱᱚᱣᱟ ᱢᱤᱫ ᱱᱟᱣᱟ ᱦᱚᱱᱚᱛ ᱵᱮᱱᱟᱣ ᱟᱠᱟᱱᱟ (ᱣᱤᱰ ᱥᱚᱨᱠᱟᱨ ᱨᱟᱜ ᱱᱚᱴᱤᱯᱷᱤᱠᱟᱥᱚᱱ ᱞᱮᱠᱷᱟ ᱑᱔᱒᱑᱘/ᱟᱨ ᱢᱟᱦᱤᱛ ᱒᱗.᱐᱓.᱑᱙᱙᱓ ᱟᱨ ᱤ.ᱳ.ᱡᱤ. ᱠᱮᱠᱷᱟ ᱔᱕᱙) ᱠᱚᱴᱚᱠ ᱦᱚᱱᱚᱛ ᱠᱷᱚᱱ ᱦᱟᱴᱤᱧ ᱧᱚ ᱠᱟᱱᱟ ᱾ ᱱᱚᱣᱟ ᱘᱖᱐ ᱓ 'E ᱠᱷᱚᱱ ᱘᱖᱐ ᱔᱕' ᱥᱟᱢᱟᱝ ᱥᱮ ᱨᱮᱱᱟᱜ ᱫᱤᱥᱟᱹ ᱨᱮᱱᱟᱜ ᱛᱟᱞᱟ ᱟᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾19058' to 20023' ᱮᱛᱚᱢ ᱞᱮᱴᱤᱪᱟᱰ ᱾ ᱢᱟᱨᱮ ᱡᱩᱜᱽ ᱨᱮᱱᱟᱜ ᱧᱩᱛᱩᱢ ᱦᱚᱨᱤᱦᱟᱨᱯᱩᱨ ᱛᱟᱦᱮᱸ ᱠᱟᱱᱟ ᱾ ᱡᱚᱜᱚᱛᱥᱤᱝᱯᱩᱨ ᱥᱚᱦᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱘.᱕% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱫᱚ ᱖᱘.᱕%, ᱱᱚᱣᱟ ᱦᱚᱱᱚᱛ ᱥᱮᱪᱮᱫ ᱨᱮ ᱡᱟᱹᱛᱤᱭᱟᱹᱨᱤ ᱟᱣᱩᱥᱟᱛ ᱠᱷᱚᱱ ᱱᱟᱯᱟᱭ ᱨᱟᱸᱠ ᱢᱮᱱᱟᱜᱼᱟ ᱾ ᱟᱨ ᱳᱰᱤᱥᱟ ᱨᱮ ᱰᱮᱵᱞᱚᱯ ᱦᱚᱱᱚᱛ ᱠᱷᱚᱱ ᱫᱚ ᱢᱤᱴᱤᱡ ᱜᱮᱭᱟ ᱾ ᱱᱚᱣᱟ ᱮᱞ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱨᱮ ᱫᱚᱥᱟᱨ ᱴᱷᱟᱶ ᱢᱮᱱᱟᱜᱼᱟ ᱟᱨ ᱳᱰᱤᱥᱟ ᱨᱮ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱫᱚ ᱫᱚᱥᱟᱨ ᱴᱷᱟᱶ ᱢᱮᱱᱟᱜᱼᱟ ᱾
ᱰᱮᱞᱴᱟᱠ ᱟᱨ ᱯᱟᱨᱴᱞᱤ ᱠᱷᱚᱱ ᱜᱟᱰᱟ ᱫᱷᱟᱨᱮ ᱨᱮᱱᱟᱜ ᱡᱚᱜᱚᱛᱥᱤᱝᱯᱩᱨ ᱨᱮᱱᱟᱜ ᱦᱚᱱᱚᱛ ᱱᱟᱠᱥᱟ ᱨᱮ ᱴᱟᱭᱮᱸᱜᱟᱞ ᱢᱮᱱᱟᱜᱼᱟ ᱟᱨ ᱚᱛᱱᱚᱜ ᱫᱚᱨ ᱨᱮ ᱦᱩᱰᱤᱧ ᱜᱮᱭᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱦᱩᱰᱤᱧ ᱦᱚᱱᱚᱛ ᱠᱟᱱᱟ ᱟᱨ ᱱᱚᱣᱟ ᱨᱮ ᱢᱤᱫ ᱮᱨᱤᱭᱟ ᱥᱮᱞᱮᱫ ᱟᱠᱟᱱᱟ 1759 km2 ᱾ ᱯᱨᱟᱪᱤ ᱜᱷᱟᱴᱤ ᱥᱟᱸᱠᱨᱤᱛᱤ ᱥᱟᱞᱟᱜ ᱢᱮᱰᱮᱨᱱᱤᱛᱤ ᱚᱱᱟ ᱞᱟᱜᱤᱫ ᱥᱟᱞᱟᱜ, ᱖ ᱵᱤᱥᱤ ᱫᱷᱟᱨᱤᱡ ᱱᱚᱣᱟ ᱟᱡᱟᱜ ᱰᱮᱴᱤᱝ ᱨᱮᱱᱟᱜ ᱱᱟᱜᱟᱢ ᱢᱮᱱᱟᱜᱼᱟ ᱾ ᱱᱚᱣᱟ ᱟᱨᱪᱟᱣᱞᱚᱡᱤᱠᱟᱞ ᱨᱤᱢᱟᱸᱥ, ᱱᱮᱣᱤᱜᱮᱥᱚᱱ ᱱᱮᱴᱣᱟᱨᱠ, ᱰᱚᱢᱮᱥᱴᱤᱠ ᱟᱨ ᱵᱤᱫᱮᱥ ᱵᱮᱯᱟᱨ, ᱞᱩᱜᱽᱲᱤ ᱵᱮᱱᱟᱣ ᱟᱨ ᱰᱤᱡᱟᱭᱱᱤᱸᱜ ᱫᱚᱨᱢᱚ ᱜᱚᱲᱚ ᱟᱨ ᱯᱷᱩᱨᱜᱟᱹᱞ ᱞᱟᱹᱲᱟᱹᱭ ᱨᱮ ᱱᱟᱯᱟᱭ ᱨᱚᱞ ᱟᱛᱭᱟᱪᱟᱨ ᱨᱮᱱᱟᱜ ᱢᱤᱫ ᱨᱮᱞᱤᱥ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱡᱚᱜᱚᱛᱥᱤᱝᱯᱩᱨ ᱨᱮᱱᱟᱜ ᱱᱟᱜᱟᱢ ᱨᱮ ᱦᱤᱱᱫᱩ, ᱢᱩᱥᱞᱤᱢ,ᱢᱟᱨᱟᱴᱷᱟ ᱟᱨ ᱵᱨᱤᱴᱤᱥ ᱮᱨᱤᱭᱟ ᱥᱮᱞᱮᱫ ᱢᱮᱱᱟᱜᱼᱟ ᱾ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱫᱚ ᱦᱟᱨᱤᱫᱣᱟᱨ ᱨᱮ ᱑᱖᱐᱐ ᱮ.ᱰᱤ. ᱪᱟᱨᱤᱛᱨᱟ ᱠ ᱢᱮᱛᱟᱜ ᱜᱟᱠᱚ ᱟᱫᱚ ᱡᱚᱜᱚᱛᱥᱤᱝᱯᱩᱨ (ᱢᱟᱲᱟᱝ ᱦᱚᱨᱤᱦᱟᱨᱯᱩᱨ) ᱨᱮᱱᱟᱜ ᱧᱩᱛᱩᱢ ᱢᱤᱫ ᱨᱟᱡᱽᱥᱣᱟ ᱟᱛᱩ ᱨᱮᱱᱟᱜ ᱨᱩᱯ ᱨᱮ ᱮᱠᱥᱤᱥᱴᱮᱝᱥ ᱨᱮ ᱦᱮᱡ ᱮᱱᱟ, ᱱᱚᱣᱟ ᱫᱚ ᱢᱩᱜᱟᱞ ᱟᱨ ᱢᱟᱨᱟᱴᱷᱟ ᱥᱟᱥᱚᱱ ᱨᱮ, ᱡᱚᱜᱚᱛᱥᱤᱝ ᱨᱮᱱᱟᱜ ᱧᱩᱛᱩᱢ ᱛᱟᱭᱚᱢ, ᱵᱷᱟᱜᱚᱛ ᱥᱤᱝ ᱤᱡ ᱵᱮᱴᱟ, ᱠᱚᱴᱚᱠᱼᱯᱩᱨᱤ ᱥᱚᱨᱠᱟᱨ ᱟᱧ ᱠᱚᱴᱚᱠ ᱪᱟᱠᱫᱟ ᱨᱮ ᱢᱤᱫ ᱟᱢᱤᱞᱚᱨ ᱑᱗᱘᱖ ᱠᱷᱚᱱ ᱾ ᱵᱷᱟᱜᱚᱛ ᱥᱤᱝ ᱫᱚ ᱟᱢᱤᱞᱚᱨ ᱨᱟᱜ ᱨᱩᱯ ᱨᱮ ᱟᱨ ᱵᱟᱝ ᱢᱩᱜᱚᱞ ᱟᱨ ᱢᱟᱨᱟᱴᱷᱟ ᱥᱟᱨᱮ ᱠᱟᱢᱤ ᱠᱮᱫᱼᱟ ᱾ ᱢᱟᱨᱟᱴᱷᱟ ᱥᱟᱥᱚᱱ ᱫᱚ ᱟᱡᱟᱜ ᱟᱫᱷᱤᱠᱟᱨ ᱮᱨᱤᱭᱟ ᱨᱮ ᱴᱷᱟᱶ ᱮ ᱫᱚᱦᱚ ᱠᱮᱫᱼᱟ ᱟᱨ ᱑᱗᱔᱘ ᱥᱟᱞᱮ ᱨᱮ ᱡᱚᱜᱚᱛ ᱥᱤᱝ ᱠᱚ ᱵᱟᱦᱟᱞ (Appointed) ᱠᱮᱫ ᱠᱚᱣᱟ ᱾ ᱩᱱᱤ ᱫᱚ ᱯᱮᱥᱠᱩᱥ ᱟᱨ ᱱᱟᱡᱨᱟᱱᱟ ᱠᱚᱞᱮᱥᱴᱮᱰ ᱠᱟᱛᱮ ᱟᱨ ᱟᱹᱰᱤ ᱫᱤᱱ ᱫᱷᱟᱨᱤᱡ ᱢᱤᱫ ᱱᱤᱨᱵᱟᱫᱷ (Uninterrupted) ᱟᱨ ᱥᱟᱥᱚᱱ ᱵᱮᱱᱟᱣ ᱠᱟᱱᱟ ᱾
ᱮᱥᱹ ᱮᱞᱹ ᱟᱜ ᱠᱷᱚᱵᱚᱨ ᱨᱮᱱᱟᱜ ᱮᱠᱚᱨᱰᱤᱝ (According) ᱢᱮᱰᱚ, ᱥᱮᱴᱮᱞᱢᱮᱸᱴ ᱳᱯᱷᱤᱥᱟᱨ, ᱚᱱᱟ ᱮᱨᱤᱭᱟ ᱨᱮᱱᱟᱜ ᱟᱢᱤᱞᱰᱟᱨᱥ ᱨᱮᱱᱟᱜ ᱛᱟᱭᱚᱢ ᱪᱮᱫ ᱟᱛᱩ ᱨᱮᱱᱟᱜ ᱧᱩᱛᱩᱢ ᱫᱚᱦᱚ ᱞᱟᱹᱜᱤᱫ ᱛᱟᱦᱮᱸ ᱠᱟᱱᱟ ᱾ ᱑᱘᱗᱗-᱗᱘ ᱥᱟᱞᱮ ᱵᱩᱥᱛᱤ ᱨᱮ ᱡᱚᱜᱚᱛᱥᱤᱝᱯᱩᱨ ᱟᱛᱩ ᱨᱮᱱᱟᱜ ᱨᱟᱡᱽᱥᱣᱟ ᱱᱟᱠᱥᱟ ᱨᱮᱱᱟᱜ ᱤᱫᱤ ᱡᱚᱜᱚᱛᱥᱤᱝᱯᱩᱨ ᱑᱘᱗᱗ ᱥᱟᱞ ᱠᱷᱚᱱ ᱢᱟᱲᱟᱝ ᱦᱚᱸ ᱨᱟᱡᱽᱥᱣᱟ ᱟᱛᱩ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱢᱮᱱ ᱠᱷᱟᱱ ᱠᱤᱸᱣᱫᱟᱸᱛᱤ ᱟᱸᱥᱤᱠ ᱨᱩᱯ ᱠᱷᱚᱱ ᱴᱮᱱᱵᱟᱞ ᱢᱮᱱᱟᱜᱼᱟ ᱪᱮᱫᱟᱜ ᱪᱮ ᱜᱩᱴ ᱢᱤᱫ ᱠᱟᱛᱮ ᱥᱟᱥᱚᱱ ᱢᱤᱫ ᱟᱢᱤᱛ ᱫᱚ ᱢᱩᱜᱟᱞ ᱥᱟᱥᱚᱱ ᱤᱫᱤ ᱯᱮᱥ ᱠᱮᱫᱼᱟ ᱛᱟᱦᱮᱸᱫ ᱡᱚᱠᱷᱚᱱ ᱔ ᱢᱟᱨᱟᱴᱷᱟ ᱥᱟᱥᱚᱱ ᱨᱮᱱᱟᱜ ᱚᱠᱛᱚ ᱦᱚᱸ ᱜᱚᱴᱷᱚᱱ ᱠᱮᱫᱼᱟ ᱾ ᱢᱟᱨᱟᱴᱷᱟ ᱥᱟᱥᱚᱱ ᱠᱷᱚᱱ ᱢᱟᱲᱟᱝ ᱢᱤᱫ ᱟᱛᱩ ᱨᱮᱱᱟᱜ ᱨᱩᱯ ᱨᱮ ᱡᱚᱜᱚᱛᱥᱤᱝᱯᱩᱨ ᱧᱩᱛᱩᱢ ᱵᱟᱭ ᱛᱟᱦᱮᱸ ᱠᱟᱱᱟ ᱾ ᱑᱖᱓᱓ ᱥᱟᱞᱮ ᱨᱮ ᱱᱚᱣᱟ ᱴᱷᱟᱶ ᱨᱮᱱᱟᱜ ᱪᱟᱞᱟᱣ ᱞᱟᱹᱜᱤᱫ ᱛᱮ ᱵᱨᱤᱴᱤᱥ ᱱᱟᱵᱤᱠ ᱵᱨᱩᱴᱟᱱ ᱫᱚ ᱟᱡᱟᱜ ᱠᱷᱚᱵᱚᱨ ᱨᱮ ᱡᱚᱜᱚᱛᱥᱤᱝᱯᱩᱨ ᱨᱮᱱᱟᱜ (Mention) ᱵᱟᱠᱚ ᱪᱮᱠᱟ ᱞᱮᱫ ᱟ ᱾ ᱚᱱᱟ ᱤᱫᱤ ᱢᱤᱫ ᱴᱷᱟᱶ ᱦᱚᱨᱤᱦᱟᱨᱯᱩᱨ, ᱢᱤᱫ ᱟᱛᱩ ᱛᱟᱸᱦᱮ ᱠᱟᱱᱟ ᱾ ᱑᱗ ᱟᱱᱟᱜ ᱨᱮᱱᱟᱜ ᱢᱟᱲᱟᱝ ᱠᱷᱚᱱ ᱯᱩᱭᱞᱩ ᱦᱚᱨᱤᱦᱟᱨᱯᱩᱨ ᱢᱤᱫ ᱢᱟᱨᱟᱝ ᱟᱛᱩ ᱛᱟᱸᱦᱮ ᱠᱟᱱᱟ ᱟᱨ ᱱᱚᱣᱟ ᱢᱟᱨᱟᱴᱷᱟ ᱥᱟᱥᱚᱱ ᱨᱮᱱᱟᱜ ᱪᱟᱞᱟᱣ ᱠᱚᱴᱚᱠ ᱪᱟᱠᱟᱫᱟ ᱨᱮᱱᱟᱜ ᱛᱮ ᱢᱮᱫ ᱯᱚᱞᱤᱱᱟᱮᱥᱚᱱ (Pollination) ᱨᱮᱱᱟᱜ ᱨᱩᱯ ᱨᱮ ᱜᱚᱴᱷᱚᱱ ᱠᱮᱫᱼᱟ ᱠᱚ ᱾ ᱑᱘᱑᱗ ᱥᱟᱞᱮ ᱫᱷᱟᱨᱤᱡ ᱟᱨ ᱦᱚᱸ ᱡᱚᱜᱚᱛᱥᱤᱝᱯᱩᱨ ᱨᱟᱡᱽᱥᱣᱟ ᱟᱛᱩ ᱫᱚ Pollination ᱪᱮ ᱵᱟᱝ ᱯᱚᱞᱤᱥ ᱴᱮᱥᱚᱱ ᱛᱷᱟᱯᱚᱱ ᱞᱟᱹᱜᱤᱫ ᱤᱱᱟᱹᱜ ᱡᱟᱨᱩᱨ (Important) ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾
ᱥᱤᱢᱰᱮᱜᱟ
ᱥᱤᱢᱵᱮᱜᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱥᱤᱢᱰᱮᱜᱟ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱚᱦᱚᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱔᱑᱘ ᱢᱤᱴᱚᱨ (᱑᱓᱗᱑ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ 3,750 sqkm ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱠᱚᱸᱧᱮ ᱨᱮ ᱜᱩᱢᱞᱟ, ᱥᱟᱢᱟᱝ ᱨᱮ ᱨᱟᱺᱪᱤ ᱟᱨ ᱯᱟᱪᱮ ᱥᱤᱝᱵᱷᱩᱢ, ᱯᱟᱪᱮ ᱨᱮ ᱡᱚᱥᱯᱩᱨ ᱱᱚᱜᱚᱨ, ᱪᱷᱚᱛᱤᱥᱜᱚᱰ ᱟᱨ ᱮᱛᱚᱢ ᱨᱮ ᱨᱟᱩᱨᱠᱮᱞᱟ, ᱳᱰᱤᱥᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱜᱨᱮᱴᱟᱨ ᱨᱟᱩᱨᱠᱮᱞᱟ ᱠᱷᱚᱱ ᱥᱤᱢᱰᱮᱜᱟ ᱓᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱟᱩᱨᱠᱮᱞᱟ ᱟᱨ ᱨᱟᱺᱪᱤ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (NH143) ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱥᱚᱲᱚᱠ ᱛᱮ ᱥᱮᱴᱮᱨ ᱫᱟᱨᱮᱭᱟᱜᱼᱟ ᱠᱚ ᱾ ᱥᱩᱨ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱫᱚ ᱨᱟᱩᱨᱠᱮᱞᱟ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱰᱮᱜᱟ ᱨᱮᱱᱟᱜ ᱦᱚᱲ ᱮᱞ ᱕᱙᱙,᱘᱑᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱠᱚᱣᱟᱜ ᱔᱘% ᱢᱮᱱᱟᱜᱼᱟ ᱾ ᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱤᱢᱰᱮᱜᱟ ᱨᱮ ᱥᱮᱪᱮᱫ ᱫᱚᱨ ᱡᱟᱹᱛᱤᱭᱟᱹᱨᱤ ᱨᱮᱱᱟᱜ ᱛᱩᱞᱟ ᱨᱮ ᱘᱕.᱔᱖% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱡᱚᱠᱷᱚᱱ ᱠᱚᱲᱟ ᱟᱜ ᱘᱙.᱒᱓% ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱘᱑.᱕᱔% ᱥᱮᱪᱮᱫ ᱢᱮᱱᱟᱜᱼᱟ ᱾
ᱦᱚᱨ ᱰᱟᱦᱟᱨ
ᱥᱤᱢᱰᱮᱜᱟ ᱡᱷᱟᱨᱠᱷᱚᱸᱰᱼᱳᱰᱤᱥᱟᱼᱪᱷᱚᱛᱤᱥᱜᱚᱰ ᱥᱤᱢᱟᱹ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱠᱨᱚᱥᱤᱝ ᱨᱮ ᱢᱮᱱᱟᱜᱼᱟ ᱾
ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱵᱟᱥ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ ᱡᱟᱦᱟᱸ ᱢᱩᱬ ᱰᱟᱦᱟᱨ ᱵᱟᱥ ᱥᱚᱦᱚᱨ ᱠᱷᱚᱱ ᱮᱴᱟᱜ ᱯᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱫᱷᱟᱹᱵᱤᱡ ᱥᱮᱱᱚᱜᱼᱟ ᱾ ᱨᱟᱺᱪᱤ ᱟᱨ ᱥᱤᱢᱰᱮᱜᱟ ᱱᱟᱯᱟᱭ ᱛᱮ ᱟᱨ ᱰᱤᱞᱟᱠᱥ ᱮᱭᱟᱨᱼᱠᱚᱱᱰᱤᱥᱚᱱᱮᱰ ᱵᱟᱥ ᱛᱮ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱴᱟᱲᱟᱝ ᱯᱤᱪᱷᱤ ᱥᱮᱱᱚᱜᱼᱟ ᱾
ᱨᱟᱺᱪᱤ, ᱜᱩᱢᱞᱟ, ᱞᱚᱦᱟᱨᱫᱟᱜᱟ, ᱥᱟᱥᱟᱨᱟᱢ ᱥᱟᱢᱵᱟᱞᱯᱩᱨ ᱟᱨ ᱨᱟᱩᱨᱠᱮᱞᱟ (ᱳᱰᱤᱥᱟ) ᱠᱷᱚᱱ ᱯᱟᱥᱮᱱᱡᱚᱨ ᱵᱟᱥ ᱟᱨ ᱱᱳᱱ ᱥᱴᱚᱯ ᱵᱟᱥ ᱱᱟᱯᱟᱭ ᱛᱮ ᱥᱮᱱᱚᱜᱼᱟ ᱾ ᱨᱟᱹᱣᱩᱞᱠᱮᱞᱟ ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱨᱟᱺᱪᱤ ᱩᱰᱟᱹᱱ ᱰᱟᱹᱦᱤ ᱟᱨ ᱡᱷᱟᱨᱥᱩᱜᱩᱰᱟ ᱩᱰᱟᱹᱱ ᱰᱟᱹᱦᱤ ᱮᱢᱟᱱ ᱥᱩᱨ ᱨᱮ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ ᱠᱷᱚᱱ
ᱵᱟᱱᱚ ᱟᱨ ᱨᱟᱹᱣᱩᱞᱠᱮᱞᱟ ᱨᱮᱞ ᱥᱴᱮᱥᱚᱱ ᱥᱩᱨ ᱨᱮ ᱥᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱨᱟᱺᱪᱤ ᱠᱷᱚᱱ ᱥᱤᱢᱰᱮᱜᱟ ᱫᱷᱟᱵᱤᱡ ᱞᱚᱦᱟᱨᱫᱟᱜᱟ ᱟᱨ ᱜᱩᱢᱞᱟ ᱠᱷᱚᱱ ᱢᱤᱫᱴᱟᱝ ᱱᱟᱣᱟ ᱴᱷᱟᱯᱚᱱ ᱟᱠᱟᱱᱟ ᱨᱮᱞ ᱰᱟᱦᱟᱨ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ
ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ
ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ (ᱵᱚᱨᱢᱤᱥ ᱺ တနင်္သာရီတိုင်းဒေသကြီး, ᱞᱟᱦᱟ ᱛᱮ ᱛᱮᱱᱟᱥᱮᱨᱤᱢ ᱰᱤᱵᱷᱤᱥᱟᱱ) ᱢᱤᱭᱟᱱᱢᱟᱨ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱥᱟᱢᱟᱝ ᱥᱮᱫ ᱛᱷᱟᱭᱞᱮᱱᱰ ᱟᱨ ᱯᱟᱪᱮ ᱥᱮᱫ ᱟᱱᱫᱟᱢᱟᱱ ᱫᱚᱨᱭᱟ ᱛᱟᱞᱟ ᱱᱟᱱᱦᱟ ᱠᱨᱟ ᱚᱛᱥᱮᱞᱮᱫ (ᱠᱨᱟ ᱤᱥᱛᱷᱚᱢᱟᱥ) ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱴᱚᱴᱷᱟ ᱨᱮᱱᱟᱜ ᱮᱛᱚᱢ ᱥᱮᱫ ᱢᱳᱱ ᱯᱚᱱᱚᱛ ᱢᱮᱱᱟᱜ ᱟᱠᱟᱫᱟ ᱾ ᱱᱚᱸᱰᱮ ᱫᱚᱨᱭᱟ ᱟᱨᱮ ᱨᱮ ᱟᱭᱢᱟ ᱫᱤᱯᱢᱟᱞᱟ ᱢᱮᱱᱟᱜᱼᱟ, ᱛᱟᱞᱟ ᱟᱨ ᱠᱚᱧᱮ ᱫᱚᱨᱭᱟ ᱟᱨᱮ ᱥᱮᱫ ᱢᱟᱨᱟᱝ ᱢᱟᱨᱜᱩᱭ ᱫᱤᱯᱢᱟᱞᱟ ᱟᱨ ᱮᱛᱚᱢ ᱥᱮᱫ ᱫᱚᱨᱭᱟ ᱟᱨᱮ ᱠᱟᱹᱴᱤᱡᱽ ᱢᱳᱥᱠᱳᱥ ᱫᱤᱯ ᱠᱚ ᱢᱮᱱᱟᱜᱼᱟ ᱾ ᱴᱚᱴᱷᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱫᱟᱣᱮᱭ ᱾ ᱮᱴᱟᱜ ᱢᱩᱬᱩᱛ ᱥᱚᱦᱚᱨ ᱠᱚ ᱦᱩᱭᱩᱜ ᱠᱟᱱᱟ ᱠᱟᱣᱛᱷᱟᱝ ᱟᱨ ᱢᱟᱭᱮᱠ ᱾ ᱔᱓,᱓᱔᱔.᱙ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱴᱚᱴᱷᱟ ᱨᱮ ᱒᱐᱑᱔ ᱥᱮᱨᱢᱟ ᱦᱚᱲ ᱮᱞ ᱥᱚᱝ ᱞᱮᱠᱟᱛᱮ ᱑,᱔᱐᱖,᱔᱓᱔ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱢᱰᱮᱜᱟ
ᱧᱮᱧᱮᱞ ᱴᱷᱟᱶ
ᱥᱤᱢᱰᱮᱜᱟ ᱨᱮ ᱧᱮᱧᱮᱞ ᱴᱷᱟᱶ ᱨᱮᱱᱟᱜ ᱩᱛᱷᱱᱟᱹᱣ ᱨᱮᱱᱟᱜ ᱯᱚᱥᱵᱤᱞᱤᱴᱤ ᱢᱮᱱᱟᱜᱼᱟ, ᱟᱨ ᱵᱟᱱᱟᱨ ᱰᱮᱢᱚᱥᱴᱤᱠ ᱟᱨ ᱵᱤᱫᱮᱥᱤ ᱧᱮᱧᱮᱞ ᱴᱷᱟᱶ ᱫᱚ ᱟᱴᱨᱮᱠᱴ ᱫᱟᱲᱮᱭᱟ ᱟᱠᱚ ᱾
ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ
ᱧᱩᱛᱩᱢ
ᱢᱳᱱ ᱺ ဏၚ်ကသဳ ᱥᱮ တနၚ်သြဳ, ᱢᱟᱞᱚᱭ ᱺ Tanah Sari (ᱛᱟᱱᱟᱦ ᱥᱟᱨᱤ) ᱦᱟᱱᱛᱷᱟᱣᱟᱫᱤ ᱨᱟᱡᱽ ᱨᱮᱱᱟᱜ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾ ᱱᱚᱣᱟ ᱫᱚ ᱯᱩᱭᱞᱩ ᱟᱭᱩᱛᱷᱟᱭᱟ ᱨᱟᱡᱽ, ᱥᱮᱞᱮᱫ ᱫᱤᱥᱟᱹᱢ ᱟᱨ ᱢᱤᱭᱟᱱᱢᱟᱨ ᱛᱟᱭᱟᱢ ᱛᱮᱭ ᱫᱚᱠᱷᱚᱞ ᱞᱮᱫᱟ ᱾
ᱥᱤᱢᱰᱮᱜᱟ
ᱧᱮᱧᱮᱞ ᱴᱷᱟᱶ
ᱯᱟᱞᱠᱚᱴ ᱵᱤᱨ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ
ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱱᱚᱣᱟ ᱴᱚᱴᱷᱟ ᱯᱮᱭᱟ ᱦᱚᱱᱚᱛ ᱨᱮᱱᱟᱜ ᱜᱮᱞ ᱜᱚᱴᱟᱝ ᱴᱟᱭᱩᱱᱥᱤᱯ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱠᱚ ᱦᱚᱱᱚᱛ ᱫᱚ ᱺ
ᱦᱮᱡᱽᱥᱮᱱ
ᱨᱟᱝᱜᱳᱱ ᱠᱷᱚᱱ ᱦᱟᱯᱛᱟ ᱨᱮ ᱵᱟᱨᱫᱷᱟᱣ ᱨᱮᱞ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱫᱟᱣᱟᱭ ᱨᱮ ᱢᱤᱫ ᱫᱚᱨᱭᱟ ᱵᱚᱱᱫᱚᱨ ᱵᱮᱱᱟᱣ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜᱼᱟ ᱟᱨ ᱢᱤᱫ ᱯᱨᱚᱡᱮᱠᱴ ᱨᱮ ᱱᱚᱣᱟ ᱵᱚᱱᱫᱚᱨ ᱠᱷᱚᱱ ᱵᱮᱝᱠᱚᱠ ᱢᱩᱫ ᱨᱮ ᱢᱤᱫ ᱦᱟᱭᱣᱮ ᱟᱨ ᱢᱤᱫ ᱨᱮᱞ ᱰᱟᱦᱟᱨ ᱥᱮᱞᱮᱫ ᱨᱮᱱᱟᱜ ᱢᱮᱱᱟᱜᱼᱟ ᱾
ᱥᱤᱢᱰᱮᱜᱟ
ᱧᱮᱧᱮᱞ ᱴᱷᱟᱶ
ᱯᱟᱞᱠᱚᱴ ᱵᱤᱨ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱜᱩᱢᱞᱟ ᱟᱨ ᱥᱤᱢᱰᱮᱜᱟ ᱦᱚᱱᱚᱛ ᱨᱮᱱᱟᱜ ᱵᱷᱤᱛᱟᱹᱨ ᱨᱮ ᱦᱤᱡᱩᱜᱼᱟ ᱾ ᱱᱚᱣᱟ ᱜᱩᱢᱞᱟ, ᱥᱤᱢᱰᱮᱜᱟ ᱟᱨ ᱨᱟᱭᱰᱤᱦ ᱵᱞᱚᱠ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱓ ᱨᱮᱱᱟᱜ ᱵᱷᱤᱛᱤᱨ ᱨᱮ ᱧᱩᱨᱩᱜᱼᱟ ᱟᱨ ᱨᱟᱠᱷᱟᱵᱤᱨ ᱫᱚ ᱵᱟᱨ ᱵᱷᱟᱜᱽ ᱨᱮᱱᱟᱜ ᱛᱟᱞᱟᱢᱟᱞᱟ ᱨᱮ ᱦᱟᱴᱤᱧᱚᱜᱼᱟ ᱾ ᱱᱚᱣᱟ ᱨᱟᱠᱷᱟᱵᱤᱨ ᱨᱮ ᱥᱟᱨᱡᱚᱢ, ᱟᱥᱟᱱ, ᱜᱟᱢᱟᱨ, ᱥᱟᱞᱟᱭ, ᱯᱤᱨ, ᱢᱮᱨᱟᱞ, ᱢᱟᱛᱠᱚᱢ, ᱠᱩᱥᱩᱢ ᱟᱨ ᱩᱞ ᱫᱟᱨᱮ ᱠᱚ ᱢᱮᱱᱟᱜᱼᱟ ᱾ ᱱᱚᱸᱰᱮ ᱪᱮᱬᱮ ᱠᱚ ᱵᱤᱨ ᱥᱤᱢ, ᱠᱩᱭᱞᱤ, ᱢᱤᱨᱩ, ᱠᱚᱠᱚᱨ ᱟᱨ ᱯᱷᱤᱥᱟᱱᱴᱥ ᱮᱢᱟᱱ ᱪᱮᱬᱮ ᱠᱚ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱪᱷᱚᱴᱟᱱᱟᱜᱽᱯᱩᱨ ᱵᱩᱨᱩ ᱪᱮᱛᱟᱱ ᱨᱮ ᱰᱮᱠᱠᱟᱱ ᱯᱨᱟᱭᱟᱫᱤᱯ ᱡᱤᱣᱤ ᱥᱟᱬᱮᱥ ᱴᱷᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱟᱹᱰᱤ ᱢᱚᱡᱽ ᱯᱨᱟᱡᱟᱹᱛᱤ ᱞᱮᱠᱟ ᱥᱩᱥᱛᱤ ᱵᱟᱱᱟ, ᱵᱚᱰᱟ ᱵᱤᱧ, ᱯᱮᱸᱜᱚᱞᱤᱱ, ᱦᱮᱸᱫᱮ ᱦᱚᱴᱚᱜ ᱜᱤᱦ ᱠᱨᱮᱱ ᱟᱜ ᱴᱚᱴᱷᱟ ᱨᱮ
ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ
ᱦᱮᱡᱽᱥᱮᱱ
ᱛᱷᱟᱭᱞᱮᱱᱰ ᱥᱟᱶ ᱢᱟᱣ ᱰᱟᱭᱩᱝ ᱡᱮᱡᱟᱹᱛᱤᱭᱟᱹᱨᱤ ᱥᱤᱢᱟᱹᱱᱟ ᱯᱟᱨᱚᱢ (cross-border) ᱪᱮᱠᱯᱚᱭᱮᱴ ᱩᱛᱷᱱᱟᱹᱣ ᱦᱩᱭ ᱟᱠᱟᱱᱟ ᱒᱐᱑᱔ ᱨᱮ ᱾
ᱥᱤᱢᱰᱮᱜᱟ
ᱨᱟᱢ ᱨᱮᱠᱷᱟ ᱫᱷᱟᱢ
ᱨᱟᱢ ᱨᱮᱠᱷᱟ ᱫᱷᱟᱢ ᱱᱚᱣᱟ ᱴᱷᱚᱛᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱧᱮᱧᱮᱞ ᱴᱷᱟᱶ ᱴᱷᱚᱛᱟ ᱢᱮᱱᱟᱜᱼᱟ ᱾ ᱱᱚᱣᱟ ᱢᱤᱫ ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱟᱨ ᱥᱟᱞ ᱠᱮ ᱥᱟᱞ ᱥᱟᱱ ᱠᱩᱱᱟᱹᱢᱤ ᱨᱮ ᱢᱤᱫ ᱯᱟᱛᱟ ᱦᱩᱭᱩᱜᱼᱟ ᱾ ᱚᱱᱠᱟ ᱠᱚ ᱢᱮᱱᱟ, ᱡᱮ ᱵᱷᱟᱜᱽᱣᱟᱱ ᱨᱟᱢ ᱥᱟᱞᱟᱜ ᱥᱤᱛᱟᱹ ᱟᱨ ᱵᱚᱦᱟ ᱞᱚᱠᱷᱚᱱ ᱫᱚ ᱱᱚᱣᱟ ᱴᱷᱟᱶ ᱫᱟᱬᱟ ᱟᱠᱟᱫᱟ ᱟᱨ ᱚᱸᱰᱮ ᱟᱡᱟᱜ ᱪᱷᱟᱯ (ᱯᱷᱩᱰ ᱯᱨᱤᱸᱴ) ᱢᱮᱱᱟᱜᱼᱟ ᱾ ᱟᱨ ᱠᱮᱫ ᱟᱨᱪᱚᱣᱞᱚᱡᱤᱠᱟᱞ (Archaeological) ᱥᱟᱝᱨᱪᱟᱱᱟᱭ (structures) ᱞᱮᱠᱟ ᱟᱜᱽᱱᱤ ᱠᱩᱸᱰ, ᱪᱚᱨᱚᱱ ᱯᱟᱫᱩᱠᱟ, ᱥᱤᱛᱟᱹ ᱪᱩᱞᱦᱮ,ᱜᱩᱯᱴ ᱜᱟᱝ ᱮᱢᱟᱱ ᱠᱷᱚᱱ ᱵᱟᱰᱟᱭᱚ ᱟ ᱡᱮ ᱵᱟᱱᱣᱟᱥ ᱯᱮᱨᱤᱭᱚᱰ ᱟᱜ ᱦᱤᱡᱩᱜ ᱩᱱᱤᱫᱚ ᱱᱚᱣᱟ ᱰᱟᱦᱟᱨ ᱛᱮ ᱯᱟᱞᱟᱱ (Pursuance) ᱠᱮᱫᱼᱟ ᱾ ᱠᱮᱥᱚᱞᱯᱩᱨᱼ ᱵᱤᱨᱩᱜᱟᱲ ᱥᱟᱦᱤ ᱜᱷᱟᱨᱚᱸᱡᱽ ᱫᱚ ᱱᱚᱣᱟ ᱴᱷᱟᱶ ᱨᱮᱱᱟᱜ ᱮ ᱩᱭᱦᱟᱹᱨ ᱠᱮᱫᱼᱟ ᱟᱨ ᱱᱚᱣᱟ ᱩᱛᱷᱱᱟᱹᱣ ᱠᱮᱫᱼᱟ ᱾
ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ
ᱥᱮᱪᱮᱫ
ᱢᱤᱭᱟᱱᱢᱟᱨ ᱨᱮ ᱥᱮᱪᱮᱫ ᱥᱩᱵᱤᱫᱷ ᱠᱚ ᱭᱮᱝᱜᱳᱱ ᱟᱨ ᱢᱟᱱᱰᱟᱞᱟᱭ ᱞᱮᱠᱟᱱ ᱥᱚᱦᱚᱨ ᱵᱟᱨᱦᱮ ᱟᱹᱰᱤ ᱠᱚᱢ ᱜᱮᱭᱟ ᱾ ᱥᱚᱨᱠᱟᱨ ᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱴᱚᱴᱷᱟ ᱨᱮᱱ ᱑᱐% ᱯᱨᱟᱭᱢᱟᱨᱤ ᱯᱟᱹᱴᱷᱹᱣᱟᱹ ᱜᱮ ᱩᱥᱩᱞ ᱵᱤᱨᱫᱟᱹᱜᱟᱲ ᱨᱮ ᱠᱚ ᱪᱟᱞᱟᱣ ᱫᱟᱨᱮᱭᱟᱜᱼᱟ ᱾ ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ ᱨᱮᱱᱟᱜ ᱥᱟᱱᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱜᱮ ᱫᱟᱣᱟᱭ ᱟᱨ ᱢᱟᱭᱮᱠ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱥᱤᱢᱰᱮᱜᱟ
ᱰᱟᱸᱜᱽᱲᱤ
ᱰᱟᱸᱜᱽᱲᱤ ᱵᱞᱚᱠ ᱵᱚᱞᱵᱟ ᱨᱮ ᱢᱮᱱᱟᱜᱼᱟ ᱾ ᱢᱤᱫ ᱡᱷᱟᱨᱱᱟ ᱵᱷᱤᱥᱤᱴᱚᱨ (visitors) ᱫᱚ ᱡᱟᱴᱟᱜ ᱜᱚᱣ ᱟ ᱾ ᱱᱚᱣᱟ ᱯᱤᱠᱱᱤᱠ ᱥᱯᱚᱨᱴ ᱨᱮᱱᱟᱜ ᱨᱩᱯ ᱨᱮ ᱩᱛᱷᱱᱟᱹᱣ ᱟᱠᱟᱱᱟ ᱾ ᱱᱚᱣᱟ ᱥᱤᱢᱰᱮᱜᱟ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱟᱨ ᱠᱮᱨᱥᱟᱭ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ
ᱦᱚᱨᱢᱚᱥᱟᱶᱟᱨ
ᱢᱤᱭᱟᱱᱢᱟᱨ ᱨᱮᱱᱟᱜ ᱦᱚᱨᱢᱚᱥᱟᱶᱟᱨ ᱟᱹᱰᱤ ᱜᱟᱱ ᱫᱚ ᱵᱟᱝ ᱵᱷᱟᱜᱮᱭᱟ ᱾ ᱥᱚᱨᱠᱟᱨ ᱫᱤᱥᱚᱢ ᱡᱤᱰᱤᱯᱤ ᱨᱮᱱᱜᱟ ᱐.᱕% ᱠᱷᱚᱱ ᱓% ᱢᱩᱫ ᱨᱮ ᱢᱤᱫ ᱡᱟᱜᱟ ᱨᱮᱭ ᱠᱷᱚᱨᱪᱟᱭᱟ ᱾ ᱡᱟᱦᱟ ᱫᱚ ᱡᱮᱜᱮᱛ ᱫᱤᱥᱚᱢ ᱠᱚᱨᱮᱱᱟᱜ ᱞᱤᱥᱴ ᱨᱮ ᱟᱹᱰᱤ ᱞᱟᱛᱟᱨ ᱨᱮ ᱢᱮᱱᱟᱜᱼᱟ ᱾ ᱛᱤᱠᱪᱷᱟᱹ ᱠᱷᱚᱨᱪᱟ ᱧᱩᱛᱩᱢ ᱛᱮᱫ ᱜᱮ ᱵᱤᱱᱟᱹ ᱯᱩᱭᱥᱟᱹ ᱠᱟᱱᱟ, ᱢᱮᱱ ᱠᱷᱟᱱ ᱟᱥᱚᱞ ᱨᱮ ᱨᱩᱜᱤ (patient) ᱠᱚ ᱨᱟᱱ ᱟᱨ ᱥᱚᱨᱠᱟᱨᱤ ᱛᱤᱠᱪᱷᱟᱹ ᱛᱟᱞᱢᱟ ᱠᱚᱨᱮ ᱦᱚᱸ ᱠᱟᱹᱣᱰᱤ ᱮᱢ ᱦᱩᱭᱩᱜ ᱛᱟᱠᱚ ᱜᱮᱭᱟ ᱾
ᱥᱤᱢᱰᱮᱜᱟ
ᱠᱮᱛᱩᱧᱜᱟ ᱫᱷᱟᱢ
ᱵᱟᱱᱚ, ᱥᱤᱢᱰᱮᱜᱟ ᱨᱮ ᱢᱮᱱᱟᱜᱼᱟ ᱠᱮ ᱠᱮᱛᱩᱧᱜᱟ ᱫᱷᱟᱢ ᱟᱹᱰᱤ ᱞᱟᱠᱛᱤ ᱭᱟᱱ ᱱᱟᱜᱟᱢ ᱴᱷᱟᱵ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱟᱨᱪᱚᱣᱞᱚᱡᱤᱠᱟᱞ ᱥᱟᱨᱣᱮᱭ (ᱮ.ᱮᱥ.ᱟᱭᱤ.) ᱨᱮᱱᱟᱜ ᱞᱮᱠᱟᱛᱮ ᱱᱚᱣᱟ ᱴᱷᱟᱶ ᱵᱩᱫᱷᱫ ᱡᱩᱜᱽ ᱛᱟᱦᱮᱸ ᱠᱟᱱᱟ ᱾ ᱠᱮᱛᱩᱧᱜᱟ ᱫᱷᱟᱢ ᱨᱮ ᱵᱩᱫᱷᱫ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱨᱛᱤ ᱞᱟᱜᱟᱣ ᱞᱮᱱᱟ ᱠᱚ ᱾ ᱥᱟᱢᱨᱟᱴ ᱟᱥᱚᱠ ᱫᱚ ᱠᱟᱞᱤᱝ ᱞᱟᱹᱲᱦᱟᱹᱭ ᱛᱟᱭᱚᱢ ᱯᱟᱴᱞᱤᱯᱩᱛᱨᱟ ᱨᱮ ᱨᱩᱣᱟᱲ ᱚᱠᱛᱚ ᱱᱩᱠᱩ ᱢᱩᱨᱛᱤ ᱫᱚ ᱴᱷᱟᱯᱚᱱ ᱠᱮᱫ ᱠᱚᱣᱟ ᱾
ᱨᱟᱡᱟᱰᱮᱨᱟ
ᱨᱟᱡᱟᱰᱮᱨᱟ ᱛᱷᱟᱛᱷᱮᱛᱟᱸᱜᱮᱨ, ᱥᱤᱢᱰᱮᱜᱟ ᱨᱮ ᱢᱮᱱᱟᱜᱼᱟ ᱾ ᱪᱷᱤᱸᱫᱟ ᱜᱟᱰᱟ ᱨᱮ ᱢᱤᱫ ᱡᱷᱟᱨᱱᱟ ᱢᱮᱱᱟᱜᱼᱟ ᱟᱫᱚ ᱢᱤᱫ ᱯᱷᱮᱢᱚᱥ ᱯᱤᱠᱱᱤᱠ ᱴᱷᱟᱶ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱢᱰᱮᱜᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱧᱮᱞᱡᱚᱝ ᱴᱷᱟᱶ
ᱟᱤ ᱠᱤᱡᱣᱱᱟ
ᱟᱤ ᱠᱤᱡᱣᱱᱟ (ᱡᱟᱯᱟᱱᱤᱡᱽ ᱯᱟᱹᱨᱥᱤ: キズナアイ) ᱡᱟᱯᱟᱱᱤᱡᱽ virtual YouTuber
ᱤᱱᱫᱚᱨ ᱠᱷᱚᱸᱰ
ᱤᱱᱫᱚᱨ ᱠᱷᱚᱸᱰ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱚᱛᱱᱚᱜ ᱠᱟᱱᱟ ᱾ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱤᱱᱫᱚᱨ ᱠᱟᱱᱟ ᱾
ᱠᱷᱚᱸᱰ ᱨᱮ ᱤᱱᱫᱚᱨ, ᱵᱟᱲᱣᱟᱱᱤ, ᱵᱩᱨᱦᱟᱱᱯᱩᱨ, ᱫᱷᱟᱨ, ᱡᱷᱟᱵᱩᱣᱟ, ᱠᱷᱟᱸᱰᱣᱟ, ᱠᱷᱟᱨᱜᱚᱱ ᱟᱨ ᱟᱞᱤᱨᱟᱡᱽᱯᱩᱨ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱱᱫᱚᱨ ᱠᱷᱚᱸᱰ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱷᱚᱸᱰ ᱠᱚ
ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤᱠᱚ
thumb|450x450px|ᱮ ᱜᱚᱴᱟ ᱮᱥᱤᱭᱟ ᱨᱮ ᱟᱭᱢᱟ ᱜᱟᱱ ᱯᱟᱹᱨᱥᱤ ᱜᱮ ᱨᱚᱲᱚᱜ ᱠᱟᱱᱟ, ᱱᱚᱶᱟ ᱠᱚ ᱯᱟᱹᱨᱥᱤ ᱮᱴᱟᱜ ᱮᱴᱟᱜ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱠᱟᱱᱟ ᱟᱨ ᱟᱫᱚᱢ ᱫᱚ ᱮᱠᱞᱟ ᱯᱟᱹᱨᱥᱤ ᱦᱚᱸ ᱠᱟᱱᱟ ᱾ ᱢᱩᱬᱩᱛ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱚᱫᱚ ᱦᱩᱭᱩᱜ ᱠᱟᱱᱟ ᱟᱞᱴᱤᱠ, ᱚᱥᱴᱨᱳᱼᱮᱥᱤᱭᱟᱴᱤᱠ, ᱚᱥᱴᱨᱳᱱᱮᱥᱤᱭᱟᱱ, ᱠᱚᱠᱮᱥᱤᱭᱟᱱ, ᱰᱨᱟᱵᱷᱮᱰᱤᱭᱟᱱ, ᱤᱱᱫᱳᱼᱤᱣᱨᱳᱯᱤᱭᱟᱱ, ᱟᱯᱷᱨᱳᱼᱮᱥᱤᱭᱟᱴᱤᱠ, ᱥᱟᱭᱵᱮᱨᱤᱭᱟᱱ, ᱪᱤᱱᱟᱼᱛᱤᱵᱵᱚᱛᱤ ᱟᱨ ᱠᱨᱟᱼᱫᱟᱭ ᱾ ᱥᱟᱱᱟᱢ ᱫᱚ ᱵᱟᱝ, ᱛᱚᱵᱮ ᱡᱟᱹᱥᱛᱤ ᱜᱟᱱ ᱨᱮᱭᱟᱜ ᱜᱮ ᱟᱹᱰᱤ ᱢᱟᱬᱮ ᱚᱞ ᱫᱚᱦᱚ ᱱᱟᱜᱟᱢ ᱢᱮᱱᱟᱜᱼᱟ ᱾
ᱯᱟᱹᱨᱥᱤ ᱜᱷᱟᱨᱚᱸᱡᱽ
thumb|300x300px|Ethnolinguistic distribution in Central/Southwest Asia of the Altaic, Caucasian, Afroasiatic (Hamito-Semitic) and [[ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ|Indo-European families.]]
ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ
ᱮᱥᱤᱭᱟ ᱟᱨ ᱤᱣᱨᱳᱯ ᱵᱟᱨᱭᱟ ᱱᱚᱱᱠᱟᱱ ᱢᱟᱦᱟᱫᱮᱥ ᱠᱟᱱᱟ ᱡᱟᱦᱟ ᱨᱮ ᱡᱟᱹᱥᱛᱤ ᱜᱟᱱ ᱫᱤᱥᱚᱢ ᱜᱮ ᱱᱤᱡᱮᱨᱟᱜ ᱱᱮᱴᱤᱵᱷ ᱯᱟᱹᱨᱥᱤ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫᱽ ᱠᱟᱱᱟ, ᱛᱚᱵᱮ ᱤᱝᱞᱤᱥ ᱦᱚᱸ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾
ᱥᱟᱱᱛᱟᱲᱤ ᱞᱮᱠᱷᱟ
ᱥᱟᱱᱛᱟᱲᱤ ᱞᱮᱠᱷᱟ ᱟᱨ ᱞᱮᱠᱷᱟ ᱠᱚ ᱨᱮᱱᱟᱜ ᱧᱩᱛᱩ ᱠᱚ ᱾
ᱢᱚᱱᱟᱞᱤᱥᱟ
ᱢᱚᱱᱟᱞᱤᱥᱟ (Monalisa) ᱫᱚ ᱜᱮᱞ ᱛᱩᱨᱩᱭ ᱥᱟᱭ ᱟᱱᱟᱜ ᱥᱮᱨᱢᱟ ᱚᱠᱛᱮ ᱨᱮ ᱤᱴᱟᱞᱤ ᱨᱮ ᱜᱟᱹᱠᱷᱩᱲ ᱥᱪᱤᱛᱟᱹᱨ ᱵᱟᱰᱚᱡᱤ ᱞᱤᱭᱚ-ᱱᱟᱨᱰ-ᱫᱟ-ᱵᱮᱱᱥᱤ (Leonardo da Vinci, ᱑᱘᱕᱒-᱑᱕᱑᱙) ᱦᱚᱛᱮ ᱛᱮ ᱵᱤᱱᱟᱣ ᱞᱮᱱ, ᱢᱤᱫᱴᱮᱱ ᱢᱩᱴᱷᱟᱹᱱ ᱨᱮᱭᱟᱜ ᱧᱩᱛᱩᱢ ᱠᱟᱱᱟ ᱢᱯᱱᱟᱞᱤᱥᱟ|
ᱥᱟᱱᱛᱟᱲᱤ ᱞᱮᱠᱷᱟ
0. ᱥᱩᱱ
ᱢᱚᱱᱟᱞᱤᱥᱟ
ᱞᱤᱭᱚ ᱱᱟᱨᱰ ᱫᱚ ᱑᱕᱐᱓ ᱥᱮᱨᱢᱟ ᱠᱷᱚᱱ ᱑᱕᱐᱗ ᱥᱮᱨᱢᱟ ᱦᱟᱹᱵᱤᱡ ᱱᱤᱭᱟᱹ ᱢᱩᱴᱷᱟᱟᱹᱮ ᱵᱮᱱᱟᱣ ᱯᱩᱨᱟᱹᱣ ᱞᱮᱫᱟ| ᱢᱩᱴᱷᱟᱹᱱ ᱨᱮᱮᱭᱟᱜ ᱡᱮᱮᱞᱮᱧ ᱫᱚ ᱗᱗ ᱪᱮᱱᱴᱤ ᱢᱤᱴᱴᱟᱨ ᱟᱨ ᱚᱥᱟᱨ ᱫᱚ ᱕᱓ ᱪᱮᱱᱴᱤ ᱢᱤᱴᱟᱟᱨ| ᱱᱤᱭᱟᱹ ᱪᱤᱛᱟᱹᱨ ᱨᱮ ᱞᱤᱭᱚ-ᱱᱟᱨᱰ-ᱫᱟ ᱵᱷᱮᱱᱥᱤ ᱫᱚ ᱟᱡᱟᱜ ᱵᱟᱨᱭᱟ ᱠᱟᱭᱫᱟ 'ᱥᱩᱢᱮᱱᱴᱚ' (Sumato)ᱭᱮ ᱞᱟᱟᱲᱪᱟᱲ ᱞᱮᱫᱟ|
ᱱᱟᱜᱟᱢ
ᱞᱤᱭᱚ ᱱᱟᱨᱰ ᱫᱟ ᱵᱷᱤᱱᱤᱥᱤ ᱫᱚ ᱑᱕᱐᱓ ᱠᱷᱚᱱ ᱑᱕᱐᱖ ᱥᱮᱨᱢᱟ ᱛᱟᱞᱟ ᱨᱮ ᱢᱤᱫᱴᱮᱱ ᱯᱟᱭᱤᱱ ᱠᱟᱴ ᱨᱮ ᱱᱚᱣᱟ ᱪᱤᱛᱟᱹᱨ ᱫᱚᱭ ᱵᱮᱱᱟᱣ ᱞᱮᱫᱟ| ᱪᱤᱛᱟᱹᱨ ᱦᱩᱱᱟᱹᱨ ᱨᱮᱭᱟᱜ ᱱᱟᱜᱟᱢ ᱨᱮ ᱱᱤᱭᱟᱹ ᱪᱤᱛᱟᱹᱨ ᱞᱮᱠᱟᱱ ᱟᱨ ᱮᱴᱟᱜ ᱪᱤᱛᱟᱹᱨ ᱱᱤᱱᱟᱹᱜ ᱜᱟᱞᱚᱪ ᱥᱮ ᱰᱟᱢ ᱰᱟᱦᱮ ᱵᱟᱝ ᱦᱩᱭ ᱟᱠᱟᱱᱟᱟ| ᱱᱚᱣᱟ ᱨᱮᱭᱟᱜ ᱢᱤᱫ ᱮᱥᱠᱟᱨ ᱚᱡᱮ ᱫᱚ ᱦᱩᱭᱩᱜ ᱠᱟᱱᱟ, ᱢᱚᱱᱟᱞᱤᱥᱟ ᱣᱟᱜ ᱢᱩᱞᱩᱡ ᱞᱟᱱᱫᱟ ᱚᱠᱟ ᱫᱚ ᱛᱟᱭᱚᱢ ᱫᱟᱨᱟᱢ ᱟᱭᱢᱟ ᱠᱩᱠᱞᱤ ᱡᱟᱱᱟᱢ ᱟᱠᱟᱫ|ᱱᱟᱦᱟᱜ ᱱᱚᱣᱟ ᱫᱚ ᱯᱮᱨᱤᱥ ᱨᱮᱭᱟᱜ ᱞᱭᱩᱵᱽ ᱢᱤᱣᱡᱤᱭᱟᱱ ᱨᱮ ᱠᱚ ᱨᱟᱠᱷᱟ ᱫᱚᱦᱚ ᱟᱠᱟᱫᱟ| ᱱᱚᱣᱟ ᱪᱤᱛᱟᱹᱨ ᱫᱚ ᱪᱤᱛᱟᱹᱨᱤᱭᱟᱹᱣᱟᱜ ᱢᱚᱱ ᱠᱩᱥᱤ ᱥᱚᱨᱮᱥ ᱪᱤᱛᱟᱹᱨ, ᱜᱷᱟᱱᱮ ᱜᱷᱟᱹᱲᱤ ᱟᱡ ᱥᱟᱶ ᱛᱮ ᱜᱮᱭᱮ ᱫᱚᱦᱚ ᱠᱚᱜ ᱠᱟᱱ ᱛᱟᱦᱮᱸᱠᱟᱱᱟ| ᱟᱨ ᱩᱱᱤ ᱟᱡ ᱜᱮᱭᱮ ᱢᱮᱱᱮᱫ ᱴᱟᱦᱮᱸ ᱠᱟᱱᱟ ᱡᱮ, ᱱᱤᱭᱟᱹ ᱫᱚ ᱤᱧᱟᱜ ᱥᱚᱨᱮᱱ ᱪᱤᱛᱟᱹᱨ ᱜᱟᱭᱟᱱ ᱠᱟᱹᱢᱤ ᱠᱟᱱᱟ|ᱮᱱᱨᱮᱸ ᱦᱚᱸ ᱢᱚᱱᱟᱞᱤᱥᱟ ᱤᱫᱤ ᱠᱟᱛᱮ ᱟᱹᱰᱤ ᱟᱭᱢᱟ ᱠᱟᱛᱷᱟ ᱠᱚ ᱢᱮᱱᱟᱜ ᱟᱠᱟᱫᱟ| ᱟᱫᱚᱢ ᱠᱷᱚᱱᱫᱽᱨᱚᱝᱤᱭᱟᱹ ᱫᱚ ᱠᱚ ᱢᱮᱱᱮᱫᱟ ᱡᱮ ᱵᱟᱝᱢᱟ ᱢᱚᱱᱟᱞᱤᱥᱟ ᱫᱚ ᱠᱟᱱᱟ ᱞᱤᱭᱚ ᱱᱟᱨᱰ ᱫᱟ ᱵᱷᱮᱱᱥᱤ ᱨᱮᱱ ᱮᱝᱜᱟᱛ ᱟᱨ ᱚᱠᱚᱭ ᱫᱚ ᱠᱚ ᱢᱮᱱᱮᱫᱟ ᱜᱟᱛᱮ ᱠᱩᱲᱤ| ᱢᱮᱱ ᱠᱷᱟᱱ ᱱᱟᱦᱟᱜ ᱠᱚᱢᱯᱤᱭᱩᱴᱟᱨ ᱵᱤᱱᱤᱰᱟᱹᱣ ᱨᱮ ᱥᱟᱹᱵᱤᱛᱚᱜ ᱠᱟᱱᱟ ᱵᱟᱝᱢᱟ, ᱚᱱᱟ ᱪᱤᱛᱟᱹᱨ ᱫᱚ ᱞᱤᱭᱚ ᱱᱟᱨᱰ ᱫᱟ ᱵᱷᱮᱱᱥᱤ ᱥᱟᱶ ᱱᱟᱥᱮ ᱢᱤᱞᱟᱹᱣ ᱧᱮᱞᱚᱜ ᱠᱟᱱᱟ|ᱚᱱᱟ ᱛᱮ ᱠᱚ ᱢᱚᱱᱮᱭᱮᱫᱟ, ᱢᱚᱱᱟᱞᱤᱥᱟ ᱪᱤᱛᱟᱹᱨ ᱠᱟᱹᱢᱤ ᱨᱮ ᱫᱚ ᱵᱟᱝ ᱫᱚ ᱠᱚᱲᱟ ᱵᱟᱝᱫᱚ ᱠᱩᱲᱤ ᱠᱟᱱᱮ| ᱱᱟᱦᱟᱜ ᱚᱠᱛᱮ ᱨᱮᱱ ᱚᱱᱚᱞᱤᱭᱟᱹ ᱰᱮᱱ ᱵᱽᱨᱟᱣᱩᱱ ᱟᱜ ᱥᱚᱨᱮᱥ ᱯᱚᱛᱚᱵ ᱫᱟ ᱫᱽᱭᱚ ᱵᱷᱤᱱᱥᱤ ᱠᱚᱰ ᱥᱚᱫᱚᱨ ᱛᱟᱭᱚᱢ ᱦᱚᱲ ᱠᱚᱣᱟᱜ ᱢᱚᱱᱮ ᱨᱮᱭᱟᱜ ᱦᱩᱫᱤᱥ ᱪᱤᱱᱛᱟᱹ ᱵᱚᱫᱚᱞ ᱟᱠᱟᱱᱟ, ᱟᱨ ᱱᱟᱣᱟ ᱱᱟᱣᱟ ᱦᱟᱦᱟᱲᱟᱣᱟᱜ ᱠᱚ ᱥᱤᱨᱡᱟᱹᱣᱚᱜ ᱠᱟᱱᱟ|
ᱥᱟᱱᱛᱟᱲᱤ ᱞᱮᱠᱷᱟ
᱓. ᱯᱮ ᱔. ᱯᱩᱱ ᱕. ᱢᱚᱬᱮ ᱖. ᱛᱩᱨᱩᱭ ᱗. ᱮᱭᱟᱭ ᱘. ᱤᱨᱟᱹᱞ ᱙. ᱟᱨᱮ ᱑᱐. ᱜᱮᱞ ᱑᱑. ᱜᱮᱢᱤᱫ   ᱥᱮ  "ᱢᱤᱫ ᱜᱮᱞ ᱢᱤᱫ" ᱑᱒. ᱜᱮᱵᱟᱨ ᱑᱓. ᱜᱮᱯᱮ ᱑᱔. ᱜᱮᱯᱩᱱ ᱑᱕. ᱜᱮᱢᱚᱬ ᱑᱖. ᱜᱮᱛᱩᱨ ᱑᱗. ᱜᱮᱭᱟᱭ ᱑᱘. ᱜᱮᱨᱟᱹᱞ ᱑᱙. ᱜᱮ ᱟᱨ ᱒᱐. ᱵᱟᱨ ᱜᱮᱞ ᱒᱑. ᱵᱟᱜᱮᱢᱤᱫ ᱒᱒. ᱵᱟᱜᱮᱵᱟᱨ ᱒᱓. ᱵᱟᱜᱮᱯᱮ ᱒᱔. ᱵᱟᱜᱮᱯᱩᱱ ᱒᱕. ᱵᱟᱜᱮᱢᱚᱬ ᱒᱖. ᱵᱟᱜᱮᱛᱩᱨ ᱒᱗. ᱵᱟᱜᱮᱭᱟᱭ ᱒᱘. ᱵᱟᱜᱮᱨᱟᱹᱞᱟ ᱒᱙. ᱵᱟᱜᱮ ᱟᱨᱮ ᱓᱐. ᱯᱮ ᱜᱮᱞ ᱓᱑. ᱯᱮᱜᱮᱢᱤᱫ ᱓᱒. ᱯᱮᱜᱮᱵᱟᱨ ᱓᱓. ᱯᱮᱜᱮᱯᱮ ᱓᱔. ᱯᱮᱜᱮᱯᱩᱱ ᱓᱕. ᱯᱮᱜᱮᱢᱚᱬ ᱓᱖. ᱯᱮᱜᱮᱛᱩᱨ ᱓᱗. ᱯᱮᱜᱮᱭᱟᱭ ᱓᱘. ᱯᱮᱜᱮᱨᱟᱹᱞ ᱓᱙. ᱯᱮᱜᱮ ᱟᱨ ᱔᱐. ᱯᱩᱱ ᱜᱮᱞ ᱔᱑. ᱯᱩᱜᱮᱢᱤᱫ ᱔᱒. ᱯᱩᱜᱮᱵᱟᱨ ᱔᱓. ᱯᱩᱜᱮᱯᱮ ᱔᱔. ᱯᱩᱜᱮᱯᱩᱱ ᱔᱕. ᱯᱩᱜᱮᱢᱚᱬ ᱔᱖. ᱯᱩᱜᱮᱛᱩᱨ ᱔᱗. ᱯᱩᱜᱮᱭᱟᱭ ᱔᱘. ᱯᱩᱜᱮᱨᱟᱹᱞ ᱔᱙. ᱯᱩᱜᱮ ᱟᱨ ᱕᱐. ᱢᱚᱬᱮ ᱜᱮᱞ ᱕᱑. ᱢᱚᱜᱮᱢᱤᱫ ᱕᱒. ᱢᱚᱜᱮᱵᱟᱨ ᱕᱓. ᱢᱚᱜᱮᱯᱮ ᱕᱔. ᱢᱚᱜᱮᱯᱩᱱ ᱕᱕. ᱢᱚᱜᱮᱢᱚᱬ ᱕᱖. ᱢᱚᱜᱮᱛᱩᱨ ᱕᱗. ᱢᱚᱜᱮᱭᱟᱭ ᱕᱘. ᱢᱚᱜᱮᱨᱟᱹᱞ ᱕᱙. ᱢᱚᱜᱮ ᱟᱨ ᱖᱐. ᱛᱩᱨᱩᱭ ᱜᱮᱞ ᱖᱑. ᱛᱩᱜᱮᱢᱤᱫ ᱖᱒. ᱛᱩᱜᱮᱵᱟᱨ ᱖᱓. ᱛᱩᱜᱮᱯᱮ ᱖᱔. ᱛᱩᱜᱮᱯᱩᱱ ᱖᱕. ᱛᱩᱜᱮᱢᱚᱬ ᱖᱖. ᱛᱮᱜᱮᱛᱩᱨ ᱖᱗. ᱛᱩᱜᱮᱭᱟᱭ ᱖᱘. ᱛᱩᱜᱮᱨᱟᱹᱞ ᱖᱙. ᱛᱩᱜᱮ ᱟᱨ ᱗᱐. ᱮᱭᱟᱭ ᱜᱮᱞ ᱗᱑. ᱮᱜᱮᱢᱤᱫ ᱗᱒. ᱮᱜᱮᱵᱟᱨ ᱗᱓. ᱮᱜᱮᱯᱮ ᱗᱔. ᱮᱜᱮᱯᱩᱱ ᱗᱕. ᱮᱜᱮᱢᱚᱬ ᱒᱖. ᱮᱜᱮᱛᱩᱨ ᱗᱗. ᱮᱜᱮᱭᱟᱭ ᱗᱘. ᱮᱜᱮᱨᱟᱹᱞ ᱗᱙. ᱮᱜᱜᱮ ᱟᱨ ᱘᱐ ᱤᱜᱮᱞ ᱘᱑. ᱤᱜᱮᱢᱤᱫ ᱘᱒. ᱤᱜᱮᱵᱟᱨ ᱘᱓. ᱤᱜᱮᱯᱮ ᱘᱔. ᱤᱜᱮᱯᱩᱱ ᱘᱕. ᱤᱜᱮᱢᱚᱬ ᱘᱖. ᱤᱜᱮᱛᱩᱨ ᱘᱗. ᱤᱜᱮᱭᱟᱭ ᱘᱘. ᱤᱜᱮᱨᱟᱹᱞ ᱘᱙. ᱤᱨᱟᱹᱞ ᱜᱮᱞ ᱟᱨᱮ ᱙᱐. ᱟᱨᱮ ᱜᱮᱞ ᱙᱑. ᱟᱜᱮᱢᱤᱫ ᱙᱒. ᱟᱜᱮᱵᱟᱨ ᱙᱓. ᱟᱜᱮᱯᱮ ᱙᱔. ᱟᱜᱮᱯᱩᱱ ᱙᱕. ᱟᱜᱮᱢᱚᱬ ᱙᱖. ᱟᱜᱮᱛᱩᱨ ᱙᱗. ᱟᱜᱮᱭᱟᱭ ᱙᱘. ᱟᱜᱮᱨᱟᱹᱞ ᱙᱙. ᱟᱨᱮ ᱜᱮᱞ ᱟᱨᱮ ᱑᱐᱐. ᱢᱤᱫᱥᱟᱭ
ᱪᱟᱢᱵᱟ ᱦᱚᱱᱚᱛ
ᱪᱟᱢᱵᱟ ᱦᱚᱱᱚᱛ ᱫᱚ ᱠᱚᱸᱭᱮᱸ-ᱯᱟᱪᱷᱮ ᱥᱤᱧᱚᱛ ᱦᱤᱢᱟᱪᱚᱞ ᱯᱨᱫᱮᱥ ᱨᱮᱱᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ|ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱦᱚᱱᱚᱛ ᱪᱟᱢᱵᱟ ᱠᱟᱱ ᱜᱮᱭᱟ|ᱰᱮᱞ ᱦᱟᱣᱥᱤ, ᱠᱷᱟᱡᱡᱟᱨ ᱟᱨ ᱪᱩᱨᱟ ᱵᱮᱰᱟ ᱫᱚ ᱠᱚᱸᱭᱮᱸ ᱵᱮᱰᱟ ᱨᱮ ᱦᱚᱲ ᱠᱚᱣᱟᱜ ᱢᱤᱫ ᱟᱹᱰᱤ ᱢᱟᱨᱟᱝ ᱧᱮᱧᱮᱞ ᱴᱷᱟᱹᱭ ᱠᱟᱱᱟ|ᱪᱟᱢᱵᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱠᱟᱱᱟ|ᱚᱛ-ᱦᱟᱥᱟ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱖,᱕᱒᱘ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ|᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱕᱑᱙,᱐᱘᱐ ᱡᱚᱱᱟ ᱦᱚᱲ ᱠᱚ ᱛᱟᱸᱦᱮᱸ ᱠᱟᱱᱟ|
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱪᱟᱢᱵᱟ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱕᱑᱙,᱐᱘᱐ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱠᱮᱯ ᱣᱟᱨᱫᱮ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ| ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱕᱔᱔ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱘᱐ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱪᱟᱢᱵᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱒ᱹ᱕᱘%᱾ ᱪᱟᱢᱵᱟ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱘᱙ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱗᱓ᱹ᱑᱙%᱾ ᱜᱟᱰᱰᱤᱥ ᱱᱟᱝᱜᱽᱨᱟᱦᱟ ᱫᱚ ᱥᱟᱝᱜᱮ ᱦᱚᱲ ᱜᱤᱨᱟᱹᱵᱟᱥᱟ ᱟᱠᱟᱱᱟ ᱱᱟᱝᱜᱽᱨᱟᱦᱟ ᱠᱟᱱᱟ|
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱟᱜ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱪᱟᱢᱟ ᱦᱚᱱᱚᱛ ᱦᱚᱸ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱠᱚ ᱞᱮᱠᱷᱟ ᱢᱤᱞᱟ.ᱣ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱪᱟᱢᱟᱵᱟ ᱦᱚᱱᱚᱛ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱵᱟᱨᱭᱟ ᱦᱚᱱᱚᱛ ᱫᱚ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ|
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱪᱟᱢᱵᱟ ᱦᱚᱱᱚᱛ ᱨᱮ ᱒᱓% ᱦᱤᱸᱥ ᱦᱚᱲ ᱜᱮ ᱪᱟᱢᱵᱤᱭᱟᱞᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱒᱒% ᱦᱤᱸᱥ ᱦᱚᱲ ᱫᱚ ᱜᱟᱰᱰᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱑᱔% ᱦᱤᱸᱥ ᱦᱚᱲ ᱫᱚ ᱪᱩᱨᱟᱞᱤ ᱯᱟᱹᱨᱥᱤ ᱠᱚ ᱠᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱓ᱹ᱕% ᱦᱤᱸᱥ ᱦᱚᱲ ᱫᱚ ᱯᱟᱝᱣᱟᱞᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱒ᱹ᱙% ᱦᱤᱸᱥ ᱦᱚᱲ ᱫᱚ ᱵᱷᱟᱴᱤᱭᱟᱞᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ,ᱥᱟᱭ ᱠᱟᱲᱟ ᱒ᱹ᱙% ᱦᱤᱸᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱑ᱹ᱙% ᱦᱤᱸᱥ ᱦᱚᱲ ᱫᱚ ᱜᱩᱡᱟᱨᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱑ᱹ᱓% ᱦᱤᱸᱥ ᱦᱚᱲ ᱫᱚ ᱠᱟᱥᱢᱤᱨᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ,ᱟᱨ ᱥᱟᱭ ᱠᱟᱲᱟ ᱑ᱹ᱑% ᱦᱤᱸᱥ ᱦᱚᱲ ᱫᱚ ᱠᱟᱥᱢᱤᱨᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱᱛ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱵᱤᱨᱥᱟ ᱢᱩᱱᱰᱟ
ᱜᱤᱫᱽᱨᱟᱹ ᱚᱠᱛᱚ
ᱜᱤᱫᱽᱨᱟᱹ ᱚᱠᱛᱚ ᱫᱚ ᱪᱟᱞᱠᱟᱫ ᱟᱹᱛᱩ ᱨᱮᱭ ᱦᱟᱨᱟᱵᱩᱨᱩ ᱞᱮᱱᱟ ᱾ ᱟᱹᱛᱩ ᱨᱤᱱ ᱮᱴᱟᱜ ᱜᱤᱫᱽᱨᱟᱹ ᱞᱮᱠᱟ ᱜᱮ ᱰᱟᱺᱜᱽᱨᱤ, ᱢᱮᱨᱚᱢ ᱜᱩᱯᱤ ᱠᱟᱛᱮ ᱚᱠᱛᱚᱭ ᱠᱷᱮᱢᱟᱣ ᱞᱮᱜᱼᱟ ᱾ ᱱᱟᱪᱟᱨ ᱡᱟᱞᱟ ᱢᱟᱢᱚ ᱚᱲᱟᱜ ᱨᱮ ᱛᱟᱦᱮᱸᱼᱛᱟᱦᱮᱸ ᱠᱟᱹᱠᱤ ᱠᱚ ᱡᱟᱶᱟᱭ ᱠᱮᱫᱮ ᱠᱷᱟᱱ ᱩᱱᱤ ᱥᱟᱞᱟᱜ ᱚᱸᱰᱮ ᱪᱟᱞᱟᱣ ᱛᱟᱨᱟ ᱠᱟᱛᱮ ᱜᱩᱯᱤ ᱥᱟᱶᱛᱮ ᱚᱲᱟᱜ ᱠᱟᱹᱢᱤ ᱠᱚᱭ ᱪᱷᱩᱴᱟᱹᱣ ᱮᱱᱟ ᱾ ᱟᱥᱲᱟ ᱥᱮᱱᱚᱜ ᱞᱟ.ᱜᱤᱫ ᱚᱞᱚᱜ ᱥᱟᱢᱟᱱ ᱵᱟᱝ ᱛᱟᱦᱮᱸ ᱠᱟᱱ ᱛᱮ ᱜᱩᱯᱤ ᱚᱠᱛᱚ ᱜᱤᱛᱤᱞ ᱫᱷᱩᱲᱤ ᱪᱮᱛᱟᱱ ᱨᱮᱭ ᱜᱟᱨ ᱵᱟᱲᱟᱭ ᱛᱟᱦᱮᱸᱱ ᱾ ᱵᱤᱨᱥᱟᱹ ᱢᱩᱸᱰᱟᱹ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱢᱤᱫ ᱛᱤᱨᱭᱳ ᱚᱨᱚᱝ ᱨᱩᱥᱤᱠᱟᱭ ᱛᱟᱦᱮᱸ ᱠᱟᱱᱟ ᱾
ᱚᱞ ᱯᱟᱲᱦᱟᱣ
ᱵᱤᱨᱥᱟᱹ ᱫᱚ ᱯᱩᱭᱞᱩ ᱵᱤᱨᱡᱩᱣᱟᱹ ᱥᱟᱦᱮᱵᱽ ᱟᱥᱨᱚᱢ ᱨᱮᱭ ᱚᱞᱚᱜ ᱠᱟᱱ ᱛᱟᱦᱮᱸᱱ ᱾ ᱚᱸᱰᱮᱱᱟᱜ ᱵᱮᱵᱷᱟᱨ ᱠᱚ ᱵᱟᱭ ᱠᱩᱥᱤᱭᱟᱫ ᱛᱮ ᱢᱟ. ᱗. ᱕. ᱑᱘᱘᱖ ᱨᱮ ᱪᱟᱺᱭᱵᱟᱥᱟ ᱡᱚᱨᱢᱟᱱ ᱢᱤᱥᱚᱱᱟᱨᱤ ᱟᱥᱲᱟᱭ ᱩᱪᱟᱹᱲ ᱮᱱᱟ ᱾ ᱚᱸᱰᱮ ᱥᱟᱦᱮᱵᱽ ᱠᱚᱣᱟᱜ ᱵᱮᱵᱷᱟᱨ ᱵᱟᱭ ᱠᱩᱥᱤᱭᱟᱫ ᱨᱮᱦᱚᱸ ᱚᱞᱚᱜ ᱞᱟᱹᱜᱤᱫ ᱥᱟᱦᱟᱣ ᱛᱮ ᱦᱩᱭ ᱟᱫᱮᱭᱟ ᱾ ᱛᱤᱱᱟᱹᱜ ᱫᱤᱱ ᱛᱟᱭᱚᱢ ᱵᱟᱹᱲᱤᱡ ᱵᱮᱵᱷᱟᱨ ᱨᱮᱭᱟᱜ ᱮ ᱵᱤᱨᱩᱫᱷ ᱠᱮᱫ ᱠᱷᱟᱱ ᱟᱥᱲᱟ ᱠᱷᱚᱱ ᱠᱚ ᱩᱰᱩᱠ ᱜᱤᱰᱤ ᱠᱟᱫᱮᱭᱟ ᱾ ᱱᱚᱝᱠᱟ ᱛᱮ ᱢᱟᱭᱱᱚᱨ ᱫᱷᱟᱹᱵᱤᱡ ᱮ ᱯᱟᱲᱦᱟᱣ ᱮᱱᱟ ᱾
ᱫᱷᱤᱼᱫᱟᱲᱮ
ᱡᱟᱱᱟᱢ ᱟᱹᱛᱩ ᱟᱨ ᱟᱡᱟᱜ ᱡᱟᱹᱛᱤ ᱫᱷᱚᱨᱚᱢ ᱪᱮᱛᱟᱱ ᱨᱮ ᱟᱹᱰᱤ ᱜᱟᱹᱦᱤᱨ ᱫᱩᱞᱟᱹᱲ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱵᱤᱨᱥᱟᱹ ᱢᱩᱸᱰᱟ ᱴᱷᱮᱱ ᱫᱚ ᱵᱚᱸᱜᱟ ᱫᱟᱲᱮ ᱥᱮ ᱵᱚᱸᱜᱟ ᱜᱮᱭ ᱚᱯᱮᱞ ᱟᱠᱟᱱ ᱨᱮᱭᱟᱜ ᱢᱤᱫ ᱯᱟᱹᱛᱭᱟᱹᱣ ᱛᱟᱦᱮᱸ ᱠᱟᱱᱟ ᱾ ᱑᱐. ᱓. ᱑᱘᱙᱕ ᱥᱟᱞᱮᱨᱮ ᱢᱤᱫ ᱟᱭᱳ ᱦᱚᱲ ᱟᱡᱤᱡ ᱨᱩᱣᱟᱹᱜ ᱠᱟᱱ ᱜᱤᱫᱽᱨᱟᱹ ᱟᱹᱜᱩ ᱠᱟᱛᱮ ᱵᱤᱨᱥᱟᱹᱣᱟᱜ ᱛᱤ ᱡᱟᱸᱜᱟ ᱨᱮᱭ ᱚᱛᱟ ᱛᱟᱵᱮᱨ ᱮᱱᱟ ᱾ ᱜᱤᱫᱽᱨᱟᱹᱣᱟᱜ ᱛᱤᱭ ᱛᱩᱱᱩᱢ ᱠᱮᱫ ᱠᱷᱟᱱ ᱜᱮ ᱜᱤᱫᱽᱨᱟᱹᱭ ᱵᱩᱜᱤ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱟᱹᱰᱤ ᱦᱚᱲ ᱠᱚ ᱵᱮᱥ ᱪᱟᱞᱟᱣ ᱮᱱᱟ ᱾ ᱟᱹᱛᱩᱼᱴᱚᱞᱟ ᱨᱤᱱ ᱦᱚᱲ ᱢᱟᱨᱟᱝ ᱟᱡᱟᱨ ᱦᱚᱛᱮ ᱛᱮ ᱦᱟᱨᱠᱮᱛ ᱥᱟᱥᱮᱛ ᱠᱷᱟᱹᱛᱤᱨ ᱥᱟᱶᱛᱟ ᱨᱮᱭᱟᱜ ᱱᱟᱯᱟᱭ ᱠᱟᱛᱷᱟ ᱠᱚ ᱦᱤᱲᱤᱧ ᱠᱟᱛᱮ ᱡᱟᱹᱛᱤ ᱫᱷᱚᱨᱚᱢ ᱠᱚ ᱵᱟᱹᱜᱤᱭᱟᱫᱼᱟ ᱾ ᱡᱟᱹᱛᱤ ᱫᱷᱚᱨᱚᱢ ᱪᱮᱛᱟᱱ ᱨᱮ ᱵᱤᱨᱥᱟᱹ ᱢᱩᱸᱰᱟᱹᱭ ᱩᱭᱦᱟᱹᱨ ᱨᱩᱣᱟᱹᱲ ᱟᱫ ᱠᱚ ᱠᱷᱟᱱ ᱢᱚᱱᱮ ᱡᱤᱣᱤ ᱛᱟᱠᱚ ᱟᱹᱨᱩ ᱨᱩᱣᱟᱹᱲ ᱮᱱᱟ ᱾ ᱡᱚᱢᱤᱫᱟᱨ ᱠᱚ ᱪᱟᱹᱥᱤ ᱪᱮᱛᱟᱱ ᱨᱮ ᱱᱟᱦᱟᱪᱟᱨ ᱧᱮᱞ ᱠᱟᱛᱮ ᱟᱹᱛᱩ ᱦᱚᱲ ᱠᱚ ᱱᱚᱶᱟ ᱵᱤᱨᱩᱫᱷ ᱨᱮ ᱡᱩᱢᱤᱫᱽ ᱠᱚ ᱥᱟᱶᱼᱥᱟᱶᱛᱮ ᱨᱟᱡᱽᱼᱟᱹᱨᱤ ᱠᱟᱛᱷᱟ ᱠᱚᱦᱚᱸᱭ ᱞᱟ.ᱭ ᱵᱩᱡᱷᱟ.ᱣ ᱟᱠᱚ ᱠᱟᱱᱟ ᱧᱮᱞ ᱠᱟᱛᱮ ᱤᱸᱜᱽᱨᱮᱡᱽ ᱥᱚᱨᱠᱟᱨ ᱫᱚ ᱢᱟᱺ ᱙. ᱘. ᱑᱘᱙᱕ ᱦᱤᱛ ᱦᱤᱞᱚᱜ ᱵᱤᱨᱥᱟᱹ ᱢᱩᱸᱰᱟ. ᱥᱟᱵ ᱮ ᱨᱮᱭᱟᱜ ᱦᱩᱠᱩᱢ ᱮ ᱮᱢ ᱠᱮᱫᱼᱟ ᱾ ᱤᱠᱷᱟᱹᱱ ᱦᱚᱲ ᱠᱚ ᱟᱹᱰᱤ ᱡᱩᱨ ᱠᱚ ᱢᱟᱱᱟᱣ ᱵᱟᱛᱟᱣ ᱮ ᱠᱷᱟᱹᱛᱤᱨ ᱦᱚᱲ ᱟᱨ ᱯᱩᱞᱤᱥ ᱛᱟᱞᱟᱨᱮ ᱟᱹᱰᱤ ᱡᱩᱨ ᱞᱟᱹᱲᱦᱟᱹᱭ ᱦᱩᱭ ᱮᱱᱟ ᱾ ᱢᱟᱹ ᱒᱖. ᱘. ᱑᱘᱙᱕ ᱦᱤᱛᱨᱮ ᱧᱤᱸᱫᱟᱹ ᱓.᱐᱐ ᱴᱟᱲᱟᱝ ᱚᱠᱛᱚ ᱥᱟᱵ ᱠᱟᱛᱮ ᱛᱷᱟᱱᱟ ᱛᱮᱠᱚ ᱤᱫᱤ ᱠᱮᱫᱮᱭᱟ ᱾ ᱟᱡ ᱥᱟᱶᱛᱮ ᱟᱨ ᱦᱚᱸ ᱑᱕ ᱦᱚᱲ ᱦᱚᱡᱟᱨᱤᱵᱟᱜᱽ ᱡᱤᱦᱚᱞ ᱨᱮ ᱵᱟᱨ ᱥᱮᱨᱢᱟ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱤᱦᱚᱞ ᱠᱷᱚᱱ ᱨᱩᱣᱟᱹᱲ ᱠᱟᱛᱮ ᱵᱟᱨᱭᱟ ᱜᱟᱶᱛᱟ ᱡᱮᱢᱚᱱ ᱢᱤᱫ ᱫᱚ ᱱᱟᱶᱟ ᱫᱷᱚᱨᱚᱢ ᱯᱟᱥᱱᱟᱣ ᱟᱨ ᱫᱚᱥᱟᱨ ᱫᱚ ᱨᱟᱡᱽᱼᱟᱹᱨᱤ ᱵᱤᱨᱩᱫᱷᱨᱮ ᱛᱩᱯᱩᱫ ᱞᱟᱹᱜᱤᱫ ᱠᱚ ᱵᱮᱨᱮᱫ ᱠᱮᱜᱼᱟ ᱾
ᱢᱟᱨᱟᱝ ᱟᱡᱟᱨ ᱛᱮ ᱦᱚᱲ ᱠᱚ ᱩᱨᱩᱼᱛᱤᱡᱩ ᱞᱮᱠᱟ ᱠᱚ ᱜᱚᱡ ᱮᱱ ᱨᱮᱦᱚᱸ ᱥᱚᱨᱠᱟᱨ ᱵᱟᱭ ᱢᱮᱫ ᱞᱩᱛᱩᱨᱟᱫ ᱠᱷᱟᱹᱛᱤᱨ ᱑᱘᱙᱙ ᱨᱮ ᱡᱚᱢᱤᱫᱟᱨ ᱟᱨ ᱵᱨᱤᱴᱤᱥ ᱥᱚᱨᱠᱟᱨ ᱥᱟᱶ ᱟᱹᱰᱤ ᱵᱚᱛᱚᱨᱟᱱ ᱛᱩᱯᱩᱫ ᱦᱩᱭ ᱮᱱᱟ ᱾
ᱵᱤᱨᱥᱟᱹ ᱦᱩᱞ
ᱢᱟᱹ ᱒᱔. ᱑᱒. ᱑᱘᱙᱙ ᱦᱤᱛ ᱦᱤᱞᱚᱜ ᱥᱤᱸᱜᱟᱹᱲ ᱚᱠᱛᱚ ᱢᱩᱸᱰᱟᱹ ᱠᱚᱣᱟᱜ ᱦᱩᱞ ᱮᱦᱚᱵ ᱮᱱᱟ ᱾ ᱢᱟ. ᱒᱕. ᱑᱒. ᱑᱘᱙᱙ ᱦᱤᱛ ᱦᱤᱞᱚᱜ ᱒᱑ ᱚᱲᱟᱜ ᱠᱚ ᱟᱛᱟᱨᱟᱫᱼᱟ ᱾ ᱒᱗. ᱑᱒. ᱦᱤᱛ ᱦᱤᱞᱚᱜ ᱢᱤᱫ ᱦᱚᱲ ᱟᱨ ᱢᱟᱺ ᱖. ᱑. ᱑᱙᱐᱐ ᱦᱤᱛ ᱦᱤᱞᱚᱜ ᱵᱟᱨᱭᱟ ᱠᱚᱸᱥᱴᱮᱵᱚᱞ ᱠᱚ ᱜᱚᱡ ᱠᱮᱫ ᱠᱤᱱᱟ ᱾ ᱱᱚᱝᱠᱟ ᱜᱮ ᱟ.ᱰᱤ ᱡᱩᱨ ᱦᱩᱞ ᱦᱩᱭ ᱮᱱᱟ ᱾ ᱢᱤᱫ ᱯᱟᱦᱴᱟ ᱟᱜᱼᱥᱟᱨ ᱠᱷᱟᱱ ᱫᱚᱥᱟᱨ ᱯᱟᱦᱴᱟ ᱜᱩᱞᱤ ᱵᱟᱹᱨᱩᱫᱽ ᱾ ᱱᱚᱝᱠᱟ ᱛᱮ ᱢᱟᱺ ᱒᱘. ᱑. ᱑᱙᱐᱐ ᱦᱤᱛ ᱦᱤᱞᱚᱜ ᱵᱟᱨᱭᱟ ᱧᱩᱛᱩᱢᱟᱱ ᱢᱩᱸᱰᱟᱹ ᱥᱚᱨᱫᱟᱨ ᱟᱨ ᱓᱒ ᱥᱚᱦᱮᱛ ᱠᱚ ᱞᱟᱹᱲᱦᱟᱹᱭ ᱦᱟᱹᱯᱤᱫᱽ ᱨᱮᱭᱟᱜ ᱠᱚ ᱨᱤᱠᱟᱹ ᱠᱮᱫᱼᱟ ᱾ ᱵᱤᱨᱥᱟᱹ ᱦᱚᱸ ᱦᱟᱸᱰᱮ ᱱᱷᱟᱰᱮ ᱛᱟᱦᱮᱸ ᱠᱟᱛᱮ ᱵᱟᱧᱪᱟᱣᱜ ᱮ ᱨᱤᱠᱟᱹᱠᱮᱫᱼᱟ ᱾ ᱵᱤᱨᱥᱟ. ᱥᱟᱵᱮ ᱞᱟᱹᱜᱤᱫ ᱥᱚᱨᱠᱟᱨ ᱥᱤᱨᱯᱷᱟᱹ ᱞᱟᱞᱚᱪ ᱮ ᱫᱮᱠᱷᱟᱣ ᱠᱮᱫ ᱠᱷᱟᱱ ᱟᱯᱱᱟᱨ ᱡᱟᱹᱛᱤ ᱦᱚᱲ ᱜᱮ ᱥᱤᱨᱯᱷᱟᱹ ᱞᱟᱞᱚᱪ ᱛᱮᱠᱚ ᱥᱟᱵ ᱚᱪᱚ ᱠᱮᱫᱮᱭᱟ ᱾ ᱱᱚᱝᱠᱟ ᱛᱮ ᱵᱤᱨᱥᱟᱹ ᱢᱩᱸᱰᱟᱹ ᱫᱚ ᱢᱟᱺ ᱓. ᱓. ᱑᱙᱐᱐ ᱦᱤᱛ ᱦᱤᱞᱚᱜ ᱯᱩᱞᱤᱥ ᱯᱷᱟᱹᱫᱽ ᱴᱷᱮᱱ ᱮ ᱥᱟᱵ ᱦᱚᱪᱚᱭᱮᱱᱟ ᱾
ᱡᱤᱦᱚᱞᱨᱮ ᱵᱤᱨᱥᱟᱹ
ᱫᱤᱱᱟᱹᱢ ᱦᱤᱞᱚᱜ ᱡᱤᱦᱚᱞ ᱠᱷᱟᱱᱟᱨᱮ ᱵᱤᱨᱥᱟᱹ ᱪᱮᱛᱟᱱ ᱨᱮ ᱵᱮᱼᱵᱟᱹᱲᱤᱡ ᱵᱟᱹᱲᱛᱤ ᱤᱫᱤᱭᱮᱱᱟ ᱾ ᱯᱮ ᱪᱟᱸᱫᱚ ᱛᱟᱭᱚᱢ ᱦᱚᱲᱢᱚ ᱠᱚᱦᱚᱸ ᱛᱟᱭ ᱵᱟᱹᱲᱤᱡ ᱤᱫᱤᱭᱮᱱ ᱠᱷᱟᱱ ᱡᱚᱢ ᱧᱩ ᱠᱚᱦᱚᱸᱭ ᱵᱟᱹᱜᱤ ᱤᱫᱤ ᱠᱮᱜᱼᱟ ᱾ ᱵᱟᱹᱭᱼᱵᱟᱹᱭ ᱛᱮ ᱨᱚᱲ ᱫᱟᱲᱮ ᱦᱚᱸ ᱵᱷᱤᱛᱨᱤ ᱤᱫᱤᱭᱮᱱ ᱛᱟᱭᱟ ᱟᱨ ᱯᱩᱱ ᱪᱟᱸᱫᱚ ᱛᱟᱭᱚᱢ ᱦᱟᱹᱭᱡᱟ ᱟᱡᱟᱨ ᱨᱮᱭ ᱯᱟᱲᱟᱣ ᱟᱠᱟᱱᱟ ᱢᱮᱱᱛᱮ ᱠᱚ ᱞᱟᱹᱭ ᱵᱟᱲᱟ ᱠᱮᱜᱼᱟ ᱾ ᱥᱟᱶᱛᱟ ᱨᱮ ᱡᱟ.ᱛᱤᱼᱫᱷᱚᱨᱚᱢ ᱪᱮᱛᱟᱱ ᱨᱮ ᱫᱩᱞᱟᱹᱲ ᱛᱟᱦᱮᱸ ᱠᱟᱱ ᱠᱷᱟ.ᱛᱤᱨ ᱵᱟ.ᱲᱤᱡ ᱥᱟᱢᱟᱝ ᱨᱮ ᱛᱷᱤᱨ ᱢᱟ ᱵᱟᱭ ᱛᱟᱥᱮᱸ ᱠᱟᱱᱟ ᱤᱠᱷᱟ.ᱱ ᱡᱤᱦᱚᱞ ᱠᱷᱟᱱᱟᱨᱮ ᱪᱮᱫᱟᱜ ᱪᱚ ᱛᱷᱤᱨ ᱨᱮᱜᱮᱭ ᱛᱟᱦᱮᱸ ᱮᱱᱟ ᱾ ᱟᱡᱤᱡ ᱡᱚᱴᱟᱣ ᱠᱚᱲᱟ ᱚᱢᱩᱞᱭᱚ ᱜᱮ ᱰᱟᱠᱛᱚᱨ ᱦᱚᱸᱭ ᱛᱟᱦᱮᱸ ᱠᱟᱱ ᱠᱷᱟ.ᱛᱤᱨ ᱩᱱᱤ ᱪᱮᱫ ᱦᱚᱸ ᱵᱟᱭ ᱢᱮᱱ ᱵᱟᱲᱟ ᱞᱮᱜᱼᱟ ᱾ ᱢᱚᱱᱮᱨᱮ ᱵᱚᱛᱚᱨ ᱛᱟᱦᱮᱸ ᱠᱟᱱᱟ ᱵᱟᱰᱟᱭ ᱮᱢᱟᱱ ᱞᱮᱠᱷᱟᱱ ᱠᱚ ᱩᱱᱤ ᱦᱚᱸ ᱠᱚ ᱥᱟᱥᱮᱛ ᱮᱢᱟᱱ ᱮᱭᱟ ᱾ ᱟᱹᱰᱤ ᱜᱟᱱ ᱦᱚᱲ ᱜᱮ ᱵᱤᱨᱥᱟᱹ ᱠᱚ ᱱᱟᱯᱟᱭ ᱨᱩᱣᱟᱹᱲ ᱮ ᱨᱮᱭᱟᱜ ᱠᱚ ᱨᱤᱠᱟᱹ ᱞᱮᱜᱼᱟ, ᱤᱠᱷᱟᱹᱱ ᱚᱱᱠᱟᱱ ᱛᱟᱠ ᱜᱮ ᱵᱟᱠᱚ ᱧᱟᱢ ᱞᱮᱜᱼᱟ ᱾